IPL 2020-DC vs KXIP Live Updates match report score card\nഇംഗ്ലീഷ് പര്യടനത്തിൽ മിന്നും പ്രകടനം പുറത്തെടുത്ത ഓസ്ട്രേലിയൻ താരം ഗ്ലെൻ മാക്സ്‌വെല്ലായിരിക്കും മധ്യനിരയിൽ പഞ്ചാബിന്റെ വെടിക്കെട്ടിന് ചുക്കാൻ പിടിക്കുക\nUpdated: September 20, 2020 11:51:20 pm\nIPL 2020-DC vs KXIP Live Updates: മാർക്കസ് സ്റ്റോയിനിസ് എന്ന ഓസിസ് താരത്തിന്റെ ഓൾറൗണ്ട് മികവിൽ കിങ്സ് ഇലവൻ പഞ്ചാബിനെതിരെ ഡൽഹി ക്യാപിറ്റൽസിന് ജയം. ബാറ്റിങ്ങിലും ബോളിങ്ങിലും രക്ഷകന്റെ റോളിലെത്തിയ സ്റ്റോയിനിസ് ഡൽഹിക്ക് പതിമൂന്നാം സീസണിൽ വിജയം തുടക്കം നൽകി. നിശ്ചിത ഓവറിൽ ഇരു ടീമുകളും 157 റൺസ് കണ്ടെത്തിയതോടെയാണ് മത്സരം സൂപ്പർ ഓവറിലേക്ക് നീങ്ങിയത്. ബാറ്റിങ് നിര തകർന്നപ്പോൾ അർധസെഞ്ചുറിയായും തോൽവിയിലേക്ക് വീണപ്പോൾ അവസാന ഓവറിൽ രണ്ട് വിക്കറ്റുമായും തിളങ്ങിയ സ്റ്റോയിനിസാണ് കളിയിലെ താരം.\nഅവസാന ഓവറിൽ 13 റൺസ് വിജയിക്കാൻ വേണ്ടിയിരുന്ന പഞ്ചാബിനുവേണ്ടി സ്റ്റോയിനിസിന്റെ ആദ്യ പന്ത് മായങ്ക് സിക്സർ പായിച്ചു. രണ്ടാം പന്തിൽ ഡബിൾ കണ്ടെത്തിയ മായങ്ക് മൂന്നാ പന്ത് വീണ്ടും ബൗണ്ടറി പായിച്ചു. എന്നാൽ മൂന്നാം പന്ത് മിസായ മായങ്ക് അഞ്ചാം പന്തിൽ ബൗണ്ടറിക്ക് ശ്രമിക്കുന്നതിനിടയിൽ ഹെറ്റ്മയറിന്റെ കൈകളിൽ പുറത്തായി. അവസാന പന്തിൽ ഒരു റൺസ് വേണ്ടിയിരുന്ന പഞ്ചാബിന് അവസാന പന്തിൽ ജോർദാനെയും നഷ്ടമായതോടെ മത്സരം സൂപ്പർ ഓവറിലേക്ക്.\nമറുപടി ബാറ്റിങ്ങിൽ ഓപ്പണർമാർ ഭേദപ്പെട്ട തുടക്കം നൽകിയെങ്കിലും പെട്ടന്നായിരുന്നു പഞ്ചാബ് മുൻനിരയും മധ്യനിരയും വീണത്. ഒന്നാം വിക്കറ്റിൽ 30 റൺസ് കൂട്ടിച്ചേർത്തപ്പോൾ 21 റൺസെടുത്ത രാഹുലിനെ മോഹിത് പുറത്താക്കി. നിക്കോളാസ് പൂറാൻ പൂജ്യത്തിന് പുറത്തായപ്പോൾ കരുൺ നായരുടെയും ഗ്ലെൻ മാക്സ്‌വെല്ലിന്റെയും പോരാട്ടം ഒരു റൺസിൽ അവസാനിച്ചു. സർഫ്രാസ് ഖാനും കാര്യമായി ഒന്നും ചെയ്യാനായില്ല. തകർത്തടിക്കുന്നതിനിടയിൽ കൃഷ്ണപ്പ ഗൗതവും 20 റൺസിന് പുറത്ത്.\nഒരു വശത്ത് വിക്കറ്റ് വീഴുമ്പോഴും ക്രീസിൽ നിലയുറപ്പിച്ച മായങ്ക് അഗർവാൾ പഞ്ചാബിന്റെ പ്രതീക്ഷയായി അവശേഷിച്ചു. റബാഡയെയും മോഹിത് ശർമയെയുമെല്ലാം ബൗണ്ടറി പായിച്ച മായങ്ക് അനായാസം അർധസെഞ്ചുറിയും കടന്ന് കുതിച്ചു, പഞ്ചാബ് ടീം സ്കോറും. 60 പന്തിൽ 89 റൺസാണ് മായങ്ക് അടിച്ചെടുത്തത്.\nAlso Read: ആരാധകരില്ലാത്ത ഗ്യാലറിയിൽ ആരവം സൃഷ്ടിച്ച് ബിസിസിഐ; പരിപാടി കൊള്ളാമെന്ന് രോഹിത്\nടോസ് നഷ്ടപ്പെട്ട് ബാറ്റിങ്ങിനിറങ്ങിയ ഡൽഹിക്ക് 13 റൺസെടുക്കുന്നതിനിടയിൽ മൂന്ന് മുൻനിര വിക്കറ്റുകളാണ് നഷ്ടമായത്. സൂപ്പർ താരം ശിഖർ ധവാനാണ് ആദ്യം പുറത്തായത്. അക്കൗണ്ട് തുറക്കുന്നതിന് മുന്നെ റൺഔട്ടിലൂടെയാണ് ധവാനെ പഞ്ചാബ് പുറത്താക്കിയത്. പിന്നാലെ ഒരു ഓവറിൽ പൃഥ്വി ഷായെ ജോർദാന്റെ കൈകളിലും ഹെറ്റ്മയറെ മയങ്കിന്റെ കൈകളിലും എത്തിച്ച ഷമി പഞ്ചാബിന് ആധിപത്യം നൽകുകയായിരുന്നു.\nഎന്നാൽ നാലാം വിക്കറ്റിൽ ഒത്തുചേർന്ന അയ്യർ-പന്ത് കൂട്ടുകെട്ട് ക്രീസിൽ നിലയുറപ്പിച്ചു. സാവധാനം ഡൽഹി സ്കോർബോർഡ് ചലിപ്പിച്ച ഇരുവരും ബൗണ്ടറികളും കണ്ടെത്താൻ തുടങ്ങിയതോടെ ഡൽഹി ഭേദപ്പെട്ട നിലയിലേക്ക് ഉയർന്നു. എന്നാൽ കൂട്ടുകെട്ട് കൂടുതൽ അപകടകരമാകുന്നതിന് മുമ്പ് പന്തിനെ യുവതാരം രവി ബിഷ്ണോയിയും അയ്യരെ മുഹമ്മദ് ഷമിയും പുറത്താക്കി. അയ്യര് 39റൺസും പന്ത് 31 റൺസും നേടി.\nതുടക്കത്തിൽ നന്നായി പന്തെറിഞ്ഞെങ്കിലും അവസാന ഓവറുളിൽ റൺസ് വഴങ്ങിയതാണ് പഞ്ചാബിന് തിരിച്ചടിയായത്. പഞ്ചാബിന് വേണ്ടി മുഹമ്മദ് ഷമി മൂന്നും ഷെൽട്ടൻ കോട്ടരൽ രണ്ടും അരങ്ങേറ്റക്കാരൻ രവി ബിഷ്ണോയി ഒരു വിക്കറ്റും സ്വന്തമാക്കി.\nസൂപ്പർ താരം ക്രിസ് ഗെയ്ൽ ഇല്ലാതെയാണ് കിങ്സ് ഇലവൻ പഞ്ചാബ് ആദ്യ മത്സരത്തിനിറങ്ങുന്നത്. ഇംഗ്ലീഷ് പര്യടനത്തിൽ മിന്നും പ്രകടനം പുറത്തെടുത്ത ഓസ്ട്രേലിയൻ താരം ഗ്ലെൻ മാക്സ്‌വെല്ലായിരിക്കും മധ്യനിരയിൽ പഞ്ചാബിന്റെ വെടിക്കെട്ടിന് ചുക്കാൻ പിടിക്കുക. രാജസ്ഥാനിൽ നിന്ന് ഡൽഹിയിലെത്തിയ അജിങ്ക്യ രാഹനെയും ആദ്യ മത്സരത്തിൽ കളിക്കുന്നില്ല.\nഡൽഹി ക്യാപിറ്റൽസ് പ്ലെയിങ് ഇലവൻ: പൃഥ്വി ഷാ, ശിഖർ ധവാൻ, ശ്രേയസ് അയ്യർ, റിഷഭ് പന്ത്, ഷിമ്രോൻ ഹെറ്റ്മയർ, മാർക്കസ് സ്റ്റോയിനിസ്, അക്സർ പട്ടേൽ, ആർ അശ്വിൻ, കഗിസോ റബാഡ, അൻറിച്ച് നോർഷെ, മോഹിത് ശർമ\nകിങ്സ് ഇലവൻ പഞ്ചാബ് പ്ലെയിങ് ഇലവൻ: കെ.എൽ രാഹുൽ, മായങ്ക് അഗർവാൾ, കരുൺ നായർ, സർഫ്രാസ് ഖാൻ, ഗ്ലെൻ മാക്സ്‌വെൽ, നിക്കോളാസ് പൂറാൻ, കെ ഗൗതം, ക്രിസ് ജോർദാൻ, ഷെൽട്ടൻ കോട്ട്രൽ, രവി ബിഷ്ണോയ്, മുഹമ്മദ് ഷമി\nWeb Title: Ipl 2020 dc vs kxip live updates match report score card


Supreme court verdict on sabarimala padmakumar comments: സുപ്രീം കോടതി വിധി നിരാശാജനകമെന്ന് ശബരിമല തന്ത്രി; വിധി നടപ്പിലാക്കുമെന്ന് ദേവസ്വം ബോർഡ് പ്രസിഡന്റ്\nSupreme Court Verdict On Sabarimala Padmakumar Comments\nസുപ്രീം കോടതി വിധി നിരശാജനകമെന്നായിരുന്നു പന്തളം കുടുംബത്തിന്റെ പ്രതികരണം\nSeptember 28, 2018 11:27:55 am\nപത്തനംതിട്ട: ശബരിമലയിൽ പ്രായഭേദമന്യേ സ്ത്രീകൾക്ക് പ്രവേശിക്കാമെന്ന സുപ്രീം കോടതി വിധി നിരാശാജനകമെന്ന് ശബരിമല തന്ത്രി കണ്ഠരര് രാജീവര്. എങ്കിലും സുപ്രീം കോടതി വിധി അംഗീകരിക്കുന്നുവെന്നും ബഹുമാനിക്കുന്നുവെന്നും തന്ത്രി പറഞ്ഞു. സുപ്രീം കോടതി വിധി നിരശാജനകമെന്നായിരുന്നു പന്തളം കുടുംബത്തിന്റെ പ്രതികരണം.\nസുപ്രീം കോടതി വിധി അംഗീകരിക്കുന്നുവെന്ന് ദേവസ്വം ബോർഡ് പ്രസിഡന്റ് എ.പത്മകുമാർ പറഞ്ഞു. വിധി നടപ്പാക്കാൻ ബാധ്യസ്ഥരാണ്. വിധി നടപ്പാക്കുന്നത് സംബന്ധിച്ച് തന്ത്രിയുമായി ആലോചിക്കും. സർക്കാരുമായി ആലോചിച്ച് സ്ത്രീ പ്രവേശനത്തിന് വേണ്ട സൗകര്യങ്ങൾ ദേവസ്വം ബോർഡ് ഒരുക്കും. കോടതിയുടെ വിധി പകർപ്പ് ലഭിച്ചശേഷം കൂടുതൽ കാര്യങ്ങൾ വ്യക്തമാക്കാമെന്നും അദ്ദേഹം പറഞ്ഞു.\nവിധി സ്വാഗതം ചെയ്യുമെന്ന് ദേവസ്വം മന്ത്രി കടകംപളളി സുരേന്ദ്രൻ പറഞ്ഞു. സുരക്ഷിതമായി സ്ത്രീകൾക്ക് മല ചവിട്ടാൻ നടപടിയുണ്ടാകും. വിധി എങ്ങനെ നടപ്പാക്കണമെന്ന് ദേവസ്വം ബോർഡ് തീരുമാനിക്കട്ടെയെന്നും മന്ത്രി പറഞ്ഞു.\nശബരിമലയിൽ പ്രായഭേദമന്യേ സ്ത്രീകൾക്ക് പ്രവേശിക്കാമെന്ന ചരിത്രവിധിയാണ് സുപ്രീം കോടതി ഇന്ന് പുറപ്പെടുവിച്ചത്. സ്ത്രീകളെ ദൈവമായി കണക്കാക്കിയ രാജ്യമാണ് ഇന്ത്യ. വിവേചനത്തെ ഭരണഘടന അംഗീകരിക്കുന്നില്ല. വിശ്വാസത്തിൽ തുല്യതയാണ് വേണ്ടത്. മതത്തില പുരുഷാധിപത്യം വിശ്വാസത്തിന്റെ പേരിൽ അടിച്ചേൽപ്പിക്കരുത്. അയ്യപ്പ വിശ്വാസികൾ പ്രത്യേക മതവിഭാഗമല്ല. മതത്തിലെ വിശ്വാസം ശാരീരിക അവസ്ഥയുടെ പേരിൽ വിവേചനം പാടില്ല. സ്ത്രീകളോടുളള ഇരട്ടത്താപ്പ് തരംതാഴ്ത്തുന്നതിന് തുല്യം. ആർത്തവത്തിന്റെ പേരിൽ പ്രാർത്ഥിക്കാനുളള അവകാശം നിഷേധിക്കരുത് തുടങ്ങിയ നിരീക്ഷണങ്ങളാണ് കോടതി നടത്തിയത്.


ശബരിമല തീർത്ഥാടനം: പമ്പയിലെ ഹോട്ടലുകളിൽ നിന്ന് പഴകിയ ഭക്ഷണ സാധനങ്ങൾ പിടിച്ചെടുത്തു | raid|pamba|sannidhanam|FEATURED\nപമ്പ: പമ്പയിലെ ഹോട്ടലുകളിലും സന്നിധാനത്തെ കച്ചവടസ്ഥാപനങ്ങളിലും നടത്തിയ പരിശോധനയിൽ പഴകിയ സാധനങ്ങൾ പിടിച്ചെടുത്തു. പമ്പ ത്രിവേണി, കെ.എസ്.ആര്.ടി.സി ഭാഗങ്ങളിലെ ഹോട്ടലുകളിലും സന്നിധാനത്തും ഡ്യൂട്ടി മജിസ്‌ട്രേറ്റുമാരുടെയും എക്‌സിക്യുട്ടിവ് മജിസ്‌ട്രേറ്റിന്‍റെയും നേതൃത്വത്തിലുള്ള സംഘം ആണ് പരിശോധന നടത്തിയത് . വിവിധ നിയമലംഘനങ്ങള്‍ക്ക് 2,31,000 രൂപയുടെ പിഴ ഈടാക്കി.\nഗുരുതരമായ വീഴ്ചകള്‍ക്കെതിരെ നിയമനടപടി തുടരും. കഴിഞ്ഞ മൂന്നു ദിവസങ്ങളായി പമ്പയിലും പരിസരത്തും നടത്തിയ പരിശോധനയില് വിവിധ കച്ചവട സ്ഥാപനങ്ങളില് നിന്നാണ് 1,03,000 രൂപയുടെ പിഴ ഈടാക്കിയത്. പമ്പയിലെ പരിശോധനയില് ഭക്ഷ്യയോഗ്യമല്ലാത്ത വസ്തുക്കള് പിടിച്ചെടുത്തു. ചീഞ്ഞ മുന്തിരി, ഓറഞ്ച്, പച്ചക്കറികള് എന്നിവ പിടിച്ചെടുത്ത് പിഴ ഈടാക്കി നശിപ്പിച്ചു. കൂടാതെ വൃത്തിഹീനമായ സാഹചര്യങ്ങളില് പാചകം ചെയ്യുന്നതും വിലക്കിയിട്ടുണ്ട്. ഹെല്‍ത്ത് കാര്‍ഡ് ഇല്ലാത്ത ജീവനക്കാരെയും കണ്ടെത്തി.\nraid pamba sannidhanam FEATURED\nബലാത്സംഗത്തിനിരയായി മരിച്ച പെണ്‍കുട്ടിയുടെ മൃതദേഹം ഏറ്റെടുക്കാന് ആളില്ല; സംസ്‌കാര ചടങ്ങുകള് പൊലീസ് നടത്തി\nഉത്തർപ്രദേശ് ബസപകടത്തിൽ ചാമ്പലായത് 20 പേര്; മൃതദേഹം തിരിച്ചറിയാന് ഡി.എന്.എ. പരിശോധന\nപ്രതിപക്ഷ നേതാക്കളുടെ വസതിയില് റെയ്ഡ്, പിടിച്ചെടുത്തത് കോടികള്\nMar 17, 2021, 11:22 pm IST


മികച്ച ക്ഷീരകർഷകന്‍റെ മോഷണംപോയ 12 പശുക്കളെയും കണ്ടെടുത്തു : Deepika.com Nattu Visesham\nമികച്ച ക്ഷീരകർഷകന്‍റെ മോഷണംപോയ 12 പശുക്കളെയും കണ്ടെടുത്തു\nപീരുമേട്: സംസ്ഥാനത്തെ മികച്ച ക്ഷീരകർഷകനുള്ള അവാർഡ് നേടിയ കർഷകന്‍റെ മോഷണംപോയ പശുക്കളെ തമിഴ്നാട് പോലീസിന്‍റെ സഹായത്തോടെ പീരുമേട് പോലീസ് തിരിച്ചേൽപിച്ചു.\nതമിഴ്നാട് തേനി ജില്ലയിലെ ഉപ്പുദുരൈ ഗ്രാമത്തിൽനിന്നാണ് മോഷണംപോയ 12 പശുക്കളേയും കണ്ടെടുത്തത്.\nകഴിഞ്ഞ നാലിനാണ് ഏലപ്പാറ സ്വദേശി ബിജു ഗോപാലന്‍റെ ഉടമസ്ഥതയിലുള്ള ബിജീസ് ഫാമിൽനിന്നും 12 പശുക്കൾ മോഷണംപോയത്. പശുക്കളെ കടത്തിക്കൊണ്ടുപോയ ലോറിയെ കേന്ദ്രീകരിച്ച് നടത്തിയ അന്വേഷണത്തിലാണ് പശുക്കളെ കണ്ടെത്തിയത്. പശുക്കളെ എത്തിച്ച സ്ഥലവും മറ്റു വിവരങ്ങളും ലോറി ഡ്രൈവറിൽനിന്നാണ് പോലീസിന് ലഭിച്ചത്.\nലോറി വാടകയ്ക്ക് ഓട്ടംവിളിച്ച് പശുക്കളെ എത്തിച്ചശേഷം ഉപ്പുദുരൈ ഗ്രാമത്തിലുള്ള ഫാമിൽ രണ്ടുലക്ഷം രൂപയ്ക്ക് വിൽക്കുകയായിരുന്നു. പശുക്കളെ വിറ്റശേഷം മോഷണസംഘം കടന്നുകളഞ്ഞു.\nവൻതുക നല്കി പശുക്കളെ പാട്ടത്തിനെടുത്തതിനാൽ പശുക്കളെ തിരികെനൽകാൻ തമിഴ്നാട്ടിലെ ഫാം അധികൃതർ വിസമ്മതിച്ചു. തുടർന്ന് പീരുമേട് പോലീസിന്‍റെ നേതൃത്വത്തിൽ തമിഴ്നാട് പോലീസിന്‍റെ സഹായത്തോടെ ബലപ്രയോഗത്തിലാണ് പശുക്കളെ പിടിച്ചെടുത്തത്.\nവീടിനു സമീപത്തുള്ള ഫാമിൽ വെള്ളവും പുല്ലും ഇല്ലാത്തതിനാൽ നാലുകിലോമീറ്റർ അകലെയുള്ള ചെമ്മണ്ണിലെ ഫാമിലേക്ക് മാറ്റുന്പോഴാണ് പശുക്കൾ മോഷണംപോയത്. ഫാമിലെ ജോലിക്കാർതന്നെയാണ് പശുക്കളെ കടത്തിക്കൊണ്ടുപോയത്. ദിവസേന 300 ലിറ്റർ പാൽ ലഭിക്കുന്ന പശുക്കൾക്ക് എട്ടുലക്ഷം രൂപ വിലവരും.


How To, Protect, Mobile Phone, From Virus, എങ്ങനെ, സംരക്ഷിക്കുക, മൊബൈല് ഫോണ്, വൈറസില് നിന്ന് - Malayalam Gizbot\n35 min ago തലസ്ഥാനത്ത് ഇനി സൗജന്യ വൈഫൈ; 11,000 ഹോട്ട്സ്പോട്ടുകളും മാസം 15 ജിബി ഡാറ്റാ ലിമിറ്റും\nഒരല്പം ശ്രദ്ധിച്ചാല് ഫോണ് വൈറസുകളില് നിന്ന് രക്ഷനേടാം\n| Updated: Saturday, April 13, 2013, 10:01 [IST]\nവൈറസുകള് ആക്രമിക്കാതെ മൊബൈല് ഫോണിനെ സംരക്ഷിക്കേണ്ടത് നമ്മുടെ കടമയാണ്. അതിന് കണ്ണിലെണ്ണയും ഒഴിച്ച് കാത്തിരിക്കേണ്ട ആവശ്യമില്ല, ഒരല്പം ശ്രദ്ധ, അതുമതി. മൊബൈല് ഫോണിന്റെ പ്രവര്‍ത്തനം തകരാറിലാക്കുന്ന അപകടകരങ്ങളായ സോഫ്റ്റ്‌വെയറുകള് അഥവാ പ്രോഗ്രാമുകളാണ് മൊബൈല് വൈറസുകള്. ഇമെയില് അറ്റാച്ച്‌മെന്റായും ഡൗണ്‍ലോഡ് ചെയ്യാവുന്ന ഫയലുകളായും ഒരു ഫോണില് നിന്ന് മറ്റൊരു ഫോണിലേക്ക് വ്യാപിക്കാനും ഇവയ്ക്ക് സാധിക്കും.\nഇത്തരം ആക്രമണങ്ങളുടെ ഇടനാഴി പലപ്പോഴും ബ്ലൂടൂത്ത് ടെക്‌നോളജിയാണ്. ആവശ്യം വരുമ്പോള് ബ്ലൂടൂത്ത് ഹിഡന് മോഡില് ഓണ് ചെയ്യുന്നത് നല്ല ശീലമാണ്. പ്രദേശത്ത് ഓണ് ചെയ്യപ്പെട്ടിട്ടുള്ള അപരിചിത മൊബൈല് ഫോണുകള്‍ക്ക് നിങ്ങളുടെ ഫോണിനെ കണ്ടെത്താന് ഇതോടെ സാധിക്കില്ല. മാത്രമല്ല ബ്ലൂടൂത്ത് വയര്‍ലസ് ടെക്‌നോളജിയിലൂടെ വ്യാപിക്കുന്ന വൈറസുകളും ഫോണിലേക്ക് പ്രവേശിക്കില്ല.\nഅറ്റാച്ച്‌മെന്റുകള് തുറക്കുന്നതിന് മുമ്പ് ഒരു നിമിഷം ആലോചിക്കുക. ബ്ലൂടൂത്ത് വഴി ലഭിക്കുന്ന ആപ്ലിക്കേഷനുകള് സ്വീകരിക്കുമ്പോഴും എംഎംഎസ് തുറക്കുമ്പോഴും ഈ കരുതല് വേണം. ഇങ്ങനെയെല്ലാം വൈറസ് ഫോണിലേക്ക് പടരാം.\nആദ്യം നോക്കേണ്ടത് അറ്റാച്ച്‌മെന്റുകള് പരിചയക്കാര് അയച്ചാതാണോ എന്നാണ്. അതില് തന്നെ അസാധാരണമെന്ന് തോന്നുന്ന വാക്കുകളോ പ്രയോഗങ്ങളോ ഉണ്ടെങ്കില് ആ അറ്റാച്ച്‌മെന്റ് തുറക്കാതിരിക്കുക, അല്ലെങ്കില് സുഹൃത്തിനെ വിളിച്ച് അന്വേഷിക്കുക അയച്ചത് അയാള് തന്നെയാണോ എന്ന്. കാരണം ചില വൈറസുകള് ഓട്ടോമാറ്റിക്കായി മൊബൈലിലെ കോണ്ടാക്റ്റ് ലിസ്റ്റുകളിലേക്ക് ഇത്തരം അറ്റാച്ച്‌മെന്റുകള് അയക്കാന് കഴിയുന്നവയാണ്.\nവിശ്വസനീയമായ സൈറ്റുകള്, ബ്രാന്‍ഡുകള് എന്നിവയില് നിന്ന് മാത്രം ഫയല് ഡൗണ്‍ലോഡ് ചെയ്യുക.\nആന്റി വൈറസ് സോഫ്റ്റ്‌വെയറുകള് ഫോണില് ഉള്‍പ്പെടുത്തുക.\nഫോണില് വൈറസ് ഉണ്ടെന്ന സംശയം തോന്നിയാല് മൊബൈല് ഫോണ് കമ്പനിയുടെ കസ്റ്റമര് കെയര് യൂണിറ്റിലേക്കോ ഓപറേറ്റര് കമ്പനിയേയോ വിളിച്ച് സംശയം പ്രകടിപ്പിക്കുക. അവര്‍ക്ക് നിങ്ങളെ സഹായിക്കാനാകും.


ചട്ടിച്ചോറുമായി കണ്ടം ചെയ്ത ബസിൽ വരുന്നു കഫേ കുടുംബശ്രീയും പിങ്ക് കഫേയും | kudumbashree restaurants in ksrtc bus| kudumbashree restaurant| kudumbashree wiki\nOct 30, 2020, 12:49 PM IST\nകണ്ടം ചെയ്ത രണ്ട് കെ.എസ്.ആർ.ടി.സി. ബസുകളാണ് നഗരത്തിലെ തിരക്കേറിയ രണ്ടിടങ്ങളിൽ ഭക്ഷണശാലകളാവുന്നത്.\nകണ്ടം ചെയ്ത കെ.എസ്.ആർ.ടി.സി. ബസിൽ കുടുംബശ്രീ തുടങ്ങുന്ന പിങ്ക് കഫേ ഭക്ഷണശാലയുടെ ഉൾവശം\nതിരുവനന്തപുരം: കെ.എസ്.ആർ.ടി.സി. ബസുകളിൽ ഇരുന്ന് ചട്ടിച്ചോറും വ്യത്യസ്തയിനം സാൻഡ്‌വിച്ചുകളും രുചിക്കാം. തലസ്ഥാന നഗരത്തിനെ പുതിയ അന്തരീക്ഷത്തിലുള്ള ഭക്ഷണശാല പരിചയപ്പെടുത്തുന്നത് ജില്ലാ കുടുംബശ്രീ മിഷനാണ്. കണ്ടം ചെയ്ത രണ്ട് കെ.എസ്.ആർ.ടി.സി. ബസുകളാണ് നഗരത്തിലെ തിരക്കേറിയ രണ്ടിടങ്ങളിൽ ഭക്ഷണശാലകളാവുന്നത്.\nപിങ്ക് കഫേ, കഫേ കുടുംബശ്രീ എന്നീ പേരുകളിലാണ് ഭക്ഷണശാലകൾ ആരംഭിക്കുന്നത്. തമ്പാനൂരിലും കിഴക്കേക്കോട്ടയിലുമാണ് ഇവയൊരുക്കിയിരിക്കുന്നത്. 10 പേർക്ക് ഒരേ സമയം ഇരുന്നു കഴിക്കാവുന്നതരത്തിലാണ് ഇരിപ്പിടങ്ങളുടെ സജ്ജീകരണം. പലഹാരവും ഊണും ഉൾപ്പെടെയുള്ള വിഭവങ്ങളാണ് ഇവിടങ്ങളിൽ വിളമ്പുക. രാവിലെ ആറു മുതൽ രാത്രി 11 വരെയാണ് പ്രവർത്തനം. ഇരുന്ന് കഴിക്കുന്നതിനൊപ്പം പാഴ്‌സലായി ഭക്ഷണങ്ങൾ നൽകും.\nകുടുംബശ്രീയുടെ കർഷകസംഘങ്ങളിൽനിന്നുള്ള പച്ചക്കറിയും കോഴി ഫാമുകളിൽനിന്നുള്ള മാംസവുമാണ് ഉപയോഗിക്കുക. ഓരോ ഭക്ഷണശാലയിലും പത്തു പേർക്ക് വീതം തൊഴിൽ ലഭിക്കും. ജീവനക്കാർക്ക് കുടുംബശ്രീയുടെ നേതൃത്വത്തിൽ പരീശീലനവും നൽകും. നവംബർ ആദ്യവാരം പിങ്ക് കഫേയും രണ്ടാം വാരം കഫേ കുടുംബശ്രീയും ഉദ്ഘാടനം ചെയ്യും.\nഭക്ഷണശാലയാക്കി ഒരുക്കുന്നതിന് ഒരു ബസിന് ആറു ലക്ഷം രൂപയാണ് ചെലവാക്കുന്നത്. അടുക്കള ഒരുക്കുന്നതിനായി 2.1 ലക്ഷം രൂപയാണ് ചെലവായത്. ഓരോ ബസിനും ഒരു ലക്ഷം രൂപ വീതം കുടുംബശ്രീ മുടക്കി. കൂടാതെ ഒരു ലക്ഷം നിക്ഷേപമായും നൽകും. മൂന്ന് വർഷത്തേക്ക് മാസം 20,000 വീതമാണ് രൂപ കെ.എസ്.ആർ.ടി.സിക്കു നൽകുന്നത്.\nജില്ലാ കുടുംബശ്രീ മിഷന്റെ അംഗീകാരമുള്ള യുവശ്രീ സംഘത്തിനാണ് വഴിയോര ഭക്ഷണശാലകളുടെ നടത്തിപ്പ്. അഞ്ച് പേരടങ്ങുന്ന സംഘമാണ് ഓരോ ഭക്ഷണശാലകളുടെയും ചുമതല കൈകാര്യം ചെയ്യുന്നത്.\nമംഗലപുരത്തുനിന്നുള്ള ശുഭയുടെ നേതൃത്വത്തിലുള്ള സംഘത്തിന് കിഴക്കേക്കോട്ടയിലെ പിങ്ക് കഫേയുടെയും കൊച്ചുള്ളൂരിൽനിന്നുള്ള അശ്വതിയുടെ നേതൃത്വത്തിലുള്ള സംഘത്തിനാണ് തമ്പാനൂരിലെ കുടുംബശ്രീ കഫേയുടെ നടത്തിപ്പ് ചുമതല.\nകീടനാശിനികൾ ഉപയോഗിക്കാത്ത ജൈവഭക്ഷണത്തിനാണ് പ്രാധാന്യം നൽകുക. എണ്ണയിൽ ഉണ്ടാക്കുന്ന ഭക്ഷണം കുറച്ച് ആവിയിൽ വേവിക്കുന്നവ നൽകും. -\nശുഭ ബിനു, പിങ്ക് കഫേയുടെ ചുമതലക്കാരി\nകുടുംബശ്രീയുടെ തനതുഭക്ഷണങ്ങളാണ് കഫേ കുടുംബശ്രീയിലൂടെ വിതരണം ചെയ്യുക. ആരോഗ്യകരമായ നാടൻ ഭക്ഷണമാണ് തയ്യാറാക്കുന്നത്. -\nഅശ്വതി, കഫേ കുടുംബശ്രീയുടെ ചുമതലക്കാരി\nContent Highlights: Kudumbashree cafes on wheels in Thiruvananthapuram


മോണ്‍സണ് മാവുങ്കലിന് ജാമ്യമില്ല; മൂന്നു ദിവസത്തെ ക്രൈംബ്രാഞ്ച് കസ്റ്റഡിയില് വിട്ടു | Reporter Kerala\nകൊച്ചി: പുരാവസ്തു തട്ടിപ്പു കേസില് അറസ്റ്റിലായ മോണ്‍സണ് മാവുങ്കലിന്റെ ജാമ്യപേക്ഷ തള്ളി. പ്രതിയെ മൂന്നു ദിവസത്തെ ക്രൈംബ്രാഞ്ച് കസ്റ്റഡിയില് വിട്ടു. അഞ്ചു ദിവസത്തെ കസ്റ്റഡി അപേക്ഷയാണ് ക്രൈംബ്രാഞ്ച് കോടതിയില് സമര്‍പ്പിച്ചത്. താന് നിരപരാധിയാണെന്നും തന്റെ അറസ്റ്റ് നിയമപരമല്ലെന്നും വാദിച്ചാണ് മോണ്‍സണ് ജാമ്യപേക്ഷ നല്‍കിയത്. എന്നാല് ഇത് കോടതി തുകയായിരുന്നു.\nഅതേസമയം മോണ്‍സന് മാവുങ്കലിന്റെ കലൂരിലെ വീട്ടില് വനംവകുപ്പും കസ്റ്റംസും ചൊവ്വാഴ്ച റെയ്ഡ് നടത്തി. ഇയാളുടെ പുരാവസ്തുശേഖരത്തെക്കുറിച്ചും കസ്റ്റംസ് പരിശോധന നടത്തുന്നുണ്ട്. പത്ത് വാഹനങ്ങള് വിദേശ രജിസ്ട്രേഷനിലുള്ളതാണെന്ന് പ്രാഥമിക പരിശോധനയില് കണ്ടെത്തി.\nമോന്‍സണ് മാവുങ്കലിനെതിരെ 2020 ല് കേരള പൊലീസ് രഹസ്യാന്വേഷണ വിഭാഗം റിപ്പോര്‍ട്ട് നല്‍കിയിരുന്നു. മോന്‍സണിനുള്ളത് പ്രാഥമിക വിദ്യാഭ്യാസം മാത്രമാണെന്നും ഇയാളുടെ എല്ലാ ഇടപാടുകളും ദുരൂഹമാണെന്നും റിപ്പോര്‍ട്ടില് വ്യക്തമാക്കിയിരുന്നു. ഇന്റലിജന്‍സ് റിപ്പോര്‍ട്ടിന്റെ അടിസ്ഥാനത്തില് കേസില് എന്‍ഫോഴ്‌സെമെന്റ് അന്വേഷണത്തിന് ഡിജിപി ശുപാര്‍ശ ചെയ്തിരുന്നു.\nകേരള പൊലീസിലെ ഉന്നത ഉദ്യോഗസ്ഥരടക്കമുള്ളവരുമായി മോന്‍സണിന് ഉള്ള ബന്ധത്തിന്റെ വിവരങ്ങള് ഇതിനോടകം പുറത്തുവന്നിട്ടുണ്ട്. ഇയാള് വര്‍ഷങ്ങള്‍ക്ക് മുന്‍പ് കോസ്‌മെറ്റിക് ആശുപത്രി നടത്തിയിരുന്നു. ഇയാളുടെ പുരാവസ്തു ശേഖരത്തിലും ഇന്റലിജന്‍സ് വിഭാഗം ദുരൂഹത ഉന്നയിച്ചു. മോന്‍സണിനെ കുറിച്ചന്വേഷിക്കണമെന്ന് പൊലീസ് ആസ്ഥാനത്ത് നിന്ന് ഇന്റലിജന്‍സ് വിഭാഗത്തിന് കത്ത് നല്‍കിയിരുന്നു. ഇതിന്റെ അടിസ്ഥാനത്തിലായിരുന്നു അന്വേഷണം. എന്നാല് രഹസ്വാന്വേഷണ റിപ്പോര്‍ട്ട് പൊലീസിന്റെ പക്കലുണ്ടായിരുന്നപ്പോഴും മോന്‍സണ് ഇതറിയാതെ തന്റെ തട്ടിപ്പുകള് തുടരുകയായിരുന്നു.\n-പുരാവസ്തു തട്ടിപ്പില് മോന്‍സണ് മാവുങ്കലിനെ സഹായിക്കാന് ഇടപെടല്; ഐജിക്ക് കാരണം കാണിക്കല് നോട്ടീസ്\nഇതിനിടയില്, മോന്‍സണ് മാവുങ്കലുമായി നടന് ബാലയ്ക്ക് ബന്ധമുണ്ടെന്ന തരത്തിലും വാര്‍ത്തകള് വന്നിരുന്നു. മോന്‍സണെതിരായ പരാതിയില് നിന്ന് പിന്തിരിപ്പിക്കാന് മുന് ഡ്രൈവര് അജിത്ത് നെട്ടൂരിനെ നിര്‍ബന്ധിക്കുന്നതിന്റെ ശബ്ദരേഖയാണ് പുറത്തുവന്നത്. മോന്‍സണെ കുറിച്ച് അപവാദം പറയരുതെന്ന് അജിത്തിനോട് ബാല പറയുന്നതായി ഫോണ് സംഭാഷണത്തിലുണ്ട്.\nPrevious“കാബൂള് സര്‍വകലാശാലയില് കാലുകുത്തരുത്”; പെണ്‍കുട്ടികളോടും അദ്ധ്യാപികമാരോടും താലിബാന്\nNextമാധുര്യമുള്ള ശബ്ദം ലോകമെമ്പാടും മുഴങ്ങട്ടെ; ആയുര് ആരോഗ്യസൗഖ്യം നേരുന്നു; ലതാ മങ്കേഷ്‌കറിന്റെ ജന്മദിനത്തില് ആശംസ നേര്‍ന്ന് പ്രധാനമന്ത്രി\nനിഥിന കൊലപതാകം; പ്രതി അഭിഷേക് ഒരാഴ്ച മുമ്ബ് പുതിയ ബ്ലേഡ് വാങ്ങിയതായി മൊഴി; ‘നിഥിനയുടെ അമ്മയ്ക്ക് അടക്കം ഭീഷണി സന്ദേശം’\nസംസ്ഥാനത്ത് 89 % പേര്‍ക്കും ആദ്യ ഡോസ് കോവിഡ് വാക്‌സിന് നല്‍കിയതായി ആരോഗ്യവകുപ്പ്


സൗജന്യമായി ഗെയിമുകള് ഡൗണ്‍ലോഡ് ചെയ്യാന് 13 വെബ്‌സൈറ്റുകള് | Top 10+ Best Websites To Download PC Games For Free - Malayalam Gizbot\nസൗജന്യമായി ഗെയിമുകള് ഡൗണ്‍ലോഡ് ചെയ്യാന് 13 വെബ്‌സൈറ്റുകള്\n| Published: Saturday, November 10, 2018, 16:00 [IST]\nകമ്പ്യൂട്ടറില് ഗെയിമുകള് കളിക്കുന്നത് നല്ലൊരു വിനോദമാണ്. ഇന്റര്‍നെറ്റില് പരതിയാണ് ഗെയിം പ്രേമികള് പുതിയ ഗെയിമുകള് കണ്ടെത്തുന്നത്. ഗെയിമുകള് സൗജന്യമായി ലഭിക്കുന്ന പത്തിലധികം മികച്ച വെബ്‌സൈറ്റുകള് പരിചയപ്പെടാം.\n1. ആസിഡ് പ്ലേ\nസൗജന്യമായി ലഭിക്കുന്ന ഏറെക്കുറെ എല്ലാ ഗെയിമുകളും ഡൗണ്‍ലോഡ് ചെയ്യാന് കഴിയുന്ന വെബ്‌സൈറ്റാണ് ആസിഡ് പ്ലേ. സെര്‍ച്ച്, റേറ്റിംഗ്‌സ്, റെക്കമെന്‍ഡേഷന്‍സ് എന്നിവ ഉള്ളതിനാല് അനുയോജ്യമായ ഗെയിമുകള് അനായാസംം കണ്ടെത്തി ഡൗണ്‍ലോഡ് ചെയ്യാനാകും. ClamAV ഉപയോഗിച്ച് സ്‌കാന് ചെയ്തതിന് ശേഷം ഡൗണ്‍ലോഡ് ചെയ്യുന്നതിനാല് ഇവ സുരക്ഷിതവുമാണ്.\n2. ഒറിജിന് ഓണ് ദി ഹൗസ്\nപ്രീമിയം ഗെയിമുകള് സൗജന്യമായി ഡൗണ്‍ലോഡ് ചെയ്യാമെന്നതാണ് ഒറിജിന് ഓണ് ദി ഹൗസിന്റെ പ്രത്യേകത. പതിവായി വെബ്‌സൈറ്റ് സന്ദര്‍ശിച്ച് നിങ്ങളുടെ ഇഷ്ട പ്രീമിയം ഗെയിമുകള് സൗജന്യമായി ഡൗണ്‍ലോഡ് ചെയ്‌തെടുക്കുക. ഗെയിമുകളുടെ പൂര്‍ണ്ണ പതിപ്പ് (Full Version) ഡൗണ്‍ലോഡ് ചെയ്യാനും കഴിയും.\n3. ഓള് ഗെയിംസ് എ ടു ഇസഡ്\nഗെയിമുകള് സൗജന്യമായി കമ്പ്യൂട്ടറില് ഡൗണ്‍ലോഡ് ചെയ്യാന് കഴിയുന്ന മറ്റൊരു വെബ്‌സൈറ്റാണ് ഓള് ഗെയിംസ് എ ടു ഇസഡ്. ഇതില് ഗെയിമുകളുടെ പട്ടിക, ഗെയിമുകളെ കുറിച്ചുള്ള അവലോകനം മുതലായവയും ലഭിക്കും.\n4. മെഗാ ഗെയിംസ്\nഗെയിമുകള് തിരഞ്ഞ് സൗജന്യമായി ഡൗണ്‍ലോഡ് ചെയ്യാന് അവസരം നല്‍കുന്ന വെബ്‌സൈറ്റാണ് മെഗാ ഗെയിംസ്. HD 3d ഗെയിമുകള്, പ്ലേ സ്റ്റേഷന് ഗെയിമുകള് എന്നിവയും ഇതില് നിന്ന് കമ്പ്യൂട്ടറിലേക്ക് ഡൗണ്‍ലോഡ് ചെയ്യാനാകും.\nമികച്ച ഗെയിമുകളുടെ വന് ശേഖരമാണ് Caiman.us-ന്റെ പ്രധാന സവിശേഷത.\n6. ഫ്രീ പിസി ഗെയിമേഴ്‌സ്\nസൗജന്യ ഗെയിമുകള്‍ക്ക് വേണ്ടിയുള്ള വെബ്‌സൈറ്റാണ് ഫ്രീ പിസി ഗെയിമേഴ്‌സ്. ഗെയിമുകളെ കുറിച്ചുളള അവലോകനം ഉള്‍പ്പെടെയുള്ളവ ഇതില് ലഭ്യമാക്കിയിട്ടുണ്ട്. ആക്ഷന്, സാഹസികത, ഗേള് ഗെയിംസ്, ഫസ്റ്റ് പേഴ്‌സണ് ഷൂട്ടര്, മ്യൂസിക്കല്, പ്ലാറ്റ്‌ഫോര്‍മര്, റെയ്‌സിംഗ്, റോള് പ്ലേയിംഗ് ഗെയിംസ്, സിമുലേഷന്, സ്‌പോര്‍ട്‌സ്, സ്ട്രാറ്റജി മുതലായ എല്ലാ വിഭാഗം ഗെയിമുകളും ഈ വെബ്‌സൈറ്റില് നിന്ന് ഡൗണ്‍ലോഡ് ചെയ്യാം.\n7. ഫുള് ഗെയിംസ്.sk\nആക്ഷന്, സ്ട്രാറ്റജിക്, ലോജിക്, അഡ്വഞ്ചര്, സ്‌പോര്‍ട്‌സ്, റെയ്‌സിംഗ് ഗെയിമുകളുടെ കലവറയാണ് ഫുള് ഗെയിംസ്.sk. ഇതില് നിന്നും ഗെയിമുകള് സൗജന്യമായി ഡൗണ്‍ലോഡ് ചെയ്യാന് കഴിയും.\nസൗജന്യ ഗെയിമുകള് ലഭിക്കുന്ന മറ്റൊരു സൈറ്റാണ് ഗെയിംടോപ്. ഏറ്റവും പുതിയ ഗെയിമുകള്, ഏറ്റവുമധികം ജനപ്രീതിയുള്ള ഗെയിമുകള്, ഏറ്റവുമധികം ഡൗണ്‍ലോഡ് ചെയ്യപ്പെട്ട ഗെയിമുകള്, റാന്‍ഡം ഗെയിമുകള് തുടങ്ങിയ വിവിധ വിഭാഗങ്ങളില് നിന്ന് ഗെയിമുകള് ഡൗണ്‍ലോഡ് ചെയ്യാം. ലഹരി പിടിപ്പിക്കുന്ന ചെറിയ ഗെയിമുകളും ഇക്കൂട്ടത്തിലുണ്ട്.\nഅവലോകനങ്ങള് വായിച്ച് വിലയിരുത്തി ഗെയിമുകള് സൗജന്യമായി ഡൗണ്‍ലോഡ് ചെയ്യാമെന്നതാണ് റീലോഡഡിന്റെ സവിശേഷത.\nഒരു തവണ രജിസ്‌ട്രേഷന് നടത്തി ഓണ്‍ലൈന് ഗെയിമുകള് എത്ര വേണമെങ്കിലും സൗജന്യമായി പോഗോയില് കളിക്കാന് കഴിയും.\n11. ബെസ്റ്റ് ഓള്‍ഡ് ഗെയിംസ്\nമികച്ച പഴയ ഗെയിമുകള് സൗജന്യമായി ഡൗണ്‍ലോഡ് ചെയ്യാന് അവസരം നല്‍കുന്ന വെബ്‌സൈറ്റാണ് ബെസ്റ്റ് ഓള്‍ഡ് ഗെയിംസ്. 2GB റാമില് താഴെ മതി ഇതില് ലഭ്യമായ ഗെയിമുകള് കളിക്കാന്. നിങ്ങളെ കുട്ടിക്കാലത്തേക്ക് കൂട്ടിക്കൊണ്ടുപോകുന്ന നൂറുകണക്കിന് ഗെയിമുകള് ഇതില് ലഭിക്കും.\n12. ഹോം ഓഫ് ദി അണ്ടര്‍ഡോഗ്‌സ്\nഅയ്യായിരത്തിലധികം സൗജന്യ ഗെയിമുകളുള്ള വെബ്‌സൈറ്റാണ് ഹോം ഓഫ് ദി അണ്ടര്‍ഡോഗ്‌സ്. മൂന്നുമാസത്തിലൊരിക്കല് പുതിയ ഗെയമികള് ഉള്‍പ്പെടുത്തി സൈറ്റ് അപ്‌ഡേറ്റ് ചെയ്യുന്നുണ്ട്. അതിനാല് ഇടയ്ക്കിടെ ഹോം ഓഫ് ദി അണ്ടര്‍ഡോഗ്‌സ് സന്ദര്‍ശിച്ച് ഇഷ്ട ഗെയിമുകള് ഡൗണ്‍ലോഡ് ചെയ്യുക.\n13. ഓഷന് ഓഫ് ഗെയിംസ്\nപുതിയ ഗെയിമുകള് വേണ്ടവര് സന്ദര്‍ശിക്കേണ്ട വെബ്‌സൈറ്റാണ് ഓഷന് ഓഫ് ദി ഗെയിംസ്. സൗജന്യമായി ലഭിക്കാത്ത ഗെയിമുകളും ഇതില് ലഭിക്കും. ഇത്തരത്തിലുള്ള ആയിരക്കണക്കിന് ഗെയിമുകള് ഈ സൈറ്റില് ഉള്‍പ്പെടുത്തിയിരിക്കുന്നു.\nStory first published: Saturday, November 10, 2018, 16:00 [IST]


orgasam | ഈ ചിന്തകള് സ്ത്രീകളില് ഓര്‍ഗാസത്തിന് തടസമാകും - Malayalivartha.com Widgets Magazine\nഈ ചിന്തകള് സ്ത്രീകളില് ഓര്‍ഗാസത്തിന് തടസമാകും\n09 SEPTEMBER 2017 11:16 AM IST\nലൈംഗികതയിൽ മസ്തിഷ്കത്തിന്റെ പങ്ക് തള്ളിക്കളയാവുന്ന ഒന്നല്ല; എന്തുകൊണ്ട്?\nഓര്‍ഗാസം എന്നത് സ്ത്രീകള് സെക്‌സിന്റെ പൂര്‍ണതയിലെത്തി എന്നതിന്റെ പ്രധാന ലക്ഷണമാണ്. എന്നാല് ഈ രതിമൂര്‍ഛ എല്ലാ സ്ത്രീകള്‍ക്കും എല്ലായ്‌പ്പോളും ലഭിയ്ക്കണമെന്നില്ല. വളരെ ചുരുക്കം പേര്‍ക്കു മാത്രമാണ് ഇത് ലഭിയ്ക്കുക. പലകാരണങ്ങള്‍കൊണ്ട് രതിമൂര്‍ഛ ലഭിയ്ക്കാതിരിക്കാം. ചില സ്ത്രീ ചിന്തകള് കൊണ്ടും ഈ അവസ്ഥ ഉണ്ടാകാറുണ്ട്. സ്ത്രീകളുടെ ഏതെല്ലാം ചിന്തകളാണ് ഓര്‍ഗാസം ലഭിയ്ക്കുന്നതിന് തടസമാകുന്നതെന്നറിയാം. സെക്‌സിനിടെയുണ്ടാകുന്ന മൂത്രശങ്കയോ ഇതെക്കുറിച്ചുള്ള ചിന്തകളോ പല സ്ത്രീകളുടേയും രതിമൂര്‍ഛയ്ക്കു തടസം നില്‍ക്കുന്ന പ്രധാന ഘടകമാണ്. സെക്‌സില് താല്‍പര്യമില്ലാതെ, പങ്കാളിയ്ക്കു വേണ്ടി മാത്രം തയ്യാറാകുന്നതും എത്രയും പെട്ടെന്നുതന്നെ ഇതു കഴിഞ്ഞാല് മതിയെന്നു കരുതുന്നതും പലപ്പോഴും ഓര്‍ഗാസത്തിന് തടസം നിന്നേക്കും.\nസെക്‌സിനിടെയുണ്ടാകുന്ന ഭയവും വേദനയുണ്ടാകുമോയെന്ന ചിന്തയും സ്ത്രീകളില് ഓര്‍ഗാസത്തിനു തടസം നില്‍ക്കുന്ന പ്രധാനപ്പെട്ട ഘടകങ്ങളാണ്. ുട്ടികളുള്ള ദമ്പതിമാരാണെങ്കില് കുട്ടികള് ഉണരുമോ അവര് അറിയുമോ എന്നിങ്ങനെയുള്ള ചിന്തകള് സ്ത്രീകളുടെ മനസിലുണ്ടാകുന്നതു സ്വാഭാവികമാണ്. ഇത് രതിമൂര്‍ഛയ്ക്കു തടസം നില്‍ക്കുന്ന ഒരു പ്രധാന ഘടകമാണെന്നാണ് പഠനങ്ങള് പറയുന്നത്. അതുപോലെ സെക്‌സിനിടെ ഓഫീസ് സംബന്ധമായ കാര്യങ്ങള് ഓര്‍ക്കുന്നതും ഇതെക്കുറിച്ചുള്ള ടെന്‍ഷനുകളുമെല്ലാം രതിമൂര്‍ഛയ്ക്കു തടസം നിന്നേക്കും. തന്റെ ശരീരസൗന്ദര്യത്തെക്കുറിച്ചുള്ള കുറ്റബോധവും പല സ്ത്രീകള്‍ക്കും ക്ലൈമാക്‌സിലെത്താന് തടസം നില്‍ക്കാറുണ്ട്.


Kandivali, First Published 6, Dec 2019, 7:29 AM IST\nപൊക്കിള് കൊടി പോലും ഉണങ്ങാത്ത പെണ്‍കുഞ്ഞിനെ ബഹുനിലക്കെട്ടിടത്തില് നിന്ന് എറിഞ്ഞുകൊന്ന് അജ്ഞാതര്. ഇരുപത്തിയൊന്ന് നിലകെട്ടിടത്തിന്‍റെ മുകള് നിലയിലെ ശുചിമുറിയിലെ ജനലിലൂടെയാണ് നവജാത ശിശുവിനെ പുറത്തെറിഞ്ഞിരിക്കുന്നത്\nകാണ്ടിവാലി(മുംബൈ): ജനിച്ച് മണിക്കൂറുകള്‍ക്കുള്ളില് പെണ്‍കുഞ്ഞിനെ ബഹുനിലകെട്ടിടത്തില് നിന്ന് എറിഞ്ഞ് കൊന്നു. മുംബൈയിലെ കാണ്ടിവാലിയിലാണ് സംഭവം. ഇരുപത്തിയൊന്ന് നിലകെട്ടിടത്തിന്‍റെ മുകള് നിലയിലെ ശുചിമുറിയിലെ ജനലിലൂടെയാണ് നവജാത ശിശുവിനെ പുറത്തെറിഞ്ഞിരിക്കുന്നത്.\nവ്യാഴാഴ്ച വൈകുന്നേരമാണ് സംഭവം. കാണ്ടിവാലിയിലെ ലാല്‍ജി പദയില് സ്ലം റീഹാബിലറ്റേഷന് അതോറിറ്റി നിര്‍മ്മിച്ച ജയ് ഭാരത് കോപ്ലെക്സെന്ന ബഹുനിലക്കെട്ടിടത്തില് നിന്നാണ് കുഞ്ഞിനെ താഴേക്ക് എറിഞ്ഞിരിക്കുന്നത്. പൊക്കിള് കൊടി ഉണങ്ങാത്ത നിലയിലുണ്ടായിരുന്നതിനാലാണ് ശിശു ജനിച്ച് മണിക്കൂറുകള്‍ക്ക് ശേഷം എറിഞ്ഞ് കൊന്നതായി വിലയിരുത്തുന്നത്. എന്നാല് ഏത് ഫ്ലാറ്റില് നിന്നാണോ ആരാണോ കുഞ്ഞിനെ എറിഞ്ഞിരിക്കുന്നതെന്ന് ഇനിയും കണ്ടെത്തേണ്ടതുണ്ട്.\nസെക്യൂരിറ്റി ചുമതലയിലുള്ള ആളാണ് കുഞ്ഞിന്‍റെ മൃതദേഹം കണ്ടെത്തിയത്. ഉയരത്തില് നിന്നുള്ള വീഴ്ചയെ തുടര്‍ന്ന് ശിശുവിന്‍റെ ശരീരത്തില് ഗുരുതര പരിക്കുകളുണ്ട്. സംഭവത്തില് സ്ഥലത്തെ ഫ്ലാറ്റുടമകളെ പൊലീസ് ചോദ്യം ചെയ്യുന്നുണ്ട്. ഇവിടെയുള്ള സിസിടിവി ദൃശ്യങ്ങള് പരിശോധിക്കുമെന്നും പൊലീസ് വ്യക്തമാക്കി.\nLast Updated 6, Dec 2019, 7:29 AM IST\nട്രെയിന് കാത്ത് നിന്ന യുവതിയെ കൂട്ടബലാത്സംഗം ചെയ്തു; നാല് പേർ അറസ്റ്റിൽ\n'അസ്വസ്ഥമാക്കുന്ന യാഥാര്‍ത്ഥ്യം'; ഒമര് അബ്ദുള്ളയുടെ ചിത്രം പുറത്തുവന്നതിന് പിന്നാലെ പ്രതികരിച്ച് രാഷ്ട്രീയ നേതാക്കള്\nപൗരത്വ നിയമ ഭേദഗതിക്കെതിരായ പ്രതിഷേധം ശക്തം, സംസ്ഥാനം 71ാം റിപ്പബ്ലിക് ദിനം ആഘോഷിക്കുന്നു\n83 ഫസ്റ്റ്ലുക്ക് പുറത്തിറങ്ങി; 1983 ല ഇന്ത്യന് ഹീറോകളുടെ തനിപകര്‍പ്പുകള്; അത്ഭുതപ്പെട്ട് സിനിമ ലോകം\nഅലനും താഹയും മാവോയിസ്റ്റുകളാണെന്ന് സിപിഎം പറഞ്ഞിട്ടില്ലെന്ന് എംവി ഗോവിന്ദന്\n71-ാം റിപ്പബ്ലിക് ദിനം; ചടങ്ങുകള് കനത്ത സുരക്ഷയില്, മുഖ്യാതിഥി ബ്രസീല് പ്രസിഡന്റ്\nപത്തനംതിട്ടയില് പതിമൂന്ന് വയസുകാരിയെ പീഡിപ്പിച്ച മദ്രസ അധ്യാപകന് അറസ്റ്റില്


`ബിഗില്`: ചിത്രം ഇന്ന് റിലീസ് ചെയ്യും - entertainment news | Alapuzhavartahakal.com\nFri, Mar 05 202101:47 PM\nPublished: Oct 25 ,2019\nആറ്റ്‌ലി സംവിധാനം ചെയ്യുന്ന പുതിയ ചിത്രമാണ് `ബിഗില്`. സര്‍ക്കാര് എന്ന ചിത്രത്തിന് ശേഷം വിജയ് നായകനാകുന്ന ഈ സിനിമ ഒരു സ്‌പോര്‍ട്‌സ് ചിത്രമാണ്. ചിത്രം ദീപാവലി റിലീസ് ആയി ഇന്ന് പ്രദര്‍ശനത്തിന് എത്തും.\nവിജയ് നായകനാവുന്ന 63-ാമത്തെ ചിത്രമാണിത്. വനിതാ ഫുട്‌ബോള് ടീമിന്റെ കോച്ചായാണ് വിജയ് അഭിനയിക്കുന്നത്. ഏആര് റഹ്മാന് ആണ് ചിത്രത്തിന് വേണ്ടി സംഗീതം ഒരുക്കുന്നത്. ലേഡി സൂപ്പര്‍സ്റ്റാര് നയന്‍താര നായികമാരായി എത്തുന്ന ചിത്രത്തില് ആനന്ദരാജ്, യോഗി ബാബു, കതിര്, ഡാനിയേല് ബാലാജി തുടങ്ങിയവരാണ് ചിത്രത്തിലെ മറ്റ് താരങ്ങള്. ജി.കെ. വിഷ്ണു ആണ് ചിത്രത്തിന്റെ ഛായാഗ്രഹണം, എജിഎസ് എന്റര്‍ടെയിന്‍മെന്റിന്റെ ബാനറില് കലാപതി എസ്. ഗണേഷ്, കലാപതി എസ്. സുരേഷ് എന്നിവര് ചേര്‍ന്നാണ് ചിത്രം നിര്‍മിക്കുന്നത്.


പുതിയ ലോക ഓർഡർ ആർക്കൈവുകൾ - രാജ്യത്തിലേക്കുള്ള കൗണ്ട്‌ഡൗൺ\nടാഗ് ആർക്കൈവ്സ്: പുതിയ ലോക ഓർഡർ\nഈ അമ്മ വെളിപ്പെടുത്തിയ വലിയ വിറയൽ വരുന്നു…\nപെഡ്രോ - പുരുഷന്മാർ ദൈവത്തിന്റെ നിയമങ്ങൾ ഉപേക്ഷിക്കും\n… പുതിയ ഓർഡറിന്റെ അടിമകളാകുക.\nപോപ്പുകളും പുതിയ ലോകക്രമവും - ഭാഗം II\nഫ്രാൻസിസ് മാർപാപ്പ എവിടെ പോകുന്നു?\nപോപ്പുകളും പുതിയ ലോകക്രമവും\nസുവിശേഷം vs. സുവിശേഷം.\nഎന്തുകൊണ്ടാണ് ഞങ്ങൾ “ഒരിക്കലും സാധാരണ നിലയിലേക്ക് മടങ്ങാത്തത്.”\nജിസെല്ല - എന്റെ വേദന അഗാധമാണ്\nഫ്രീമേസൺ‌റിയും പൈശാചികതയും നിങ്ങളുടെ മനസ്സിനെ നിയന്ത്രിക്കാൻ ആഗ്രഹിക്കുന്നു.\n… ഗേറ്റിൽ നിൽക്കുന്നതിന്.


Cricket News | Keralaonlive | Online News from Kerala\nവാട്‌സന് ഓസ്‌ട്രേലിയന് ടീമിലേക്ക് തിരികെ വരുമ...\nവാട്‌സന് ഓസ്‌ട്രേലിയന് ടീമിലേക്ക് തിരികെ വരുമോ? ആരാധകരുടെ കാത്തിരിപ്പാണ്..!\nFriday 1 June 2018 10:07:32 AM\nഐപിഎല് പതിനൊന്നാം സീസണില് തകര്‍പ്പന് പ്രകടനമായിരുന്നു ഷെയിന് വാട്‌സന് കാഴ്ച വെച്ചത്. ധോണി പട നയിക്കുന്ന ചെന്നൈ സൂപ്പര്‍കിങ്‌സിലെ മിന്നുന്ന താരങ്ങളില് ഒരാളായിരുന്നു ഷെയിന് വാട്‌സന്. ഫൈനല് മത്സരത്തില് ടീമിന്റെ വിജയത്തിന് തുറുപ്പ് ചീട്ടായാത് വാട്‌സന്റെ പ്രകടനമായിരുന്നു. നാല് കോടി ചിലവിട്ടാണ് വാട്‌സനെ ഇത്തവണ ലേലത്തിലൂടെ ടീമിലേക്ക് കൊണ്ട് വന്നത്.\n15 മത്സങ്ങളില് നിന്നായി രണ്ട് സെഞ്ച്വറികളടക്കം 555 റണ്‍സുമായി വാട്‌സന് നന്നായി തന്നെ കളിച്ചിരുന്നു. ഐപിഎല് മത്സരം കഴിഞ്ഞതിന് പിന്നാലെ വാട്സന് പുതിയ ടീമിലേക്ക് പോവുകയാണെന്നാണ് റിപ്പോര്‍ട്ട്. യുഎഇ യില് നടക്കുന്ന ടി10 ലീഗില് കറാച്ചിയന് ടീമിന്റെ ഭാഗമായി ഷെയിന് ഉണ്ടാവും. ഡിസംബറില് ആരംഭിക്കുന്ന ലീഗില് ഐക്കണ് പ്ലേയറായിട്ടാണ് വാട്‌സന് എത്തുന്നത്. ടെസ്റ്റ് ക്രിക്കറ്റിനേക്കാളും തനിക്ക് നല്ലതെന്ന് തോന്നുന്നത് ഇതാണെന്നാണ് വാട്‌സന് പറയുന്നത്. കറാച്ചിയന്‍സ് പോലുള്ള ടീമിന് വേണ്ടി കളിക്കുന്നതിന്റെ സന്തോഷവും താരം പങ്കുവെച്ചിരുന്നു.\nആധുനിക ക്രിക്കറ്റിലെ മികച്ച ഓള് റൗണ്ടര്‍മാരില് ഒരാളായിട്ടായിരുന്നു ഷെയിന് വാട്‌സന് ദേശീയ ടീമില് നിന്നും വിരമിച്ചത്. ഇപ്പോള് വാട്‌സനെ ദേശീയ ടീമിലേക്ക് മടക്കി കൊണ്ട് വരണമെന്ന ഓസിസ് ആരാധകരുടെ ആവശ്യം ശക്തമായി കൊണ്ടിരിക്കുകയാണ്. ഓസ്‌ട്രേലിയന് ദേശീയതാരം മാര്‍ക്കസ് സ്‌റ്റേയിന്‍സ് അടക്കമുള്ളവര് വാട്‌സനെ തിരികെ കൊണ്ട് വരണമെന്ന ആവശ്യം ഉന്നയിച്ച് പരസ്യമായി തന്നെ രംഗത്തെത്തിയിരിക്കുകയാണ്. പന്തില് കൃത്രിമം കാണിച്ചതിന്റെ പേരില് വാര്‍ണറും സ്റ്റീവ് സ്മിത്തും വിലക്ക് ഓസ്‌ട്രേലിയന് ക്രിക്കറ്റിന് കനത്ത തിരിച്ചടിയായിരുന്നു. ഈ സാഹാചര്യത്തില് വാട്‌സന്റെ സാന്നിധ്യം ആശ്വാസം പകരുമെന്ന വിശ്വാസത്തിലാണ് ആരാധകരിപ്പോള്.\nവയസ് 37 ആയെങ്കിലും പ്രതിഭ കൈവിടാതെ നില്‍ക്കുന്ന വാട്‌സന് ഓസ്‌ട്രേലിയന് ടീമിന് വേണ്ടി കളിക്കാനുള്ള യോഗ്യതയുണ്ടെന്ന് പലരും ചൂണ്ടി കാണിക്കുന്നു. സച്ചിനടക്കമുള്ള താരങ്ങള് 40 വയസ് വരെ കളിച്ചിരുന്നതും വാട്‌സന്റെ കാര്യത്തില് എടുത്ത് പറയാവുന്നതാണ്. ഇതിനെ സംബന്ധിച്ച് ഇതുവരെ വാട്‌സന് ഒന്നും പ്രതികരിച്ചിട്ടില്ല എങ്കിലും ദേശീയ ടീമിലേക്ക് വാട്‌സന് തിരിച്ച് വരുമെന്നുള്ള പ്രതീക്ഷ ആരാധകര് കൈവിട്ടിട്ടില്ല.\nRead more topics: # IPL,# Chennai Super Kings,# australia,# Shane watson\nShane Watson Good Enough to Come Out of Retirement


സംവാദം:ഡെൽഹി - വിക്കിപീഡിയ\nഡൽഹി എന്നു തന്നെയല്ലേ പാഠപുസ്തകങ്ങളിലും മാധ്യമങ്ങളിലുമെല്ലാം ഉപയോഗിക്കുന്നത്. എന്റെ പേര് പ്രവീൺ എന്നെഴുതുമെങ്കിലും പ്രെവീൺ എന്നല്ലേ കൂടുതൽ പേരും വായിക്കുന്നത്. മലയാളത്തിൽ പോതുവേ അങ്ങിനെയല്ലേ, റീഡിറക്ട് തിരിച്ചാക്കുന്നതല്ലേ നല്ലത്--പ്രവീൺ:സംവാദം 18:26, 22 ഡിസംബർ 2006 (UTC)\nഉച്ഛാരണത്തിലും എഴുത്തിലും എല്ലാം ഡെൽഹി (Delhi) എന്നു തന്നെയാണ്.. ഉത്തരേന്ത്യൻ വാക്കുകളുടെ മലയാളവൽക്കരണത്തിൽ ഇത്തരം പ്രശ്നങ്ങൾ നിരവധിയാണ്.. --Vssun 18:35, 22 ഡിസംബർ 2006 (UTC)\nഉത്തരേന്ത്യയിൽ ആരും ഡെൽഹി എന്നു പറയാറേയില്ല ദില്ലി എന്നാണു പറയാറുള്ളത്.. ദില്ലി എന്നാക്കി മാറ്റണം എന്നാണ് എന്റെ അഭിപ്രായവും..--Vssun 18:37, 22 ഡിസംബർ 2006 (UTC)\nഎം. മുകുന്ദൻ ന്റെ ഡൽഹി എന്നൊരു പുസ്തകമുണ്ടെന്ന് തോന്നുന്നു. നാനാർത്ഥങ്ങൾ?--Arayilpdas 09:20, 16 നവംബർ 2007 (UTC)\nതോന്നലല്ല ഉണ്ട്. --Arayilpdas 09:22, 16 നവംബർ 2007 (UTC)\n1 ഡെൽഹി നഗരം\nഡെൽഹി നഗരത്തെക്കുറിച്ചെഴുതുമ്പോഴ് എല്ലാവരുൻ അറിയുന്ന ഡെൽഹി ഒരു നഗരസമൂഹമാണെന്നുള്ള(Urban agglomeration) കാര്യം പറയേണ്ടി വരുന്നു. Urban agglomeration എന്നതിനു നഗരസമൂഹം എന്നതിനേക്കാൾ നല്ല ഒരു മലയാളം വാക്കുണ്ടോ എന്നു ഓറ്മ്മ വരത്തതിനാൽ അങ്ങിനെ ഉപയോഗിച്ച് ചില വിവരങ്ങൾ ചേറ്ത്തു. കുറച്ചുകൂടി നല്ല വാക്കുണ്ടെങ്കിൽ തിരുത്താവുന്നതാൺ.\nഭാരതത്തിന്റെ കാനേഷുന്മാരിയിൽ നഗരസമൂഹം (town group) എന്നൊരു പ്രയൊഗം 1961-ൽ ഉപയോഗിച്ചിരുന്നു. ഇതു മാ‍റ്റിയാൺ Urban agglomeration എന്നുപയൊഗിക്കാൻ 1971 മുതൽ തുടങ്ങിയത്. രണ്ടിന്റെയും നിറ്വചനം ഒന്നായിരുന്നില്ല.\n--Unnikn 05:47, 10 ഫെബ്രുവരി 2008 (UTC)\nഡെൽഹി ഗതാഗതം എന്ന താളിൽ നിന്നും അടർത്തിയത്. ഇവിടെ കമന്റ് ആയി നൽകുന്നു. --Vssun 00:18,5ഒക്ടോബർ 2008 (UTC)\nആരെങ്കിലും ഒന്ന് റിവ്യൂ ചെയ്തു സഹായിക്കൂ.. കുറച്ചു ദിവസങ്ങളായി ചില തലക്കെട്ടുകൾ ചേർത്തിട്ടുണ്ട്. പക്ഷെ, പലയിടങ്ങളിലും മലയാളീകരിക്കാൻ ബുദ്ധിമുട്ട് അനുഭവപ്പെടിരുന്നു.. രമേശ്|rameshng 12:09,6ഒക്ടോബർ 2008 (UTC)\n“ ഡെൽഹിയിൽ സാ‍ധാരണ പ്രാഥമിക വിദ്യാഭ്യസത്തിനു ശേഷം വിദ്യാർഥികൾ അടുത്ത രണ്ടു വർഷം ജൂനിയർ കോളേജുകളിൽ ചെലവഴിക്കുന്നു. ”\nനാട്ടിലെ പ്രീഡിഗ്രി പോലെയുള്ളവ ഇപ്പോൾ നിലവിലില്ലെന്നു തോന്നുന്നു.. --Vssun 12:53, 27 ജനുവരി 2009 (UTC)\nഎന്തടിസ്ഥാനത്തിലാണ് വിദേശനഗരങ്ങളെ സഹോദരനഗരങ്ങൾ എന്ന തലക്കെട്ടിൽ നൽകിയിരിക്കുന്നത് എന്നു മനസിലാവുന്നില്ല.. ജനസംഖ്യയുടെ അടിസ്ഥാനത്തിലാണോ? --Vssun 13:01, 27 ജനുവരി 2009 (UTC)\nദില്ലി എന്നാണ് കൊടുത്തിരിക്കുന്ന മറ്റു ഭാഷകളിലും ഐ.പി.എ.യിലും കാണുന്നത്. നമുക്കും ദില്ലി തന്നെ പോരെ? --Challiovsky Talkies ♫♫ 06:46, 25 മേയ് 2009 (UTC)\nദില്ലി സംസ്ഥാനമാണ് എന്ന കാര്യത്തിൽ സംശയം ഉണ്ട്. --Challiovsky Talkies ♫♫ 06:52, 25 മേയ് 2009 (UTC)\nഡെൽഹിക്ക് ദേശീയ തലസ്ഥാന മേഖല എന്ന പദവിയാണുള്ളത്. ഡെൽഹിയും പോണ്ടിച്ചേരിയും സ്വതന്ത്രനിയമ സഭയുള്ള ഒരു കേന്ദ്രഭരണപ്രദേശമാണ്. ഇതിന്റെ പരിപൂർണ്ണ സംസ്ഥാനമായി പറയാൻ പറ്റില്ല .-- Rameshng | Talk 07:10, 25 മേയ് 2009 (UTC)\nഅപ്പൊപ്പിന്നെ താളിലെ തുടക്കത്തിലെ വാചകത്തിൽ മാറ്റം വരുത്തേണ്ടി വരില്ലേ?--Subeesh Talk 07:20, 25 മേയ് 2009 (UTC)\nഒരിടത്ത് എഡ്വിൻ ല്യൂട്ടൻസ് എന്നും മറ്റൊരിടത്ത് എഡ്വേർഡ് എന്നും കാണുന്നു. ഏതാണ് ശരി? രണ്ടിനും ലിങ്ക് കൊടുക്കാൻ ശ്രമം കാണുന്നുണ്ട്. ഒന്നിനു പോരെ? --Challiovsky Talkies ♫♫ 07:59, 25 മേയ് 2009 (UTC)\nഫലകത്തിന്റെ പ്രശ്നം ഇപ്പോഴും തീർന്നിട്ടില്ല. മാപ്പിൽ ഡെൽഹിയുടെ കുത്ത് കാണിക്കുന്നത് വലത് വശത്തായിട്ടാണ്. --Rameshng:::Buzz me :) 09:36, 14 നവംബർ 2009 (UTC)\n"https://ml.wikipedia.org/w/index.php?title=സംവാദം:ഡെൽഹി&oldid=2386067" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 10:36, 21 ഓഗസ്റ്റ് 2016.


കുമാർ ബോസ് ഏഴരശ്ശനി Musician, Tabla\nപേര് കുമാർ ബോസ്\nജനന തിയതി4:4: 1953 ജനന സമയം 12 :0: 0\n44 ഏഴര ശനി തുലാം 11/05/2070 02/05/2073 ഉദിക്കുന്ന\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ കുമാർ ബോസ് ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. കുമാർ ബോസ് സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. കുമാർ ബോസ് കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും കുമാർ ബോസ് ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. കുമാർ ബോസ് രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. കുമാർ ബോസ് നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. കുമാർ ബോസ് വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. കുമാർ ബോസ് ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. കുമാർ ബോസ് കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. കുമാർ ബോസ് കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ കുമാർ ബോസ് വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. കുമാർ ബോസ് സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .


റിട്ട. കേണല് വെടിവച്ചു;രണ്ട് പേര്‍ക്ക് പരിക്ക് | Rtd. Colonel abruptly fired, two injured - Malayalam Oneindia\n6 min ago കോൺഗ്രസ് നേതാവ് ദിവ്യ സ്പന്ദനയുടെ രഹസ്യ വിവാഹം; വിശദീകരണവുമായി അമ്മ രംഗത്ത്!\n21 min ago കര്‍ണാടക ബിജെപിയില് കൂട്ട രാജി!! 150 പ്രവര്‍ത്തകര് രാജിവെച്ചു, ഭീഷണി മുഴക്കി നേതാക്കളും\n22 min ago രാജ്യത്ത് തിരിച്ചുവരവിന് വന് പദ്ധതികളുമായി കോണ്‍ഗ്രസ്; ആദ്യ പരീക്ഷണങ്ങള്‍ക്ക് രണ്ടിടത്ത് തുടക്കം\n55 min ago തക്കാളിക്ക് തമിഴ്നാട്ടിലെ മൊത്ത വിപണിയിൽ5രൂപ; കേരളത്തിലെത്തിയാൽ കൊള്ള, വാങ്ങുന്നത് കിലോക്ക് 35 രൂപ\nറിട്ട. കേണല് വെടിവച്ചു;രണ്ട് പേര്‍ക്ക് പരിക്ക്\nUpdated: Thu, Jan 30, 2014, 15:37 [IST]\nതിരുവനന്തപുരം: വാഹനത്തിന് വഴി കൊടുക്കുന്നത് സംബന്ധിച്ച തര്‍ക്കം ഒടുവില് വെടിവപ്പില് കലാശിച്ചു. തിരുവനന്തപുരം വലിയവിളയിലാണ് സംഭവം നടന്നത്. സംഭവത്തില് പ്രതിഷേധിച്ച് സിപിഎം വലിയവിളയില് ഹർത്താല് ആചരിക്കുകയാണ്.\nറിട്ടയേര്‍ഡ് കേണല് ബ്രെല്‍വിന് ആണ് വെടിവച്ചത്. സിപിഎം ബ്രാഞ്ച് സെക്രട്ടറി വെങ്കിടേശ്വര റാവു, സിപിഎം പ്രവര്‍ത്തകനായ മനോജ് എന്നിവര്‍ക്കാണ് വെടിയേറ്റത്. ഇതില് വെങ്കിടേശ്വര റാവുവിന്റെ നില ഗുരുതരമാണ്.\nവെങ്കിടേശ്വര റാവുവിന് വയറിലും മനോജിന് തുടയിലും ആണ് വെടിയേറ്റത്. മനോജിന്റെ തുടയെല്ല് തകര്‍ന്നു. ഡോക്ടര്‍മാര് അടിയന്തര ശസ്ത്രക്രിയക്ക് നിര്‍ദ്ദേശിച്ചു.\nജനുവരി 29 ന് രാത്രി എട്ടരയോടെയാണ് സംഭവം നടന്നത്. കേണല് സ്വന്തം കാറില് വീട്ടിലേക്ക് പോവുകയായിരുന്നു. ഇടുങ്ങിയ വഴിയായിരുന്നു. ഈ സമയം എതിരെ നിന്ന് ഒരു ഓട്ടോ റിക്ഷ വന്നു. ആര് വഴി വിട്ടുകൊടുക്കും എന്നതായി പിന്നെ തര്‍ക്കം. ഇതോടെ നാട്ടുകാരും പ്രശ്‌നത്തില് ഇടപെട്ടു.\nകേണലിന്റെ വീടിന് അടുത്ത് വച്ചായിരുന്നു സംഭവം. ക്രുദ്ധനായ ബ്രെല്‍വിന് വീട്ടിലേക്ക് പോയി തോക്കെടുത്ത് കൊണ്ടുവന്ന് തുരുതുരെ വെടിവക്കുകയായിരുന്നുവെന്നാണ് ദൃക്‌സാക്ഷികള് പറഞ്ഞത്.\nബ്രെല്‍വിന് മദ്യപിച്ചിരുന്നതായി നാട്ടുകാര് ആരോപിച്ചു. ഇയാളുടെ കയ്യില് നിന്ന് തോക്ക് പിടിച്ചുവാങ്ങി നന്നായി പെരുമാറുകയും ചെയ്തു. പിന്നീട് പോലീസെത്തി കേണലിനെ കസ്റ്റഡിയിലെടുത്ത് വൈദ്യ പരിശോധനക്ക് വിധേയനാക്കി.\nരാത്രിയില് സിപിഎം പ്രവര്‍ത്തകരുടെ നേതൃത്വത്തില് കേണലിന്റെ വീട്ടിലേക്ക് പ്രതിഷേധ മാര്‍ച്ചും നടത്തിയിരുന്നു. കല്ലേറില് വീടിന്റെ ജനല് ചില്ലുകള് തകര്‍ന്നിട്ടുണ്ട്.\nബ്രെല്‍വിന് മുമ്പും തോക്കെടുത്ത് ഭീഷണി മുഴക്കിയിട്ടുണ്ടെന്നാണ് നാട്ടുകാര് പറയുന്നത്. പോലീസ് കേസെടുത്ത് അന്വേഷണം തുടങ്ങി.\nfiring gun colonel cpm injury police arrest hartal thiruvananthapuram വെടിവപ്പ് തോക്ക് കേണല് സിപിഎം പരിക്ക് പോലീസ് അറസ്റ്റ് ഹര്‍ത്താല് തിരുവനന്തപുരം\nRtd. Colonel abruptly fired atamob at Thiruvananthapuram. Two CPM workers got injured.


സ്പാനിഷ് ഇതിഹാസം ഡേവിഡ് വിയ്യയുടെ ഒഡിഷ എഫ്സിയിലെ ചുമതലകൾ! - India Sports Live\nHome Football സ്പാനിഷ് ഇതിഹാസം ഡേവിഡ് വിയ്യയുടെ ഒഡിഷ എഫ്സിയിലെ ചുമതലകൾ!\nസ്പാനിഷ് ഇതിഹാസ താരവും, മുൻ ലോകകപ്പ് ഫുട്ബോൾ ജേതാവുമായ ഡേവിഡ് വിയ്യ ഇന്ത്യൻ സൂപ്പർ ലീഗ് ക്ലബ്ബായ ഒഡിഷ എഫ്സിയിൽ എത്തി. പക്ഷേ ഒരു കളിക്കാരനായല്ല അദ്ദേഹം എത്തിയിരിക്കുന്നത്. ഒഡിഷ എഫ്സിയുടെ ഗ്ലോബല് ഓപ്പറേഷന്‍സ് ചുമതലയാണ് അദ്ദേഹം നിർവ്വഹിക്കുക. ഒഡിഷ എഫ്സിയുടെ മുൻ പരിശീലകനായ ജോസെപ് ഗോംബാവു, വിക്‌ടര് ഒനാട്ടെ തുടങ്ങിയ പ്രമുഖരും ഒഡിഷ എഫ്സിയുടെ ടെക്നിക്കൽ കമ്മിറ്റിയിൽ ഉണ്ടാകുമെന്ന് ക്ലബ്ബ് ഔദ്യോഗിക പ്രസ്താവനയിലൂടെ അറിയിച്ചിട്ടുണ്ട്.\nഇന്ത്യൻ സൂപ്പർ ലീഗിന്റെ ഏഴാം സീസണിൽ 20 മത്സരങ്ങളിൽ നിന്ന് 12 പോയിന്റുകൾ മാത്രം നേടിയ ഒഡിഷ എഫ്സി ലീഗ് ടേബിളിൽ അവസാന സ്ഥാനക്കാരായിട്ടാണ് സീസൺ അവസാനിപ്പിച്ചത്. ഒഡിഷ എഫ്സിക്ക് വൻ തിരിച്ചടികൾ നൽകിയ ഒരു സീസൺ തന്നെയായിരുന്നു കടന്നു പോയത്. എന്നാൽ ഇനി മുതൽ ഡേവിഡ് വിയ്യ എന്ന പ്രതിഭാശാലിയുടെ സാന്നിധ്യം സ്കൗട്ടിംഗ് അടക്കമുള്ള കാര്യങ്ങളിൽ ക്ലബ്ബിന് ഒരു മുതൽക്കൂട്ടായി മാറും. അടുത്ത സീസണിൽ മികച്ച താരങ്ങളെ ടീമിൽ എത്തിക്കാൻ ഒഡിഷ എഫ്സിക്ക് അധികം പ്രയാസപ്പെടേണ്ടി വരില്ല.\n39 വയസ്സ് പ്രായമുള്ള ഡേവിഡ് വിയ്യ തന്റെ ഫുട്ബോൾ കരിയറിൽ മൊത്തം 15 കിരീടങ്ങൾ സ്വന്തമാക്കിയിട്ടുണ്ട്. ലാ ലീഗയിൽ ബാഴ്സലോണ അടക്കമുള്ള വമ്പൻ ക്ലബ്ബുകൾക്ക് വേണ്ടി അദ്ദേഹം കളിച്ചിട്ടുണ്ട്. സ്പാനിഷ് ലാ ലീഗ, കോപ്പ ഡെൽ റിയോ, ചാമ്പ്യൻസ് ലീഗ് തുടങ്ങിയ കിരീട നേട്ടങ്ങളും അദ്ദേഹം സ്വന്തമാക്കി. സ്പെയിൻ ദേശീയ ടീമിനൊപ്പം യൂറോ കപ്പ് കിരീടം നേടിയ താരം പിന്നീട് ലോകകപ്പ് കിരീട നേട്ടത്തിലും പങ്കാളിയായിട്ടുണ്ട്. മൊത്തം 98 മത്സരങ്ങളിൽ അദ്ദേഹം സ്പെയിൻ ദേശീയ ടീം ജേഴ്സി അണിഞ്ഞിട്ടുണ്ട്. ഇത്രയും പ്രശസ്തനായ ഒരു വിഖ്യാത താരത്തെ ടീമിന്റെ ഭാഗമാക്കിയത് എന്തു കൊണ്ടും ഒഡിഷ എഫ്സിക്ക് നേട്ടം തന്നെയാണ്.\nPrevious articleധനചന്ദ്ര മീതേയ്ക്ക് പുതിയ കരാർ നൽകി കേരള ബ്ലാസ്റ്റേഴ്സ്!\nNext articleഅർജുൻ ജയരാജ് വീണ്ടും ഐഎസ്എൽ ക്ലബ്ബുകളുടെ ശ്രദ്ധയാകർഷിക്കുമോ?


diamond merchant economic crisisAnweshanam\nരാജ്യത്തെ വജ്ര വ്യാപരത്തിലും പിടിമുറുക്കി സാമ്പത്തിക മാന്ദ്യം...\nരാജ്യത്തെ വജ്ര വ്യാപരത്തിലും പിടിമുറുക്കി സാമ്പത്തിക മാന്ദ്യം\nveena | Friday, September 6, 2019 4:57 PM IST\nമുംബൈ: രൂക്ഷമായ സാമ്പത്തിക മാന്ദ്യം രാജ്യത്തെ വജ്ര വ്യാപരത്തിലും പിടിമുറുക്കുന്നു. രാജ്യത്ത് ഏറ്റവും കൂടുതല് വജ്രവ്യാപാരം നടക്കുന്ന ഗുജറാത്തിലെ സൂറത്തില് 2018 ഡിസംബര് മുതല് ഒരു ലക്ഷം പേര്‍ക്ക് തൊഴില് നഷ്ടമായാതായാണ് കണക്ക്.\nനാല് മാസങ്ങള്‍ക്കിടെ ആവശ്യകത വന് തോതില് കുറഞ്ഞതോടെ പോളിഷ്ഡ് വജ്രങ്ങളുടെ വില പത്ത് ശതമാനത്തോളമാണ് കുറ‍ഞ്ഞത്. കഴിഞ്ഞ കുറച്ച് ആഴ്ചകള്‍ക്കിടെ തന്നെ വജ്ര മേഖലയില് ജോലി ചെയ്തിരുന്ന പതിനയ്യായിരത്തോളം തൊഴിലാളികള്‍ക്കാണ് ഗുജറാത്തിലെ സൂറത്തില് ജോലി നഷ്ടമായത്. 2008 ലെ ആഗോള സാമ്പത്തിക മാന്ദ്യത്തിന് ശേഷം രാജ്യത്തെ വജ്രമേഖല അനുഭവിക്കുന്ന ഏറ്റവും വലിയ പ്രതിസന്ധിയാണ് ഇത്. 2018 ഡിസംബര് മുതല് ഒരു ലക്ഷത്തോളം പേര്‍ക്ക് തൊഴില് നഷ്ടമായി.\nചൈന - അമേരിക്ക വ്യാപാര യുദ്ധത്തില് പ്രതിസന്ധിയിലായിരുന്ന വജ്രമേഖലക്ക് സാമ്പത്തിക മാന്ദ്യവും ജി.എസ്.ടി പ്രശ്നങ്ങളും കൂടിയായതോടെ ഇരട്ടി പ്രഹരമാവുകയായിരുന്നു. ലോകത്ത് തന്നെ ഏറ്റവും കൂടുതല് വജ്രങ്ങളുടെ കട്ടിങ് പോളിഷ് തുടങ്ങിയ ജോലികള് ചെയ്യുന്ന രാജ്യം ഇന്ത്യയാണ്. ഇതില് 95 ശതമാനം ഡയമണ്ട് അനുബന്ധ ജോലികളും സൂറത്തിലും ഗുജറാത്തിലെ മറ്റ് നഗരങ്ങളിലുമാണ് നടക്കുന്നത്.\nഏഴ് ലക്ഷത്തിലധികം തൊഴിലാളികളാണ് മൂവായിരം ചെറുകിട ഇടത്തരം വജ്ര കമ്പനികളിലായി സൂറത്തില് ജോലി ചെയ്യുന്നത്. തൊഴില് നഷ്ടപ്പെടുന്ന സംഭവം നിഷേധിക്കാനാകില്ലെന്ന് സൂറത്ത് ഡയമണ്ട് അസോസിയേഷന് പ്രസിഡന്‍റ് ബാബു ഗുജറാത്തി പറഞ്ഞു. ബുധാനാഴ്ച വജ്ര വ്യാപര സംഘടന പ്രതിനിധികള് കേന്ദ്രധനമന്ത്രി നിര്‍മ്മല സീതാരാമനുമായി കൂടിക്കാഴ്ച നടത്തി നിലവിലെ പ്രതിസന്ധിയെ കുറിച്ച് ചര്‍ച്ച നടത്തിയിരുന്നു.\nജി.എസ്.ടി കുറക്കണമന്നതടക്കമുള്ള ആവശ്യങ്ങള് വജ്രവ്യാപാരികള് മന്ത്രിയെ അറിയിച്ചിട്ടുണ്ട്. നാല് മാസങ്ങള്‍ക്കിടെ ആവശ്യകത വന്‍തോതില് കുറഞ്ഞതോടെ പോളിഷ്ഡ് വജ്രങ്ങളുടെ വില പത്ത് ശതമാനത്തോളമാണ് കുറ‍ഞ്ഞത്. ജൂലൈയില് 18.15 ശതമാനം പോളിഷ്ഡ് ഡയമണ്ടിന്‍റെ കയറ്റുമതി ഇടിഞ്ഞതായും ആകെ ജ്വല്ലറി, രത്നങ്ങള് എന്നിവയുടെ കയറ്റുമതി 6.67 ശതമാനം കുറഞ്ഞതായും സംഘടന പറയുന്നു.


കെടാമംഗലം സദാനന്ദന് അന്തരിച്ചു | Kedamangalam Sadanandan is dead കെടാമംഗലം സദാനന്ദന് അന്തരിച്ചു - Malayalam Oneindia\nകെടാമംഗലം സദാനന്ദന് അന്തരിച്ചു\nPublished: April 13 2008, 12:24 [IST]\nപറവൂര്: പ്രശസ്‌ത കാഥികന് കെടാമംഗലം സദാനന്ദന് (84) അന്തരിച്ചു. ഞായറഴ്ച രാവിലെ ഒമ്പതരയോടെ പറവൂരിലെ വസതിയിലായിരുന്നു അന്ത്യം. ഏതാനും മാസങ്ങളായി ശ്വാസകോശാര്‍ബുദത്തെ തുടര്‍ന്ന് ചികിത്സയിലായിരുന്നു.\nകേരളത്തില് സാംബശിവനു ശേഷം ഏറ്റവുമധികം സ്റ്റേജുകളില് കഥ പറഞ്ഞിട്ടുള്ള കാഥികനാണ് കെടാമംഗലം. ചങ്ങമ്പുഴയുടെ രമണന്, കര്‍ണന്, കുമാരനാശാന്റെ ചണ്ഡാലഭിക്ഷുകി, ദുരവസ്ഥ, കരുണ, വള്ളത്തോളിന്റെ മഗ്ദലന മറിയം, വിക്ടര് ഹ്യൂഗോയുടെ ചിരിക്കുന്ന മനുഷ്യന്, സ്വന്തം കഥകളായ അവന് വീണ്ടും ജയിലിലേക്ക്, അഗ്നിപരീക്ഷ, അഹല്യ, അഗ്നിനക്ഷത്രം, അമ്മ, മനയും മാടവും, അങ്കക്കളരി തുടങ്ങിയവ പ്രശസ്‌ത കഥകളാണ്.\nതസ്കരവീരന്, മരുമകള്, ലില്ലി, ചതുരംഗം, ഉമ്മിണിത്തങ്ക, അരപ്പവന് തുടങ്ങി മുപ്പത്തിരണ്ടോളം സിനിമകളില് അഭിനയിക്കുകയും ചെയ്തിട്ടുണ്ട്. 12 തിരക്കഥകളെഴുതി. നൂറോളം സിനിമകള്‍ക്ക് ഗാനരചന നടത്തി.\nആറ് പതിറ്റാണ്ടിലേറെ കഥാപ്രസംഗ വേദിയിലെ സാന്നിധ്യമായിരുന്ന കെടാമംഗലം 15,000 ലധികം വേദികളില് കഥ അവതരിപ്പിച്ചിട്ടുണ്ട്. 2007 മേയ് 10നാണ് ഏറ്റവുമൊടുവില് വേദിയില് കഥയവതരിപ്പിച്ചത്. സ്വന്തം നാടായ പറവൂരിലെ ടൗണ്‍ഹാള് വേദിയില് നടത്തിയ കഥാപ്രസംഗം കഥാപ്രസംഗത്തോടുള്ള വിടപറച്ചില് കൂടിയായിരുന്നു.\nകേരള സംഗീത നാടക അക്കാദമി ഫെല്ലോഷിപ്പ്, തിരുവിതാംകൂര് ദേവസ്വം ബോര്‍ഡിന്റെ കലാരത്നം ബഹുമതി, സാഹിത്യ ദീപികയുടെ കലാതിലകം അവാര്‍ഡ്, വി. സാംബശിവന് ഫൗണ്ടേഷന്റെ സാംബശിവന് ധന്യകേരള പ്രവീണ് പുരസ്കാരം, ടി.എ. മജീദ് അവാര്‍ഡ് എന്നിവ ഉള്‍പ്പെടെ നിരവധി പുരസ്കാരങ്ങള് നേടിയിട്ടുണ്ട്.\nകെ.വി. പൊന്നമ്മയാണ് ഭാര്യ. കെ.എസ്. ജിജി, കെ.എസ്. മനോജ് എന്നിവര് മക്കളാണ്. സംസ്കാരം നാളെ രാവിലെ പത്തിന് നടക്കും.\nStory first published: Sunday, April 13, 2008, 12:24 [IST]


സ്വത്ത് തര്‍ക്കത്തെ തുടര്‍ന്ന് മംഗളൂരു സ്വദേശിയായ ഫോട്ടോഗ്രാഫറെ ചുറ്റിക കൊണ്ട് തലക്കടിച്ച് കൊന്ന ശേഷം വനത്തില് കുഴിച്ചിട്ടു; അമ്മാവനും ഭാര്യയും ഉള്‍പ്പെടെ നാലുപേര് അറസ്റ്റില് – Utharadesam\nപുത്തൂര്: സ്വത്ത് തര്‍ക്കത്തെ തുടര്‍ന്ന് മംഗളൂരു സ്വദേശിയായ ഫോട്ടോഗ്രാഫറെ ചുറ്റിക കൊണ്ട് തലക്കടിച്ച് കൊലപ്പെടുത്തിയ ശേഷം വനത്തില് കുഴിച്ചിട്ടു. മംഗളൂരു സ്വദേശിയും മൈസൂരു സുബ്രഹ്‌മണ്യ നഗറില് താമസക്കാരനുമായ ജഗദീഷ് (58) ആണ് കൊല്ലപ്പെട്ടത്. സംഭവത്തില് കൊലക്കുറ്റത്തിന് കേസെടുത്ത പൊലീസ് ജഗദീഷിന്റെ അമ്മാവന് പടുവന്നൂര് പട്‌ലഡ്ക സ്വദേശി സുബ്ബയ്യ റായ് എന്ന ബാലകൃഷ്ണ, ഭാര്യ ജയലക്ഷ്മി, മകന് പ്രശാന്ത്, അയല്‍വാസിയായ ജീവന് പ്രസാദ് എന്നിവരെ അറസ്റ്റ് ചെയ്തു.\nഭാര്യയോടും മകനോടും ഒപ്പം മൈസൂരുവില് താമസിച്ചിരുന്ന ജഗദീഷ് പുത്തൂരിലെത്തി കുഞ്ചൂര് പഞ്ചയിലെ തന്റെ കൃഷി സ്ഥലം നോക്കാന് പോകാറുണ്ട്. നവംബര് 18ന് പുലര്‍ച്ചെ മൈസൂരില് നിന്ന് പുത്തൂരിലേക്ക് പോയ ജഗദീഷ് പിന്നീട് വീട്ടില് തിരിച്ചെത്തിയിരുന്നില്ല. ഇതേ തുടര്‍ന്ന് സഹോദരന് ശശിധറിന്റെ പരാതിയില് പൊലീസ് കേസെടുത്ത് അന്വേഷിക്കുന്നതിനിടെയാണ് ജഗദീഷിനെ കൊലപ്പെടുത്തിയതാണെന്ന് വ്യക്തമായത്. ജഗദീഷും അമ്മാവന് ബാലകൃഷ്ണ എന്ന സുബ്ബയ്യ റായിയും തമ്മിലുള്ള ഭൂമി തര്‍ക്കമാണ് കൊലപാതകത്തില് കലാശിച്ചതെന്ന് പൊലീസ് അന്വേഷണത്തില് തെളിഞ്ഞു. തനിക്ക് ഭൂമി വാങ്ങുന്നതിനായി ജഗദീഷ് 65 ലക്ഷം രൂപ സുബ്ബയ്യറായിയെ ഏല്‍പ്പിച്ചിരുന്നു. എന്നാല് ഈ ഭൂമി ജഗദീഷ് അറിയാതെ റായി തന്റെ പേരിലാക്കി. ഈ ഭൂമി റായി പിന്നീട് വില്‍ക്കുകയും ചെയ്തു. നവംബര് 18ന് കുഞ്ചൂര്‍പഞ്ചയിലെ കൃഷിസ്ഥലത്തുപോയ ശേഷം ജഗദീഷ് ഒമ്‌നി വാഹനത്തില് പട്‌ലഡ്കയില് എത്തുപകയും സുബ്ബയറായിയെ കണ്ട് സ്ഥല ഇടപാടില് കാണിച്ച വഞ്ചനയെക്കുറിച്ച് ചോദിക്കുകയും ചെയ്തു. ഇതേ ചൊല്ലിയുണ്ടായ വാക്കുതര്‍ക്കത്തിനിടെ സുബ്ബയറായിയും ഭാര്യയും മകനും അയല്‍വാസിയും ചേര്‍ന്ന് ജഗദീഷിനെ ചുറ്റിക കൊണ്ട് തലക്കടിച്ച് കൊലപ്പെടുത്തുകയായിരുന്നു. തുടര്‍ന്ന് മൃതദേഹം സമീപത്തെ വനത്തിലേക്ക് കൊണ്ടുപോയി കുഴിച്ചിട്ടു. പ്രതികള് കൊലക്കുറ്റം സമ്മതിച്ചതോടെ മൃതദേഹം പൊലീസ് സാന്നിധ്യത്തില് വനത്തില് നിന്ന് പുറത്തെടുത്ത് കൂടുതല് പരിശോധനകള്‍ക്കും പോസ്റ്റ്‌മോര്‍ട്ടത്തിനുമായി മംഗളൂരുവിലേക്ക് കൊണ്ടുപോയി. തെളിവ് നശിപ്പിക്കാന് ശ്രമിച്ചതിന് മൂന്നുപെരെ കൂടി പൊലീസ് കസ്റ്റഡിയിലെടുത്തു.


(സുചിത്ര മോഹൻലാൽ എന്ന താളിൽ നിന്നും തിരിച്ചുവിട്ടതു പ്രകാരം)\n(1960-05-21) 21 മേയ് 1960 (60 വയസ്സ്)\nമോഹൻലാൽ ആദ്യമായി അഭിനയിച്ച സിനിമ തിരനോട്ടം (ചലച്ചിത്രം1978) ആയിരുന്നു. ലാലിന്റെ സുഹൃത്തുക്കളുടെ തന്നെ നിർമ്മാണ സംരംഭമായ ഭാരത് സിനി ഗ്രൂപ്പ് ആണ് ഈ ചിത്രം നിർമ്മിച്ചത്. മോഹൻലാൽ ഈ ചിത്രത്തിൽ ഒരു ഹാസ്യ കഥാപാത്രത്തെയാണ് അവതരിപ്പിച്ചത്. സെൻസർ ബോർഡുമായി ബന്ധപ്പെട്ട ചില തടസ്സങ്ങൾ മൂലം ഈ ചിത്രം പുറത്തിറങ്ങിയില്ല. മോഹൻലാൽ അഭിനയിച്ച്, പ്രേക്ഷകരുടെ മുന്നിലെത്തിയ ആദ്യത്തെ സിനിമ മഞ്ഞിൽ വിരിഞ്ഞ പൂക്കൾ (1980) ആയിരുന്നു. ആദ്യചിത്രം പുറത്തിറങ്ങുമ്പോൾ മോഹൻലാലിന് 20 വയസ്സായിരുന്നു പ്രായം. ആ ചിത്രത്തിൽ വില്ലൻ വേഷമായിരുന്നു മോഹൻലാലിന്. ശങ്കർ ആയിരുന്നു മോഹൻലാലിന്റെ ആദ്യ ചിത്രത്തിൽ നായക കഥാപാത്രത്തെ അവതരിപ്പിച്ചത്. സം‌വിധാനം ചെയ്തത് ഫാസിലും. മഞ്ഞിൽ വിരിഞ്ഞ പൂക്കളിനു ശേഷം മോഹൻലാലിന് ധാരാളം അവസരങ്ങൾ ലഭിക്കുകയുണ്ടായി. 1983-ൽ 25-ഓളം ചിത്രങ്ങളിൽ മോഹൻലാൽ അഭിനയിക്കുകയുണ്ടായി. മാളിയംപുരക്കൽ ചാക്കോ പുന്നൂസ് ( നവോദയ അപ്പച്ചൻ ) സം‌വിധാനം ചെയ്ത മോഹൻലാൽ അഭിനയിച്ച എന്റെ മാമാട്ടിക്കുട്ടിയമ്മക്ക് എന്ന ചിത്രം വളരെ അധികം ജനശ്രദ്ധ നേടിയിരുന്നു. ആ കാലഘട്ടത്തിൽ മോഹൻലാലിന്റെ ശ്രദ്ധിക്കപ്പെട്ട മറ്റൊരു ചിത്രമായിരുന്നു ഉയരങ്ങളിൽ, ഐ.വി. ശശി സം‌വിധാനം നിർവ്വഹിച്ച ഈ ചിത്രത്തിന്റെ തിരക്കഥ എഴുതിയത് പ്രശസ്ത സാഹിത്യകാരൻ എം.ടി വാസുദേവൻ നായരായിരുന്നു. സാവധാനം, പ്രതിനായക വേഷങ്ങളിൽ നിന്നു നായക വേഷങ്ങളിലേക്ക് മാറിയ ലാൽ, തുടർന്ന് കാമ്പുള്ളതും ഹാസ്യംകലർന്നതുമായ നായകവേഷങ്ങൾ കൈകാര്യം ചെയ്യുവാൻ തുടങ്ങി. ഇത്തരം മോഹൻലാൽ ചിത്രങ്ങൾ കൂടുതലായും സം‌വിധാനം ചെയ്തതു പ്രശസ്ത സം‌വിധായകനും മോഹൻലാലിന്റെ സുഹൃത്തുമായ പ്രിയദർശനായിരുന്നു. പ്രിയദർശന്റെ ആദ്യചിത്രമായ പൂച്ചക്കൊരു മൂക്കുത്തി എന്ന ചിത്രത്തിൽ മോഹൻലാൽ ഒരു പ്രധാന വേഷം ചെയ്തിട്ടുണ്ട്. ചിത്രം കിലുക്കം, മിന്നാരം, തേന്മാവിൻ കൊമ്പത്ത്, തുടങ്ങിയ ചിത്രങ്ങൾ മോഹൻലാൽ, പ്രിയദർശൻ കൂട്ടുകെട്ടിന്റെ വിജയചിത്രങ്ങളിൽ പ്രധാനങ്ങളാണ്.പ്രിയദർശൻ കഥയും, തിരക്കഥയും നിർവഹിച്ച് എം.മണി സംവിധാനം ചെയ്ത് 1983 ൽ പുറത്ത് ഇറങ്ങിയ എങ്ങനെ നീ മറക്കും എന്ന ചിത്രത്തിലുടെ എൺപതുകളിൽ ലാൽ തന്റെ ആദ്യ ചിത്രം മുതൽ വില്ലൻ വേഷം മാത്രം ലഭിച്ചപ്പോൾ ഈ ചിത്രത്തിലെ മികച്ച അഭിനയത്തിലൂടെയാണ് ലാലിന് നായക പദവി ലഭിച്ചു തുടങ്ങിയത്.\n11 സാഗർ എലിയാസ് ജാക്കി റീലോഡഡ് ഭാവന, ശോഭന അമൽ നീരദ് സാഗർ ഏലിയാസ് ജാക്കി Official Website\n1 സാഗർ ഏലിയാസ് ജാക്കി മോഹൻലാൽ, ശോഭന, ഭാവന അമൽ നീരദ് സാഗർ ഏലിയാസ് ജാക്കി വെബ്സൈറ്റ്\n2 ഭ്രമരം മോഹൻലാൽ, ഭൂമിക ചാവ്ല ബ്ലെസ്സി ശിവൻകുട്ടി വെബ്സൈറ്റ്\n3 ഏയ്ഞ്ജൽ ജോൺ മോഹൻലാൽ, ശാന്തനു ഭാഗ്യരാജ് ജയസൂര്യ ജോൺ വെബ്സൈറ്റ്\nവിക്കിമീഡിയ കോമൺസിലെ Mohanlal എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n↑ mohanlal.org എന്ന വെബ്സൈറ്റിൽ നിന്നും ശേഖരിച്ചത്.\n↑ 7.0 7.1 7.2 7.3 http://www.jtpac.org/showdetails.php?id=16\n↑ മലയാളചലച്ചിത്രങ്ങളുടെ ചരിത്രം\n↑ "SAJ - 1000 housefull shows in3days".\n↑ "മോഹൻലാൽ പണം തിരിച്ചയച്ചു; വാങ്ങില്ലെന്ന് മുഖ്യമന്ത്രി". www.mathrubhumi.com. ശേഖരിച്ചത് 2015 ഫെബ്രുവരി 4. Check date values in: |accessdate= (help)\n↑ "ലഫ്.കേണൽ മോഹൻലാൽ" (ഭാഷ: Malayalam). Manoramaonline. ശേഖരിച്ചത് 2009-07-09. CS1 maint: unrecognized language (link)\n↑ "മോഹൻലാലിന് സൈനികാംഗത്വം നൽകി" (ഭാഷ: Malayalam). Mathrubhumi. ശേഖരിച്ചത് 2009-07-09. CS1 maint: unrecognized language (link)\n↑ "ലിംക". ശേഖരിച്ചത് 2009-09-12.\n"https://ml.wikipedia.org/w/index.php?title=മോഹൻലാൽ&oldid=3533878" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 8 മാർച്ച് 2021, സമയം: 06:49\nഈ താൾ അവസാനം തിരുത്തപ്പെട്ടത്: 06:49, 8 മാർച്ച് 2021.


Dulquer Salmaan's Kerala Street raises curiosity in the minds of the audiences! - Malayalam Filmibeat\n| Updated: Wednesday, May 16, 2018, 12:20 [IST]\nദുല്‍ഖറിന്റെ ചാര്‍ലി2വരുന്നു | Filmibeat Malayalam\nമെഗാസ്റ്റാര് മമ്മൂട്ടിയും മകനും അന്യഭാഷ സിനിമകളില് കൂടി സജീവമായിരിക്കുകയാണ്. ദുല്‍ഖറിന്റെ ആദ്യ തെലുങ്ക് സിനിമ കഴിഞ്ഞ ആഴ്ചയായിരുന്നു തിയറ്ററുകളിലേക്ക് എത്തിയത്. മഹാനടി എന്ന പേരില് നടി സാവിത്രിയുടെ ജീവിതകഥയെ ആസ്പദമാക്കി നിര്‍മ്മിച്ച സിനിമ തിയറ്ററുകൡ സൂപ്പര് ഹിറ്റായി മുന്നേറുകയാണ്.\nദുല്‍ഖര് നായകനായി അഭിനയിക്കുന്ന അടുത്ത രണ്ട് സിനിമകള് ബോളിവുഡിലും ഒരെണ്ണം തമിഴിലുമാണ്. ദുല്‍ഖറിന് കൈ നിറയെ സിനിമകളുണ്ടെങ്കിലും മലയാളികള്‍ക്ക് നിരാശയായിരുന്നു. മലയാളത്തിലേക്ക് എന്ന് വരുമെന്ന് കാത്തിരിക്കുന്ന ആരാധകര്‍ക്ക് അപ്രത്യക്ഷിതമായി ഒരു സര്‍പ്രൈസ് കിട്ടിയിരിക്കുകയാണ്.\nദുല്‍ഖര് സല്‍മാന് നായകനായി അഭിനയിച്ച സോളോ ആയിരുന്നു മലയാളത്തില് അവസാനമായി റിലീസിനെത്തിയ സിനിമ. ശേഷം അന്യഭാഷ സിനിമകളിലേക്ക് ചുവടുമാറ്റം നടത്തിയ കുഞ്ഞക്കയ്ക്ക് ഈ വര്‍ഷം മലയാള ചിത്രങ്ങളൊന്നും തന്നെ ഉണ്ടായിരുന്നില്ല. തെലുങ്കിലെ മഹാനടിയില് ജെമിനി ഗണേശനായി ഞെട്ടിക്കുന്ന പ്രകടനമായിരുന്നു ദുല്‍ഖര് നടത്തിയത്. സിനിമ തിയറ്ററുകളില് നിറഞ്ഞോടുമ്പോള് മറ്റൊരു താരപുത്രനുമായി ദുല്‍ഖറിന്റെ സിനിമ വരുന്നതായിട്ടും വാര്‍ത്തകള് പ്രചരിക്കാന് തുടങ്ങി...\nതെലുങ്കിലെ മെഗാസ്റ്റാറിന്റെ മകനും നടനുമായ രാംചരണിനൊപ്പം ദുല്‍ഖര് അഭിനയിക്കാന് പോവുകയാണെന്നാണ് ഏറ്റവും പുതിയ റിപ്പോര്‍ട്ട്. കെഎസ് രവിചന്ദ്രയാണ് താരപുത്രന്മാരെ നായകന്മാരാക്കി ഒരു മാസ് സിനിമ സംവിധാനം ചെയ്യുന്നതെന്നും കെ ചക്രവര്‍ത്തി തിരക്കഥ എഴുതുന്നതെന്നുമായിരുന്നു വാര്‍ത്തകള്. ഇവര്‍ക്കൊപ്പം തമിഴിലെ ഒരു പ്രമുഖ താരം കൂടി സിനിമയില് ഉണ്ടാവുമെന്നും റിപ്പോര്‍ട്ടുകളുണ്ട്. എന്നാല് ഔദ്യോഗികമായി സിനിമയെ കുറിച്ചുള്ള കാര്യങ്ങളൊന്നും പുറത്ത് വിട്ടിട്ടില്ല. അങ്ങനെ ഒരു സിനിമ കൂടി പ്രതീക്ഷിക്കാമെന്നാണ് ആരാധകര് പറയുന്നത്..\nമലയാളത്തിലേക്ക് എന്ന് വരും..?\nമറ്റ് ഭാഷകളില് നിന്നുമായി ദുല്‍ഖറിന് കൈ നിറയെ സിനിമകളുണ്ടെങ്കിലും മലയാളത്തിലേക്ക് എന്ന് വരുമെന്ന് അറിയനായി കാത്തിരിക്കുകയായിരുന്നു പ്രേക്ഷകര്. ആരാധകരെ ആവേശത്തിലാക്കാന് ദുല്‍ഖര് കേരള സ്ട്രീറ്റുമായി എത്തിയിരിക്കുകയാണ്. സ്‌റ്റൈലിഷ് ഗെറ്റപ്പില് കൂളിംഗ് ഗ്ലാസും വെച്ച് വരുന്ന ദുല്‍ഖറിന്റെ ടീസര് വൈറലായിരിക്കുകയാണ്. ഉടന് വരുന്നു കേരള സ്ട്രീറ്റ് എന്ന് മാത്രമേ ടീസറിലുള്ളു. മലയാളത്തിലെ പുതിയ സിനിമയെ കുറിച്ചുള്ള അറിയിപ്പാണിതെന്നാണ് സൂചന.\nകേരള സ്ട്രീറ്റ് എന്ന പേരില് വരുന്ന സിനിമ ചാര്‍ലിയുടെ രണ്ടാം ഭാഗമാണെന്ന തരത്തിലും വാര്‍ത്തകള് പ്രചരിക്കുകയാണ്. പേര് സൂചിപ്പിക്കുന്നത് പോലെ ചിലപ്പോള് ഒരു റോഡ് മൂവി ആവാനും സാധ്യതയുണ്ടെന്നും ആരാധകര് പറയുന്നു. സാധാരണ ബുള്ളറ്റാണെങ്കില് ഇത്തവണ ദുല്‍ഖര് തിരഞ്ഞെടുത്തിരിക്കുന്നത് കാറാണ്. പുറത്ത് വന്ന ടീസറില് ഒരു ബെന്‍സ് കാര് സ്റ്റാര്‍ട്ട് ചെയ്യുന്നതാണ് കാണിച്ചിരിക്കുന്നത്. എന്തായാലും ആരാധകര്‍ക്ക് ആകാംഷയോടെ കാത്തിരിക്കാന് പറ്റുന്ന ഒരു സിനിമ ആയിരിക്കുമെന്നാണ് സൂചനകള്.\nദുല്‍ഖര് ബോളിവുഡിലേക്ക് അരങ്ങേറ്റം നടത്തുന്ന കാര്‍വന് എന്ന സിനിമ ജൂണ് ഒന്നിന് റിലീസ് തീരുമാനിച്ചിരുന്നെങ്കിലും മാറ്റി വെച്ചിരുന്നു. ആകാശ് ഖുറാന സംവിധാനം ചെയ്യുന്ന ഈ സിനിമ ആഗസ്റ്റിലായിരിക്കും തിയറ്ററുകളിലേക്ക് എത്തുന്നത്. അടുത്തതും ഒരു ബോളിവുഡ് സിനിമ തന്നെയാണ്. സോനം കപൂര് നായികയാവുന്ന ദ് സോയ ഫാക്ടര് എന്ന സിനിമയില് ക്രിക്കറ്റ് താരമായി ദുല്‍ഖര് പ്രത്യക്ഷപ്പെടും. സിനിമയുടെ ചിത്രീകരണം ജൂലൈയില് ആരംഭിക്കാന് ഇരിക്കുകയാണ്.\nതമിഴില് രണ്ട് സിനിമകള്\nബോളിവുഡില് രണ്ട് സിനിമകളാണുള്ളതെങ്കില് തമിഴിലും ഒരു സിനിമയെ ഉള്ളു. കണ്ണും കണ്ണം കൊള്ളയടിത്താല് എന്ന് പേരിട്ടിരിക്കുന്ന സിനിമ ദേശിംഗ് പെരിയ സ്വാമിയാണ് സംവിധാനം ചെയ്യുന്നത്. റീതു വര്‍മ്മയാണ് നായിക. ദുല്‍ഖര് നായകനായി അഭിനയിക്കുന്ന ഈ സിനിമയുടെ ചിത്രീകരണം ഇപ്പോള് നടന്ന് കൊണ്ടിരിക്കുയാണ്. ഈ വര്‍ഷം തന്നെ സിനിമയുടെ റിലീസ് ഉണ്ടോ എന്ന കാര്യത്തെ കുറിച്ച് കൂടുതല് വ്യക്തത വന്നിട്ടില്ല..


Blackmail case: follow up | ലോക് ഡൗണിനിടെയുള്ള വിളി തമാശയെന്നാണ് ആദ്യം കരുതിയത്; ഷംനയുടെ നമ്പർ ആവശ്യപ്പെട്ട് മൂന്നുവട്ടം വിളിച്ചു; മിയയെ പരിചയപ്പെടുത്തണമെന്നും അഷ്‌കർ അലി എന്ന ആൾക്ക് ആഗ്രഹം; ഷംനയുടെയും തന്റെയും നമ്പർ തട്ടിപ്പുകാർക്ക് കൊടുത്തത് ആരെന്ന് പൊലീസിനെ അറിയിച്ചെന്നും ധർമജൻ ബോൾഗാട്ടി; ഹെയർ സ്‌റ്റൈലിസ്റ്റ് ഹാരിസ് പിടിയിലായതോടെ തട്ടിപ്പുകൾക്ക് സിനിമാക്കാരും കൂട്ടുനിന്നുവോയെന്നും സംശയം - MarunadanMalayalee.com\nJune 29, 2020 | 03:17 PM IST | Permalink\nകൊച്ചി: ഷംന കാസിമിനെ ഭീഷണിപ്പെടുത്തി പണം തട്ടാൻ ശ്രമിച്ച കേസിൽ തട്ടിപ്പുകാർ തന്നെ നിരന്തരം വിളിച്ചെന്ന് നടൻ ധർമ്മജൻ ബോൾഗാട്ടി. കൊച്ചി കമ്മീഷണർ ഓഫീസിൽ മൊഴി നൽകിയ ശേഷം മാധ്യമപ്രവർത്തകരോട് സംസാരിക്കുകയായിരുന്നു ധർമജൻ. ഷംനയുടെയും മിയയുടെയും ഫോൺ നമ്പറുകളാണ് അവർ ആവശ്യപ്പെട്ടത്. ഷംനയെ പരിചയപ്പെടുത്തണമെന്നു ആവശ്യപ്പെട്ടു. ഇക്കാര്യത്തിനായി മൂന്ന് തവണ വിളിച്ചിരുന്നു. നടി മിയയെ പരിചയപ്പെടുത്തി കൊടുക്കാനും ആവശ്യപ്പെട്ടതായും ധർമ്മജൻ പറഞ്ഞു.പ്രൊഡക്ഷൻ കൺട്രോളർ ഷാജി പട്ടിക്കരയാണ് തന്റെ നമ്പർ പ്രതികൾക്ക് കൊടുത്തതെന്നും ധർമജൻ പറഞ്ഞു.\nഫോൺ വിളി തമാശയാണെന്നാണ് കരുതിയത്. ലോക് ഡൗണിനിടെയായിരുന്നു പ്രതികൾ വിളിച്ചത്. സ്വർണം കടത്തുന്ന സംഘമാണെന്നാണ് സംസാരത്തിൽ നിന്നും മനസിലായത്. ഷംന കാസിമിന്റെ നമ്പർ വേണമെന്ന് പറഞ്ഞു. അവസാനം അഭിനയിച്ച സിനിമയിൽ ഷംന കാസിം ഉണ്ടായിരുന്നു. അതുകൊണ്ടായിരിക്കും തന്നെ സമീപിച്ചത്. അഷ്‌കർ അലി എന്നാണ് പരിചയപ്പെടുത്തിയത്.\nസ്വർണം കടത്താൻ ധർമ്മജൻ ബോൾഗാട്ടിക്ക് വാഗ്ദാനം ചെയ്തത് രണ്ട് കോടി രൂപ; സ്റ്റേജ് ഷോകളുടെ മറവിൽ സ്വർണ്ണക്കടത്ത് നടക്കുന്നുവെന്ന സംശയം ബലപ്പെടുത്തി ഹെയർ സ്റ്റൈലിസ്റ്റ് ഹാരീസിന്റെ റോൾ; ആഡംബരക്കാറുകൾ വാടകയ്‌ക്കെടുത്തി യുവതികളെ ചതിച്ചു വീഴ്‌ത്തുന്ന റഫീഖും; ചെറിയൊരു കാർ വാങ്ങാൻ പോലും കഴിയാത്ത മുടിവെട്ടുകാരൻ പറ്റിച്ചത് പണക്കാരായ നിരവധി യുവതികളെ; സ്വർണ്ണക്കടത്തിൽ അന്വേഷണത്തിന് ഡിആർഐയും; ഷംനാ കാസിം ബ്ലാക് മെയിൽ കേസിലും ബാലഭാസ്‌കർ മോഡൽ അട്ടിമറിക്ക് നീക്കം\nമിയയും ഷംന കാസിമും തന്റെ സുഹൃത്തുക്കളാണ്. ഇക്കാര്യം പറയാൻ അവളെ വിളിച്ചിട്ടില്ല. ഷംനയുടെയും തന്റെയും നമ്പർ നൽകിയത് പ്രൊഡക്ഷൻ കൺട്രോളറാണ്. മറ്റാരുടെയൊക്കെ നമ്പർ നൽകിയിട്ടുണ്ടെന്ന് അറിയില്ല. അറിയാവുന്ന കാര്യങ്ങൾ പൊലീസിന് നൽകിയിട്ടുണ്ടെന്നും ധർമ്മജൻ ബോൾഗാട്ടി പറഞ്ഞു.\nകേസിൽ മുഖ്യപ്രതിയായ ഹെയർ സ്‌റ്റൈലിസ്റ്റ് ഹാരിസ് പിടിയിലായിട്ടുണ്ട്. തൃശ്ശൂർ സ്വദേശിയായ ഇയാൾക്ക് മേക്കപ്പ് ആർട്ടിസ്റ്റുകളുമായും സിനിമാ താരങ്ങളുമായും ബന്ധമുണ്ടെന്നാണ് പൊലീസ് പറയുന്നത്. എട്ട് കേസുകൾ ഇതുവരെ രജിസ്റ്റർ ചെയ്തിട്ടുണ്ട്.\nപണം തട്ടിയെടുക്കാൻ ശ്രമിച്ച സംഘവുമായി ബന്ധമുണ്ടെന്ന് സംശയിക്കുന്ന ചലച്ചിത്ര താരങ്ങളായ ടിനി ടോം, ബാബുരാജ് എന്നിവരെയും ധർമ്മജൻ ബോൾഗാട്ടിയെ ചോദ്യം ചെയ്തതിന് ശേഷം വിളച്ചു വരുത്തും. സ്റ്റേജ് ഷോയുമായി ബന്ധപ്പെട്ടുള്ള സ്വർണ്ണക്കടത്തിനെകുറിച്ചുള്ള വിവരങ്ങൾ അറസ്റ്റിലായ പ്രതികൾ വെളിപ്പെടുത്തിയതിനെ തുടർന്നാണ് ഇവരെയും വിളിച്ചു വരുത്താൻ കമ്മീഷ്ണർ അന്വേഷണ ഉദ്യോഗസ്ഥർക്ക് നിർദ്ദേശം നൽകിയത്. ഇവരുടെ ഫോൺ നമ്പരുകളും ഹാരിസിന്റെ മൊബൈൽ ഫോണിൽ കണ്ടെത്തുകയും ചെയ്തിരുന്നു. ഇതോടെ സിനിമാ മേഖലയിലുള്ള നിരവധി പേരെ പൊലീസ് ചോദ്യം ചെയ്യുമെന്നാണ് ലഭിക്കുന്ന വിവരം.\nഹാരിസിന് സിനിമാക്കാരുമായുള്ള ബന്ധം ഉപയോഗപ്പെടുത്തിയായിരുന്നു ഈ മേഖലയിലുള്ളവരുമായി ബന്ധപ്പെട്ടുള്ള തട്ടിപ്പുകൾ പ്രതികൾ നടത്തിയത് എന്നാണ് വ്യക്തമാകുന്നത്. സിനിമാ മേഖലയുമായി ബന്ധപ്പെട്ട് എത്ര പേരെ തട്ടിപ്പിന് ഇരയാക്കിയിട്ടുണ്ട് എന്ന് വ്യക്തമാകാൻ ഹാരിസിനെ വിശദമായി ചോദ്യം ചെയ്യേണ്ടതുണ്ട്. സിനിമയുമായി ബന്ധപ്പെട്ട് എന്തെല്ലാം തട്ടിപ്പുണ്ടെന്ന് ഉടൻ പുറത്ത് വരുമെന്നാണ് ഐജി പറയുന്നത്. താര സംഘടനയിലെ പ്രധാനിയാണ് ബാബുരാജ്. ഇതോടെ അമ്മയുടെ ഭാരവാഹിയും മൊഴി നൽകേണ്ടി വരുമെന്ന് ഉറപ്പായി. സിനിമാക്കർക്ക് ബ്ലാക് മെയിൽ കേസുമായി ബന്ധമുണ്ടെന്ന് പൊലീസ് കരുതുന്നില്ല. എന്നാൽ ്പ്രതികളുമായി ബന്ധമുണ്ട്. ഈ സാഹചര്യത്തിലാണ് അന്വേഷണം.\nസെലിബ്രിറ്റി ഹെയർ സ്റ്റൈലിസ്റ്റാണ് പ്രതി ഹാരിസ്. ഹാരിസിന് സിനിമ മേഖലയിലെ നിരവധി താരങ്ങളുമായി അടുത്ത ബന്ധമുണ്ട്. ഹാരിസ് സ്വർണകടത്തിന് താരങ്ങളെ പ്രേരിപ്പിച്ചുവെന്നും കൂടുതൽ സിനിമ താരങ്ങളെ സ്വർണക്കടത്ത് സംഘം സമീപിച്ചതായും അന്വേഷണ സംഘം പറയുന്നു. ഷംന കേസിലെ ഗൂഢാലോചനയും പൊലീസ് അന്വേഷിക്കും. സ്വർണകടത്തിനെ കുറിച്ച് ഡിആർഐയും അന്വേഷിക്കും. ഇതോടെ കൊച്ചിയിൽ നടിയെ ബ്ലാക് മെയിൽ ചെയ്ത കേശസ് പുതിയ വഴിത്തിരിവിലെത്തുകയാണ്. നിരന്തരം ഗൾഫിലേക്ക് യാത്ര ചെയ്തിരുന്ന വ്യക്തിയാണ് ഹാരീസ്. ഹാരീസിന്റെ ലക്ഷ്യം സ്വർണ്ണക്കടത്താണെന്ന് പൊലീസിന് ഏതാണ്ട് വ്യക്തമായിട്ടുണ്ട്.\nഷംന കാസിം ബ്ലാക്ക്‌മെയിൽ കേസിൽ പ്രതിയായ മേക്കപ്പ് ആർട്ടിസ്റ്റ് ഹാരിസ് പിടിയിലായിരുന്നു. വിവാഹാലോചനയുടെ ഇടനിലക്കാരനായത് ഹാരിസായിരുന്നു. ഇയാളാണ് റഫീഖ് അടക്കമുള്ളവരെ നടിയുടെ കുടുംബത്തിന് പരിചയപ്പെടുത്തിയത്. ഇയാളെ വിശദമായി ചോദ്യം ചെയ്തുവരികയാണെന്ന് സിറ്റി പൊലീസ് കമ്മീഷണർ വിജയ് സാഖറെ പറഞ്ഞു. ഷംനയുടെ കേസിന് പുറമേ ഏഴ് കേസുകളാണ് പ്രതികൾക്കെതിരേ രജിസ്റ്റർ ചെയ്തിരിക്കുന്നതെന്നും സിറ്റി പൊലീസ് കമ്മീഷണർ വ്യക്തമാക്കി. ഹാരിസിനെ ചോദ്യം ചെയ്താൽ കൂടുതൽ കാര്യങ്ങൾ വ്യക്തമാകും. പ്രതികൾക്ക് സെക്‌സ് റാക്കറ്റുമായി ബന്ധമൊന്നും കണ്ടെത്താനായില്ല. ഒരു പെൺകുട്ടി മാത്രമാണ് ലൈംഗികാതിക്രമത്തിന് പരാതി നൽകിയിട്ടുള്ളത്.


താലിബാൻ വിദ്യാഭ്യാസ മന്ത്രിയെ വിലക്കി ഐക്യരാഷ്ട്രസഭ | 4PM News\nതാലിബാൻ വിദ്യാഭ്യാസ മന്ത്രിയെ വിലക്കി ഐക്യരാഷ്ട്രസഭ\nതാലിബാന് ഭരണകൂടത്തിലെ വിദ്യാഭ്യാസ മന്ത്രിമാര്‍ക്ക് വിദേശ യാത്രയ്ക്ക് വിലക്കേര്‍പ്പെടുത്തി യുഎന്. ഉന്നത വിദ്യാഭ്യാസ മന്ത്രി അബ്ദുള് ബാഖി ഹഖാനി, ഉപവിദ്യാഭ്യാസ മന്ത്രി സയിദ് അഹമ്മദ് ഷെയ്ദ്‌ഖെല് എന്നിവര്‍ക്കാണ് വിലക്ക്.\nനയതന്ത്ര ചര്‍ച്ചകള്‍ക്കും മറ്റുമായുള്ള യാത്രകള്‍ക്കായി താലിബാന് ഭരണകൂടത്തിലെ 15 പ്രതിനിധികള്‍ക്കാണ് യുഎന് വിദേശ യാത്രയ്ക്ക് അനുമതി നല്‍കിയിരുന്നത്. തിങ്കളാഴ്ച ഈ പദ്ധതിയുടെ കാലാവധി അവസാനിച്ചിരുന്നു. 13 പേര്‍ക്ക് പദ്ധതി അനുമതിയുടെ കാലാവധി നീട്ടി നല്‍കിയെങ്കിലും വിദ്യാഭ്യാസ മന്ത്രാലയ പ്രതിനിധികളെ ഒഴിവാക്കുകയായിരുന്നു.\nഅഫ്ഗാനിസ്ഥാനില് പെണ്‍കുട്ടികള് വിദ്യാഭ്യാസം നേടുന്നതിനെ താലിബാന് ഭരണകൂടം എതിര്‍ക്കുന്ന സാഹചര്യത്തിലാണ് യുഎന് സാംഗ്ഷന് കമ്മിറ്റിയുടെ തീരുമാനം. സ്ത്രീകള്‍ക്ക് മേലുള്ള കടുത്ത നിയന്ത്രണങ്ങളും യുഎന് പ്രതിനിധികള് ചൂണ്ടിക്കാട്ടി. നീണ്ട ചര്‍ച്ചകള്‍ക്കൊടുവിലാണ് ബാക്കിയുള്ള 13 പേര്‍ക്ക് യാത്രാ വിലക്കില് ഇളവ് നല്‍കിയത്.\nപ്രായപൂർത്തിയാകാത്ത പെൺകുട്ടിയെ പീഢിപ്പിച്ച് ഗർഭിണിയാക്കി ; പ്രതിക്ക് 81 വർഷം തടവ്\nസ്വപ്ന സുരേഷ് ഇന്ന് ഇഡിക്ക് മുന്നിൽ ഹാജരാകും; കേന്ദ്ര ഏജന്‍സി പുതിയ വിവരങ്ങള് തേടിയേക്കും


sanju v samson to marry | സഞ്ജു വി സാംസണിന്റെ പ്രണയം പൂത്തുലയുന്നു; ചാരുവുമായുള്ള വിവാഹത്തിന് വീട്ടുകാരുടെ സമ്മതം എന്നറിയിച്ച് ക്രിക്കറ്ററുടെ പോസ്റ്റ്; ഇന്ത്യൻ താരത്തിന്റെ ജീവിത സഖിയാകുന്നത് മാർ ഇവാനിയസിലെ സഹപാഠി ചാരുലത; പുതിയ ക്രിക്കറ്റ് സീസണിന് മുമ്പ് മനസ്സിലെ രഹസ്യം പരസ്യമാക്കി കേരളാ ക്രിക്കറ്റിലെ മിന്നും താരം; മിന്നുകെട്ട് ഡിസംബർ 22നെന്ന് സൂചന; അഞ്ച് കൊല്ലത്തെ പ്രണയവും വിവാഹ നിശ്ചയവും ആരാധകരെ അറിയിച്ച് സഞ്ജു വി സാംസൺ - MarunadanMalayalee.com\nSeptember 09, 201810:51 AM IST Permalink\nതിരുവനന്തപുരം: ക്രിക്കറ്റർ സഞ്ജു വി സാംസൺ വിവാഹിതനാകുന്നു. മാർ ഇവാനിയസ് കോളേജിലെ പ്രണയത്തിനാണ് സാക്ഷാത്കാരം ആവുന്നത്. തിരുവനന്തപുരം ഗൗരീശ്വപട്ടം സ്വദേശി ചാരുവാണ് സഞ്ജുവിന്റെ പ്രണയകഥയിലെ നായിക. ഗൗരീശപട്ടം സ്വദേശിയായ ചാരുവുമായുള്ള വിവാഹത്തിന് വീട്ടുകാർ പച്ചക്കൊടി കാട്ടിയെന്നും സഞ്ജു അറിയിക്കുന്നു. 2013 ഓഗസ്റ്റ് 13നാണ് പ്രണയം തുടങ്ങിയതെന്നും ഒരുമിച്ചുള്ള ജീവിതത്തിന് രണ്ട് വീട്ടുകാരും സമ്മതം മൂളിയെന്നും സഞ്ജു അറിയിച്ചു. പുതിയ ക്രിക്കറ്റ് സീസണ് മുമ്പാണ് സഞ്ജു തന്റെ ജീവിതത്തിലെ നിർണ്ണായക തീരുമാനം ആരാധകരുമായി പങ്കുവയ്ക്കുന്നത്. ഡിസംബർ 22നാണ് വിവാഹമെന്നാണ് സൂചന.\nഗൗരിശപട്ടം സ്വദേശിയായ ചാരുലതയും സഞ്ജുവും തമ്മിലെ പ്രണയം തുടങ്ങുന്നത് മാർ ഇവാനിയസ് ക്യാമ്പസിൽ നിന്നാണ്. വ്യത്യസ്ത മതവിഭാഗക്കാരായതു കൊണ്ട് തന്നെ വീട്ടുകാരുടെ സമ്മതത്തിനായി കാത്തിരിക്കുകയായിരുന്നു. എന്നാൽ രണ്ട് വീട്ടുകാരും മക്കളുടെ പ്രണയത്തിന് പൂർണ്ണ സമ്മതം അറിയിച്ചതോടെ വിവാഹത്തിന് അനുകൂല സാഹചര്യം ഒരുങ്ങുകയായിരുന്നു. ഡിസംബർ 22ന് മത ചടങ്ങുകൾ ഒഴിവാക്കിയുള്ള വിവാഹത്തിനാണ് സഞ്ജു തയ്യാറെടുക്കുന്നതെന്നാണ് സൂചന. തിരുവനന്തപുരത്ത് അതിവിപുലമായ വിവാഹ സ്ത്കാരവും നടത്തും. പുതിയ ക്രിക്കറ്റ് സീസണിന് മുമ്പ് രണ്ട് കുടുംബങ്ങളും ചേർന്നാണ് തീരുമാനം എടുത്തത്. ശ്രീശാന്തിന് ശേഷം ഇന്ത്യൻ ക്രിക്കറ്റ് ടീമിൽ കളിച്ച മലയാളിയാണ് സഞ്ജു. ടിനു യോഹന്നാനും ശ്രീശാന്തിനും സഞ്ജുവിനും മാത്രമേ കേരളത്തിൽ നിന്നും ഇന്ത്യൻ ടീമിൽ എത്താൻ കഴിഞ്ഞിട്ടുള്ളൂ.\nസൂപ്പർ ഓവറിൽ രാഹുലിനൊപ്പം സഞ്ജുവിനെ ആദ്യം ബാറ്റിങ്ങിന് അയയ്ക്കാനായിരുന്നു തീരുമാനം; പ്രഹരശേഷിയുടെ കാര്യത്തിൽ ഇരുവരെയും വെല്ലാനാവില്ലല്ലോ; പരിചയ സമ്പന്നനെന്ന നിലയിൽ ക്യാപ്ടൻ ഇറങ്ങണമെന്ന രാഹുലിന്റെ അഭ്യർത്ഥനയിൽ തീരുമാനം മാറി; സഞ്ജു സാംസൺ നിർഭയനായ കളിക്കാരൻ; എല്ലാം വരുതിയിലാക്കാനുള്ള സുവർണാവസരമായിരുന്നു; പിച്ചിന്റെ സ്വഭാവം മനസ്സിലാക്കുന്നതിൽ പിഴവുപറ്റി: മലയാളി താരത്തെ വാനോളം പുകഴ്‌ത്തി ക്യാപ്ടൻ കോലി\n2013 ഓഗ്‌സറ്റ് 22നാണ് ചാരുവിനോട് ആദ്യമായി ഹായ് എന്ന് പറയുന്നത്. അന്ന് മുതൽ ഇന്ന് വരെ അഞ്ച് കൊല്ലം എല്ലാം രഹസ്യമാക്കി വച്ചുവെന്ന് സഞ്ജു തന്നെ സമ്മതിക്കുന്നു. വളരെ പ്രത്യേകതയുള്ള പെൺകുട്ടിയെയാണ് താൻ ഇഷ്ടപ്പെട്ടതെന്നും സഞ്ജു വിശദീകരിക്കുന്നു. ഇതിന് സമ്മതം മൂളിയതിന് രണ്ട് വീട്ടുകാരോടും ഒരുപാട് നന്ദിയുണ്ടെന്നും സഞ്ജു ഫേസ്‌ബുക്കിലൂടെ വിശദീകരിച്ചു. എല്ലാവരുടേയും പിന്തുണയും സഞ്ജു ഫേസ്‌ബുക്കിലൂടെ അഭ്യർത്ഥിച്ചിട്ടുണ്ട്. മറ്റ് വിവരങ്ങളൊന്നും സഞ്ജു പുറത്തുവിട്ടിട്ടുമില്ല. നിലവിൽ കേരളാ ക്രിക്കറ്റ് ടീമിനൊപ്പമാണ് സഞ്ജുവുള്ളതെന്നാണ് സൂചന.\nമാതൃഭൂമി തിരുവനന്തപുരത്ത് ചീഫ് ന്യൂസ് എഡിറ്റർ ബി രമേശ് കുമാറിന്റെ മകളാണ് ചാരുലത. അമ്മ എൽഐസി ജീവനക്കാരിയാണ്. സഞ്ജുവിന്റെ അച്ഛൻ സാംസൺ ഡൽഹി പൊലീസിലെ മുൻ ഉദ്യോഗസ്ഥനായിരുന്നു. ഫുട്‌ബോൾ താരമായിരുന്ന അച്ഛന്റെ പ്രേരണയിലാണ് സഞ്ജു ക്രിക്കറ്റ് കളിച്ച് തുടങ്ങിയത്. മകന്റെ കായിക ജീവിതത്തിനായി കേരളത്തിലേക്ക് മാറിയ സാംസണിന്റെ തീരുമാനം ശരിവയ്ക്കും വിധം സഞ്ജു ഇന്ത്യൻ താരമായി വളരുകയായിരുന്നു. ലയോളാ കോളേജിലെ വിദ്യാർത്ഥിയാണ് ചാരുലതയെന്നാണ് സൂചന. ഐ.പി.എല്ലിൽ അർദ്ധസെഞ്ച്വറിനേട്ടം കൈവരിക്കുന്ന ഏറ്റവും പ്രായം കുറഞ്ഞ കളിക്കാരനാണ് സഞ്ജു\nകേരളത്തിന് വേണ്ടി രഞ്ജി മത്സരത്തിൽ ഡബിൾ സെഞ്ച്വറി നേടിയ ഏറ്റവും പ്രായം കുറഞ്ഞ താരം എന്ന ബഹുമതി ഇതിനോടകം തന്നെ കരസ്ഥമാക്കാൻ സഞ്ജുവിനു കഴിഞ്ഞു. വളരെ ചെറിയ പ്രായത്തിൽ തന്നെ ക്രിക്കറ്റ് മേഖലയിലേക്ക് വരവറിയിച്ച ഒരു കളിക്കാരനാണ് സഞ്ജു.കാൽപന്തു കളിയിൽ ശ്രദ്ധയാർന്ന ഒരു സംസ്ഥാനത്തുനിന്നും ഉദിച്ചുയർന്ന ഒരു യുവപ്രതിഭ എന്നാ നിലയിൽ സഞ്ജു ഏറെ ശ്രദ്ധ ആകർഷിക്കുന്നു. പിതാവ് ഡൽഹിയിൽ പൊലീസ് കോൺസ്റ്റബിൾ ആയിരുന്നതിനാൽ ക്രിക്കറ്റിന്റെ ആദ്യപാഠങ്ങൾ ഡൽഹിയിൽ നിന്ന് തന്നെ പഠിച്ചു.ചെറുപ്പത്തിൽ തന്നെ ക്രിക്കറ്റിനോടുള്ള സഞ്ജുവിന്റെ അഭിനിവേശത്തെ പ്രോത്സാഹിപിച്ചതും പരിപൂർണ പിന്തുണ നല്കിയതും അച്ഛൻ തന്നെ ആയിരുന്നു.പിന്നീട് തിരുവനന്തപുരത്ത് ജൂനിയർ തലങ്ങളിൽ സഞ്ജു തന്റെ മികവു കാട്ടി.അങ്ങനെ സഞ്ജുവിനെ കേരള അണ്ടർ 19 ക്രിക്കറ്റ് ടീമിലേക്ക് പരിഗണിക്കപെട്ടു.പിന്നീട് കൂച്ച് ബീഹാർ ട്രോഫിയിലെ ഉജ്ജ്വല പ്രകടനം 2012-ഇലെ ഏഷ്യാ കപ്പിനുള്ള ഇന്ത്യൻ അണ്ടർ 19 ക്രിക്കറ്റ് ടീമിലേക്കുള്ള വഴി തുറന്നു കൊടുത്തു.\nഐ.പി.എൽ ആയിരുന്നു സഞ്ജുവിന്റെ കരിയർ മാറിമറിച്ച മറൊരു ഘടകം.രാജസ്ഥാൻ റോയൽസിന് വേണ്ടി കളിച്ച ഒട്ടു മിക്ക മത്സരങ്ങളിലും തന്റെതായ സംഭാവന നൽകി പ്രശസ്തി ആർജിച്ചു.തന്റെ നാലാം മത്സരത്തിൽ പുണെ വാരിയെർസിനെതിരെ അതി സമ്മർദ്ദ ഘട്ടത്തിൽ നിന്നും ടീമിനെ രക്ഷപെടുത്തി. രാഹുൽ ദ്രാവിഡിന്റെ ഇഷ്ട താരങ്ങളിലൊരാളാണ് സഞ്ജു. ട്വന്റി ട്വന്റിയിൽ ഇന്ത്യയ്ക്കായി കളിച്ചു. നിലവിൽ ഇന്ത്യാ എ ടീമിലെ സ്ഥിര സാന്നിധ്യമാണ് സഞ്ജു.


ഗസ്സയിലെ ആക്രമണം ഇസ്രായേല് അവസാനിപ്പിച്ചു; വെടിനിര്‍ത്തല് നിലവില് വന്നു\n2021-05-21 03:04:12 pm IST\nഗസ്സ: ഇസ്രായേല്-ഫലസ്തീന് സംഘര്‍ഷമവസാനിപ്പിക്കാന് ലക്ഷ്യമിടുന്ന വെടിനിര്‍ത്തല് കരാര് നിലവില് വന്നു. 11 ദിവസത്തെ ഏറ്റുമുട്ടലിന് ശേഷം വെളളിയാഴ്ച പുലര്‍ച്ചെ മുതലാണ് വെടിനിര്‍ത്തല് നിലവില് വന്നത്.\nഈജിപ്ത് മുന്‍കൈയെടുത്താണ് വെടിനിര്‍ത്തല് കരാര് കൊണ്ടുവന്നത്. ഈജിപ്ത് കൊണ്ടുവന്ന നിരുപാധിക വെടിനിര്‍ത്തലിന് ഇസ്രായേല് സുരക്ഷാ മന്ത്രാലയം അംഗീകാരം നല്‍കിയതായി പ്രധാനമന്ത്രി ബെഞ്ചമിന് നെതന്യാഹു പറഞ്ഞു. പിന്നാലെ വെടിനിര്‍ത്തുകയാണെന്ന് ഹമാസും ഇസ്‌ലാമിക് ജിഹാദും പ്രഖ്യാപിച്ചു.\nവെടിനിര്‍ത്തല് നിലവില് വന്ന ഉടന് തന്നെ ഗാസയില് പലസ്തീനികള് നിരത്തുകളിലിറങ്ങി ആഘോഷ പ്രകടനങ്ങള് നടത്തി. വാഹനങ്ങള് ഹോണ് മുഴക്കുകയും മോസ്‌ക്കുകളില് നിന്ന് ചെറുത്ത് നില്‍പിന്റെ വിജയമെന്ന മുദ്രാവാക്യങ്ങള് മുഴങ്ങുകയും ചെയ്തു.\nബുധനാഴ്ച യു.എസ് പ്രസിഡന്റ് ജോ ബൈഡന് ഫോണില് വിളിച്ച് അടിയന്തരമായി വെടിനിര്‍ത്തലിന് ആഹ്വാനം ചെയ്തിരുന്നു. ഇതോടെ ഇസ്രായേല് പിന്മാറുമെന്ന് റിപ്പോര്‍ട്ടുകളുണ്ടായിരുന്നുവെങ്കിലും വ്യാഴാഴ്ചയും ആക്രമണം നടന്നു. പിന്നാലെയാണ് ഔദ്യോഗിക പ്രഖ്യാപനം.\nഇസ്രായേല് ആക്രമണത്തില് ഇതുവരെ 65 കുട്ടികളുള്‍പ്പെടെ 230 പലസ്തീനികളാണ് കൊല്ലപ്പെട്ടത്. 1710 പേര്‍ക്ക് പരിക്കറ്റു. അതേസമയം, ഹമാസ് കേന്ദ്രങ്ങളില് കനത്ത നാശം വിതക്കാനായതായി ഇസ്രായേല് പ്രതിരോധ മന്ത്രാലയം അവകാശപ്പെട്ടു. എന്നാല്, വെടിനിര്‍ത്തല് ഹമാസ് നേടിയ വിജയമാണെന്ന് ഹമാസ് വക്താവ് അലി ബാറക പറഞ്ഞു. തകര്‍ന്ന കെട്ടിടങ്ങള് അതിവേഗം പുനരുദ്ധരിക്കുമെന്നും അദ്ദേഹം പറഞ്ഞു.\n2014-നു ശേഷം ഗസ്സക്കു മേല് നടന്ന ഏറ്റവും ഭീകരമായ ആക്രമണങ്ങളില് 200-ഓളം കെട്ടിട സമുച്ചയങ്ങളും നൂറുകണക്കിന് വീടുകളും തകര്‍ന്നിരുന്നു. ശതകോടികളുടെ നഷ്ടം ഉണ്ടായതായി കഴിഞ്ഞ ദിവസം ഗസ്സ ഭരണകൂടം വ്യക്തമാക്കി.\nIsrael Palestine Ceasefire Gaza Egypt


എലിപ്പനി (ലെപ്റ്റോസ്പിറോസിസ് ) : Deepika.com Fitness News | deepika helth\nമഴക്കാലമെത്തി. എലിപ്പനി പടർന്നു പിടിക്കാതിക്കാൻ ആരോഗ്യ പ്രവർത്തകരും ജനങ്ങളും വളരെയധികം ശ്രദ്ധിക്കേണ്ടതുണ്ട്. ശുചീകരണ ജോലികൾ ചെയ്യുന്നവരും വെള്ളത്തിൽ ഇറങ്ങുന്നവരുമെല്ലാം മുൻകരുതലുകളെടുക്കണം. ഇതിനായി ആരോഗ്യ പ്രവർത്തകർ നൽകുന്ന മാർഗനിർദേശങ്ങൾ കൃത്യമായി പാലിക്കണം. കൂടാതെ എലിപ്പനിയുടെ പ്രതിരോധ ഗുളികയായ ഡോക്സിസൈക്ലിൻ ഡോക്ടറുടെ നിർദേശപ്രകാരം കഴിക്കണം.\nമലിനജലവുമായി സന്പർക്കത്തിൽ വന്ന എല്ലാവർക്കും എലിപ്പനി വരാനുള്ള സാധ്യത ഉണ്ട്. കെട്ടിക്കിടക്കുന്ന വെള്ളവുമായി സന്പർക്കത്തിൽ വരുന്ന എല്ലാവരും ആരോഗ്യപ്രവർത്തകരുടെ നിർദേശാനുസൃതം പ്രതിരോധ മരുന്നുകൾ കഴിക്കണം.\nരോഗസാധ്യത കൂടുതൽ ഉള്ളവർ പനി വന്നാൽ ഉടനെ (പ്രതിരോധ മരുന്ന് എടുത്താലും ഇല്ലെങ്കിലും) ചികിത്സ തേടേണ്ടതും, പ്രോട്ടോകോൾ പ്രകാരം ഉള്ള ചികിത്സ എടുക്കേണ്ടതുമാണ്.\nപനി, പേശി വേദന (കാൽ വണ്ണയിലെ പേശികളിൽ), തലവേദന, വയറ് വേദന, ഛർദ്ദി, കണ്ണ് ചുവപ്പ് എന്നിവയാണ് എലിപ്പനിയുടെ പ്രാരംഭ ലക്ഷണങ്ങൾ. ഈ ലക്ഷണങ്ങൾ കാണുന്പോൾ തന്നെ ശരിയായ ചികിത്സ നൽകുകയാണെങ്കിൽ പൂർണ്ണമായും ഭേദമാക്കാവുന്നതാണ്.\nഎലിപ്പനി തടയാൻ മുൻകരുതലുകൾ\n* കെട്ടിക്കിടക്കുന്ന വെള്ളത്തിൽ ഇറങ്ങിനടക്കുന്നത് ഒഴിവാക്കുക. കെട്ടിക്കിടക്കുന്ന വെള്ളത്തിൽ ഇറങ്ങാനിടയായവർ ഡോക്ടറുടെ നിർദേശപ്രകാരം എലിപ്പനി പ്രതിരോധ ഗുളിക- ഡോക്സിസൈക്ലിൻ കഴിക്കുന്നതു ഗുണപ്രദം.\n* മനുഷ്യവാസപ്രദേശങ്ങളിൽ മാലിന്യങ്ങൾ കൂടിക്കിടക്കുന്നത് ഒഴിവാക്കുക. ഇത്തരം മാലിന്യക്കൂന്പാരങ്ങളിലാണ് എലികൾ പെറ്റുപെരുകുന്നത്്. എലികൾ വളരുന്നതിനു സഹായകമായ സാഹചര്യം ഒഴിവാക്കുക.\n* കുളങ്ങൾ വൃത്തിയാക്കി സൂക്ഷിക്കുക. ഇടയ്ക്കിടെ കുളത്തിലെ വെളളത്തിന്‍റെ ശുദ്ധി ഉറപ്പുവരുത്തുക. നീന്തൽക്കുളങ്ങളിൽ മാലിന്യം കലരാതിരിക്കാൻ കരുതൽ നടപടികൾ സ്വീകരിക്കുക.\n*ജലസ്രോതസുകൾ അണുവിമുക്തമായി സൂക്ഷിക്കുക. പൊട്ടാസ്യം പെർമാംഗനേറ്റ്്, ബ്ലീച്ചിംഗ് പൗഡർ എന്നിവ ഉപയോഗിച്ചു ജലം അണുവിമുക്തമാക്കുക.\n* കുട്ടികൾ കെട്ടിക്കിടക്കുന്ന വെള്ളത്തിൽ കളിക്കുന്നത് ഒഴിവാക്കുക.\n* കൃഷിയിടങ്ങളിൽ പ്രവർത്തിക്കുന്പോൾ കാലുറകളും കൈയുറകളും ധരിക്കുക. കൈകാലുകളിൽ മുറിവുകളുണ്ടെങ്കിൽ അത് ഉണങ്ങുന്നതുവരെ ചെളിവെള്ളത്തിലിറങ്ങരുത്. കൈകാലുകളിൽ മുറിവുകളു ണ്ടെങ്കിൽ അത് അവഗണിക്കരുത്. ആരോഗ്യ പ്രവർത്തകരുടെ നിർദേശാനുസരണം ചികിത്സ തേടുക.\n* കൃഷിയിടങ്ങളിൽ പണിയെടുക്കുന്നവർ ചെറുകുളങ്ങളിലെയും ചാലുകളിലെയും വെളളത്തിൽ കൈ കാലുകൾ കഴുകുന്നത് ഒഴിവാക്കുക.\n* കുടിക്കാൻ തിളപ്പിച്ചാറിച്ച വെളളം മാത്രം ഉപയോഗിക്കുക. കിണറുകളിലും കുളങ്ങളിലുംക്ലോറിനേഷൻ നടത്തുക.\n* ഹോട്ടലുകൾ, ബേക്കറികൾ, ഭക്ഷ്യവസ്തുക്കൾ സൂക്ഷിക്കുന്ന ഗോഡൗണുകൾ, കടകൾ എന്നിവിടങ്ങളിൽ എലികൾ വിഹരിക്കുന്ന സാഹചര്യം ഒഴിവാക്കുക. ഭക്ഷ്യവസ്തുക്കൾ അടച്ചു സൂക്ഷിക്കുക\n* പുറത്തു സഞ്ചരിക്കുന്പോൾ ഉപയോഗിക്കുന്ന പാദരക്ഷകൾ വീടിനുളളിൽ ഉപയോഗിക്കരുത്.\nവിവരങ്ങൾക്കു കടപ്പാട്: സംസ്ഥാന ആരോഗ്യ വകുപ്പ്


ജോൺ പോൾ ജോർജ് ഇനി 'അമ്പിളി'ക്ക് പിന്നാലെ, നായകൻ സൗബിൻ | Webdunia Malayalam\nകർണ്ണനു വേണ്ടി അയ്യപ്പന്റെ അനുഗ്രഹം തേടി ആർ എസ് വിമൽ സന്നിധാനത്ത്\nഗപ്പിക്ക് ശേഷം പുതിയ ചിത്രവുമായി എത്തുകയാന് ജോൺ പൊൾ ജോർജ് എന്ന സംവിധായകൻ. രണ്ട് വർഷത്തെ ഇടവേളക്ക് ശേഷം ഒരു റോഡ്മൂവിയുമായാണ് ജോൻ പൊൾ ജോർജ്ജ് എത്തുന്നത്. അമ്പിളി എന്ന് പേരിട്ടിരിക്കുന്ന ചിത്രത്തിൽ മലയാളികളുടെ പ്രിയ താരം സൗബിൻ ഷാഹിറാണ് നായകനായി എത്തുക. തൻവി റാം എന്ന പുതുമുഖമാണ് ചിത്രത്തിലെ നായിക.\nനസ്രിയ നസീമിന്റെ സഹോദരൻ നവീൻ നസീം സിനിമയിലേക്ക് അരങ്ങേറ്റം കുറിക്കുകയാണ് ഈ സിനിമയിലൂടെ എന്നതും പ്രത്യേഗതയാണ്. പരസ്യചിത്രങ്ങളിലൂടെ ശ്രദ്ദേയനായ ശരൺ വേലായുധനാണ് ചിത്രത്തിന്റെ ഛായാഗ്രാഹണം നിർവ്വഹിക്കുന്നത്. കിരൺ ദാസാണ് ചിത്രസംയോജകൻ. ഗപ്പിക്കായി ഗാനങ്ങൾ ഒരുക്കിയ വിഷ്ണു വിജയ് തന്നെ അമ്പിളിക്കും സംഗീതം നൽകും.\nഇ ഫോര് എന്റര്‍ടെയിന്‍മെന്റിന്റെ ബാനറില് മുകേഷ് ആര്. മേത്ത, എ.വി. അനൂപ്, സി.വി. സാരഥി എന്നിവരാണ് ചിത്രം നിർമ്മിക്കുന്നത്. ഇന്ത്യുയുടെ വിവിധ ഭാഗങ്ങളിലായി ചിത്രീകരണം പൂർത്തിയാക്കുന്ന സിനിമ ഈ വർഷം അവസാനത്തോടെ തീയറ്ററുകളിലെത്തും എന്നാണ് പ്രതീക്ഷിക്കുന്നത്.\nആദ്യ സിനിമയായ ഗപ്പി ഏറെ പ്രേക്ഷക പ്രശംസ സംവിധായകനു നെടിക്കൊടുത്തിരുന്നു. അഞ്ച് അവാർഡുകൾ സ്വന്തമാക്കി ചിത്രം സംസ്ഥാന ചലച്ചിത്ര പുരസ്കാരങ്ങളിലും ശ്രദ്ദേയമായ നേട്ടം കൈവരിച്ചിരുന്നു.\nവാർത്ത സിനിമ അമ്പിളി ഗപ്പി ജോൻ പോൾ ജോർജ് സൗബിൻ News Ambili Gappy John Poul George Soubin\nലോഹത്തിനു ശെഷം മോഹൻലാലും രഞ്ചിത്തും ഒന്നിക്കുന്ന പുതിയ ചിത്രം ബിലത്തിക്കഥ ഓണത്തിന് ...


Bigg Boss Malayalam Season 3: Soorya Menon's Mass Reply About Her Outside Love | ഞാനൊരു പ്രേമരോഗിയല്ല; പുറത്ത് ഒരാളുമായി ബന്ധം വെച്ചിട്ടല്ല മണിക്കുട്ടനോട് ഇഷ്ടം പറഞ്ഞതെന്ന് സൂര്യ, വിശദീകരണവുമായി താരം - Malayalam Filmibeat\nഞാനൊരു പ്രേമരോഗിയല്ല; പുറത്ത് ഒരാളുമായി ബന്ധം വെച്ചിട്ടല്ല മണിക്കുട്ടനോട് ഇഷ്ടം പറഞ്ഞതെന്ന് സൂര്യ\n| Published: Monday, April 26, 2021, 14:36 [IST]\nബിഗ് ബോസിനുള്ളില് മണിക്കുട്ടനോട് ഇഷ്ടം പറഞ്ഞ് നടക്കുന്ന സൂര്യ നേരത്തെ ട്രോളുകള് ഏറ്റുവാങ്ങിയിരുന്നു. പല തവണ ഇഷ്ടം പറഞ്ഞ് പുറകേ നടന്നെങ്കിലും താല്‍പര്യമില്ലെന്നുള്ള കാര്യം മണിക്കുട്ടന് സൂര്യയെ അറിയിച്ചിരുന്നു. പലപ്പോഴും സൂര്യയ്ക്ക് പിന്തുണ നല്‍കിയും മണിക്കുട്ടന് നിന്നിരുന്നു. എന്നാല് ഒരു ടാസ്‌കിനിടെ സൂര്യയ്ക്ക് പുറത്ത് മറ്റൊരു പ്രണയമുണ്ടെന്ന കാര്യം വെളിപ്പെടുത്തിയത് വലിയ വിമര്‍ശനം നേടി കൊടുത്തിരുന്നു.\nനടി ഷമ്മു ലേശം ഹോട്ടാണ്, ഗ്ലാമറസ് ലുക്ക് പരീക്ഷിച്ചുള്ള നടിയുടെ ഫോട്ടോസ് കാണാം\nമണിക്കുട്ടനോട് നോബി പറഞ്ഞ കാര്യം ഒരു ടാസ്‌കിനിടയില് താരം തുറന്ന് പറയുകയായിരുന്നു. ഞായറാഴ്ച അവതാരകനായ മോഹന്‍ലാല് വന്ന ദിവസം ഇക്കാര്യത്തെ കുറിച്ച് ചോദിച്ചപ്പോള് വ്യക്തമായ ഉത്തരം സൂര്യ കൊടുക്കുകയും ചെയ്തു. തൊട്ട് പിന്നാലെ മണിക്കുട്ടനും ഇക്കാര്യത്തില് വിശദീകരണം നല്‍കിയിരിക്കുകയാണ്. വിശദമായി വായിക്കാം...\nഞാനൊരു പ്രേമരോഗിയല്ല എന്നാണ് മോഹന്‍ലാലിന്റെ ചോദ്യത്തിന് സൂര്യ മറുപടി പറഞ്ഞത്. അത്രേയുള്ളു. ഒരോ ആഴ്ചകളിലും എന്റെ പേരിങ്ങനെ മാറി കൊണ്ടിരിക്കുകയാണ്. സ്ട്രാറ്റജിക്ക് വേണ്ടിയല്ല ഇവിടെ ഒരോ കാര്യങ്ങളും ചെയ്തത്. പുറത്ത് എന്റെ അച്ഛനും അമ്മയും ഉള്‍പ്പെടെ എല്ലാവരും ഇത് കണ്ട കൊണ്ടിരിക്കുന്നൊരു ഷോ ആണ്. അതുകൊണ്ട് പറയുന്നതാണ്. പുറത്ത് ഒരാളെ വെച്ചിട്ട് വേറെ അഫയര് ഉണ്ടായിട്ട് ഇവിടെ വന്ന് വേറൊന്ന് സെറ്റ് ചെയ്തതതല്ല. ആളുകള്‍ക്ക് മുമ്പില് എനിക്കിത് ക്ലിയര് ചെയ്യണമെന്നുമാണ് സൂര്യ പറഞ്ഞത്.\nസൂര്യ ഇത്രയും പറഞ്ഞതിന് ശേഷം ആര്‍ക്കെങ്കിലും മറുപടി പറയാനുണ്ടോന്ന് മോഹന്‍ലാല് ചോദിച്ചിരുന്നു. പക്ഷേ ആരും എഴുന്നേറ്റില്ല. പിന്നീട് കുറച്ച് സമയത്തിന് ശേഷം മണിക്കുട്ടന് എന്താ ആലോചിച്ച് ഇരിക്കുന്നതെന്ന് മോഹന്‍ലാല് ചോദിച്ചപ്പോള് ഇക്കാര്യത്തെ കുറിച്ച് താരം പറഞ്ഞു. സൂര്യ പറഞ്ഞതില് തനിക്കൊരു കാര്യം പറയാനുണ്ട. നോബി ചേട്ടന് പറഞ്ഞ കാര്യം ഞാന് വീണ്ടും പറയുകയല്ല. അവളെ കുറിച്ചുള്ള കാര്യങ്ങള് കുറേ നാളുകള്‍ക്ക് മുന്‍പ് ഞാന് കേട്ടതാണ്. സൂര്യയുമായി അതിനെ കുറിച്ച് ഞാനൊരു ഒന്നും ചര്‍ച്ച ചെയ്തിട്ടില്ല.\nസൂര്യ എന്നോടു പറഞ്ഞിട്ടുള്ള കാര്യങ്ങളും എനിക്ക് തന്ന സമ്മാനങ്ങളുമൊക്കെ ഇവിടെ ഇവര്‍ക്കറിയില്ല. അത് സാറും ബിഗ് ബോസും കണ്ടിട്ടുണ്ടാവും. അതൊക്കെ വിലപ്പെട്ടതായി ഞാന് കൊണ്ട് പോവുന്നതാണ്. നമ്മുടെ ഫ്രണ്ട്ഷിപ്പ് ഇവിടെ നില്‍ക്കട്ടേ. സൂര്യയ്ക്ക് ഇവിടെ ഒറ്റയ്ക്ക് നില്‍ക്കാന് പറ്റുന്നയാളാണ്. നിനക്ക് നേരെ വരുന്ന അക്രമങ്ങളൊക്കെ നേരിടാന് പറ്റും. കരച്ചില് നിര്‍ത്ത് സൂര്യ തുടങ്ങി ലാലേട്ടന് പറഞ്ഞ കാര്യങ്ങളൊക്കെ ഞാന് അവരോട് പറഞ്ഞിട്ടുണ്ടെന്നും മണിക്കുട്ടന് പറയുന്നു.\nപുതിയ പ്രൊമോ വീഡിയോയില് മണിക്കുട്ടന് പുറത്ത് പോയതായി കാണിച്ചതോടെ സൂര്യയ്‌ക്കെതിരെ തിരിഞ്ഞിരിക്കുകയാണ് ആരാധകര്. ഇത്രയും ദിവസം ഇവിടെ പിടിച്ച് നില്‍ക്കാന് യാതൊരു യോഗ്യതയും സൂര്യയ്ക്ക് ഇല്ലായിരുന്നു. മണിക്കുട്ടന്റെ പിന്നാലെ നടന്നത് കൊണ്ട് മാത്രമാണ് ഇത്രയും ദിവസം നില്‍ക്കാന് സാധിച്ചത്. വളരെ മോശമായിട്ടുള്ള മത്സരാര്‍ഥിയാണ്. നല്ല പോലെ ടാസ്‌ക് വിജയിച്ചിട്ടില്ല. എപ്പോഴും കരച്ചിലും ഒലിപ്പിക്കലുമായി നടക്കല് മാത്രമേ ഉള്ളു തുടങ്ങി സൂര്യയ്‌ക്കെതിരെ വ്യാപക പ്രതിഷേധമാണ് സോഷ്യല് മീഡിയയില് ഉയര്‍ന്ന് വരുന്നത്.\nBigg Boss Malayalam Season 3: Soorya Menon's Mass Reply About Her Outside Love


പദ്മനാഭന്റെ മണ്ണിൽ 200 അടിയുടെ ഒടിയൻ കട്ട് ഔട്ട് ഒരുങ്ങുന്നു; ഇന്ത്യൻ സിനിമയിലെ ചരിത്രം വെട്ടി പിടിക്കാൻ മോഹൻലാൽ ആരാധകർ..\nYou are at:Home»Latest News»പദ്മനാഭന്റെ മണ്ണിൽ 200 അടിയുടെ ഒടിയൻ കട്ട് ഔട്ട് ഒരുങ്ങുന്നു; ഇന്ത്യൻ സിനിമയിലെ ചരിത്രം വെട്ടി പിടിക്കാൻ മോഹൻലാൽ ആരാധകർ..\nBy webdesk\t November 4, 2018 No Comments\nകഴിഞ്ഞ ദിവസം കൊല്ലത്തു വിജയ് ഫാൻസ് ഉയർത്തിയ 175 അടിയുടെ സർക്കാർ സ്പെഷ്യൽ വിജയ് കട്ട് ഔട്ട് വമ്പൻ വാർത്താ പ്രാധാന്യം നേടിയിരുന്നു. ഇന്ത്യൻ സിനിമയിൽ ഒരു സിനിമാ താരത്തിന് വേണ്ടി ഉയർത്തുന്ന ഏറ്റവും വലിയ കട്ട് ഔട്ട് എന്ന റെക്കോർഡ് ആണ് ആ കട്ട് ഔട്ട് നേടിയത്. അതിനു മുൻപേ കേരളത്തിലെ ഏറ്റവും വലിയ കട്ട് ഔട്ട് കമ്പ്ലീറ്റ് ആക്ടർ മോഹൻലാലിന് വേണ്ടി ആലപ്പുഴയിൽ ഒരുക്കിയത് ആയിരുന്നു. മോഹൻലാൽ ഫാൻസിൽ നിന്ന് വിജയ് ഫാൻസ് ആ റെക്കോർഡ് നേടിയെടുത്തു എന്ന് മാത്രമല്ല ഇന്ത്യയിലെ തന്നെ പുതിയ റെക്കോർഡും സൃഷ്ടിച്ചു. എന്നാൽ മലയാളക്കരയുടെ ചക്രവർത്തി ഒരാളെ ഉള്ളു, അത് മോഹൻലാൽ ആണെന്ന് ഒരിക്കൽ കൂടി തെളിയിക്കാൻ പോവുകയാണ് ഓൾ കേരളാ മോഹൻലാൽ ഫാൻസ്.\nമോഹൻലാലിൻറെ വമ്പൻ റിലീസ് ആയ ഒടിയൻ എത്തുന്നത് വരുന്ന ഡിസംബർ പതിനാലിന് ആണ്. അതിനു മുൻപ് തന്നെ തിരുവനന്തപുരത്തു, ശ്രീ പദ്മനാഭന്റെ മണ്ണിൽ , മോഹൻലാലിൻറെ ഒടിയൻ സ്പെഷ്യൽ 200 അടിയുടെ കട്ട് ഔട്ട് ഉയർത്താൻ ഓൾ കേരളാ മോഹൻലാൽ ഫാൻസ് അസോസിയേഷൻ തീരുമാനിച്ചു കഴിഞ്ഞു. തിരുവനന്തപുരത്തു 200 അടിയുടെ കട്ട് ഔട്ട് ഉയർത്തുമെന്നും അതോടൊപ്പം ഒടിയൻ ഫാൻസ് ഷോ വെളുപ്പിന് അഞ്ചേ മുക്കാൽ മുതൽ ആരംഭിക്കും എന്നും ഓൾ കേരളാ മോഹൻലാൽ ഫാൻസ് അസോസിയേഷൻ സംസ്ഥാന പ്രസിഡന്റ് വിമൽ കുമാർ അറിയിച്ചു. തിരുവനന്തപുരത്തിന് പുറമെ മറ്റു ജില്ലകളിലും വമ്പൻ ഒടിയൻ കട്ട് ഔട്ടുകൾ പൊങ്ങുമെന്നും സൂചനയുണ്ട്.\nവി എ ശ്രീകുമാർ മേനോൻ സംവിധാനം ചെയ്ത ഒടിയൻ മലയാളത്തിലെ എക്കാലത്തെയും വലിയ റിലീസ് ആയാണ് എത്തുന്നത്. ഈ 200 അടി കട്ട് ഔട്ട് കൂടി എത്തുന്നതോടെ ഒടിയനും മോഹൻലാലും മോഹൻലാൽ ആരാധകരും ഇന്ത്യൻ സിനിമയുടെ ചരിത്രത്തിൽ പുതിയൊരു അദ്ധ്യായം കൂടി എഴുതി ചേർക്കുമെന്നുറപ്പാണ്.\nPrevious Articleഒറ്റക്കൊരു കാമുകനിലെ ആദ്യ ഗാനം എത്തി; ചിത്രം റിലീസിന് ഒരുങ്ങുന്നു..!\nNext Article റെക്കോർഡ് കട്ട് ഔട്ട് മാത്രമല്ല, വിവാഹവും നടത്തി കൊടുക്കാൻ വിജയ് ഫാൻസ്..!


ആഡംബരത്തിന്റെ നെറുകയിൽ ബ്രൂണൈ സുൽത്താന്റെ മകൾക്ക് വിവാഹം | Brunei King | Princess | Wedding | photos |\n. January 28, 2022 03:26 PM IST\nഫദ്സില്ല ലുബാബുൾ രാജകുമാരിയും അബ്ദുല്ല അൽ ബാഷ്മിയും\nബ്രൂണയ് സുൽത്താൻ ഹസ്സനാൽ ബോൾക്കിയുടെ മകൾ ഫദ്സില്ല ലുബാബുൾ രാജകുമാരി വിവാഹിതയായി. അബ്ദുല്ല അൽ ബാഷ്മിയാണ് വരൻ. ജനുവരി 16ന് ആണ് 10 ദിവസം നീണ്ടുനിൽക്കുന്ന വിവാഹാഘോഷത്തിന് തുടക്കമായത്. ജനുവരി 20ന് ബ്രൂണയ്യുടെ തലസ്ഥാനമായ ബന്ദർ സെറി ബെഗവാനിലെ ഒമർ അലി സൈഫുദ്ദീൻ മോസ്ക്കിൽവച്ച് മതപരമായ ചടങ്ങുകൾ നടന്നു. ജനുവരി 23ന് രാജകൊട്ടാരത്തിലും ചടങ്ങുകൾ സംഘടിപ്പിച്ചു.\nസുൽത്താന് രണ്ടു ഭാര്യമാരിലായി 12 മക്കളാണുള്ളത്. ഇതിൽ രണ്ടാം ഭാര്യയായിരുന്ന ഹാജാ മറിയത്തിലുള്ള മകളാണ് ലുബാബുൾ. ഈ ബന്ധത്തിൽ സുല്‍ത്താന് മൂന്നു മക്കൾ കൂടിയുണ്ട്. 2003 മറിയവും സുൽത്താനും വേർപിരിഞ്ഞിരുന്നു. ലണ്ടനിലെ കിങ്ങ്റ്റൻ യൂണിവേഴ്സിറ്റിയിലായിരുന്നു ലുബാബുൾ രാജകുമാരിയുടെ ബിരുദപഠനം. തുടർന്ന് ഹൾട്ട് ഇന്റർനാഷനൽ ബിസിനസ് സ്കൂളിൽനിന്ന് ബിസിനസ് അഡ്മിനിസ്ട്രേഷനിൽ ബിരുദാനന്തരബിരുദം നേടി. ബ്രൂണയ് നെറ്റ്ബോൾ ടീമിന്റെ ക്യാപറ്റൻ ആണ്. വരൻ അൽ ബാഷ്മിയെക്കുറിച്ച് കൂടുതൽ വിവരങ്ങൾ ലഭ്യമല്ല. ഇദ്ദേഹം ഒരു വിദേശിയാണെന്നും ഇരുവരും ഏറെ നാളായി പ്രണയത്തിലായിരുന്നു എന്നുമാണ് റിപ്പോർട്ടുകൾ.\nA post shared by Rudolf Portillo (@rudolfportillo)\nവിവാഹത്തിന് ചുവപ്പ് നിറത്തിലുള്ള വസ്ത്രമാണ് രാജകുമാരി ധരിച്ചത്. ഗോൾഡൻ ഡീറ്റൈൽസിന്റെ പ്രൗഢി നിറയുന്നതായിരുന്നു ഈ വസ്ത്രം. ഒരു നീളൻ കിരീടം ഇതോടൊപ്പം അണിഞ്ഞു. കൊട്ടാരത്തിൽ നടന്ന ചടങ്ങിൽ വെള്ള വസ്ത്രമായിരുന്നു വേഷം. വജ്രം കൊണ്ടുള്ള ടിയാര, നെക്‌ലേസ്, മോതിരം, ബ്രേസ്‍ലെറ്റ് എന്നിവ ആക്സസറൈസ് ചെയ്തു. നിലം മുട്ടി കിടക്കുന്ന ശിരോവസ്ത്രവും ഉണ്ടായിരുന്നു. വിവാഹസത്കാരത്തിന് ഗ്രേ നിറത്തിലുള്ള വസ്ത്രങ്ങളാണ് തിരഞ്ഞെടുത്തത്. ചിത്രശലഭങ്ങളുടെ എംബ്രോയ്ഡറി നിറഞ്ഞതായിരുന്നു രാജകുമാരിയുടെ ഈ ലോങ് സ്ലീവ് വസ്ത്രം. മരതകം പതിപ്പിച്ച ടിയാര ആയിരുന്നു പ്രധാന ആകർഷണം. രാജകുടുംബം പാരമ്പര്യമായി കൈമാറി വരുന്നതാണ് ഈ ടിയാര. അമൂല്യമായ ആറു മരതക കല്ലുകളാണ് ഇതിൽ പതിപ്പിച്ചിരിക്കുന്നത്. ടിയാരയ്ക്ക് അനുയോജ്യമായ സ്റ്റേറ്റ്മെന്റ് നെക്‌ലേസും കമ്മലും ആക്സസ്റൈസ് ചെയ്തിരുന്നു. വിവാഹവേദിയുൾപ്പടെ ചടങ്ങിന്റെ എല്ലാ ഘട്ടങ്ങളിലും രാജകീയ പ്രൗഢി നിറഞ്ഞു.\nലോകത്തിലെ അതിസമ്പന്നരിൽ ഒരാളാണ് ബ്രൂണയ് സുൽത്താൻ. ലോകത്തിലെ ഏറ്റവും വലിയ റെസിഡൻഷ്യൽ കൊട്ടാരത്തിലാണ് ഇദ്ദേഹത്തിന്റെ താമസം. ഇസ്താന നൂറുൽ ഇമാൻ എന്നാണ് കൊട്ടാരത്തിന്റെ പേര്. തലസ്ഥാനമായ ബന്ദർ സെറി ബെഗവാനിൽ സ്ഥിതി ചെയ്യുന്ന ഈ കൊട്ടാരം 2,152,782 ചതുരശ്രഅടി വിസ്തീർണത്തിലുള്ളതാണ്. 1,788 മുറികളും 257 കുളിമുറികളും അഞ്ച് നീന്തൽക്കുളങ്ങളുമുണ്ട്. 5,000 അതിഥികളെ ഉൾക്കൊള്ളുന്ന ഒരു വിരുന്നു ഹാൾ, ഒരു വലിയ പള്ളി, 100 കാർ ഗാരിജ്, 200 കുതിരകളുള്ള എയർകണ്ടീഷൻ ലായം തുടങ്ങിയവയാണ് പ്രത്യേകതകൾ. ഏകദേശം 1.4 ബില്യൻ ഡോളർ ഈ കൊട്ടാരം നിർമിക്കാൻ ചെലവായെന്നാണു റിപ്പോർട്ടുകൾ.\nEnglish Summary : Sultan Of Brunei's Daughter Gets Married In Spectacular 7-Day Wedding\nപ്രൊവിൻഷ്യൽ ഹൗസിൽ വിവാഹ ജൂബിലി ആഘോഷം\n5ptmivgeg6n58hflofkkave2p0 video-component https-www-manoramaonline-com-style-wedding


Leftclicknews | mangroves have important role in protecting environment\nജലസ്രോതസ്സുകളിൽ കലരുന്ന കീടനാശിനികൾ ദ്രവിപ്പിച്ച് നിർവീര്യമാക്കാൻ ശേഷിയുള്ള സൂക്ഷ്മജീവികൾ കണ്ടൽ. വനങ്ങളിലുണ്ടെന്ന് ഗവേഷണങ്ങൾ കണ്ടെത്തി. പരിസ്ഥിതി സംരക്ഷണത്തിൽ കണ്ടൽക്കാടുകൾക്കുള്ള പ്രാധാന്യം മനസ്സിലാക്കാതെയുള്ള നിർമ്മാണ പ്രവർത്തനങ്ങളാണ് നമ്മുടെ നാട്ടിൽ നടക്കുന്നത്.\nഇന്ന് ജൂലൈ 26, അന്തർദേശീയ കണ്ടൽ വന സംരക്ഷണ ദിനം. ഭൂമിയിലെ ജൈവവൈവിധ്യത്തെയും പരിസ്ഥിതിയെയും സംരക്ഷിക്കുന്നതിൽ കണ്ടൽക്കാടുകൾ വഹിക്കുന്ന പ്രാധാന്യത്തെപ്പറ്റി ലോകവ്യാപകമായ ബോധവൽക്കരണത്തിനും കണ്ടൽ ആവാസവ്യവസ്ഥയുടെ സംരക്ഷണത്തിനും വേണ്ടി ഈ ദിനം മാറ്റിവെക്കപ്പെട്ടിരിക്കുന്നു. യുനെസ്കോയുടെ ആഭിമുഖ്യത്തിലാണ് ഇത്തരമൊരു ദിനാചരണം നടക്കുന്നത്.\nസമുദ്രത്തെയും കരയേയും വേർതിരിക്കുന്ന തീരപ്രദേശങ്ങളിൽ രൂപമെടുക്കുന്ന വളരെ ഏറെ പാരിസ്ഥിതിക പ്രാധാന്യമുള്ളതും സമൃദ്ധമായ ആവാസവ്യവസ്ഥകൾ ഉൾക്കൊള്ളുന്നവയുമാണ് കണ്ടൽവനങ്ങൾ. ലോകത്താകമാനം തീരപ്രദേശത്തിൻറെ സുരക്ഷയും ഒപ്പം തീരദേശവാസികളുടെ ഭക്ഷ്യസുരക്ഷയും ഉറപ്പാക്കുന്നതിൽ കണ്ടൽക്കാടുകൾക്കുള്ള പ്രാധാന്യം വൈകിയാണ് മനുഷ്യൻ തിരിച്ചറിഞ്ഞത്. ജൈവവൈവിധ്യ സമ്പന്നമായ ഇത്തരം ആവാസവ്യവസ്ഥകൾ വിവിധയിനം മത്സ്യങ്ങൾക്കും ചില പ്രത്യേക ജീവികൾക്കും പ്രജനന കേന്ദ്രങ്ങളായും വർത്തിക്കുന്നു. സുനാമി പോലെയുള്ള പ്രകൃതി ദുരന്തങ്ങളിൽ നിന്നും തീരപ്രദേശത്തെ സംരക്ഷിക്കുന്നതിലും മണ്ണൊലിപ്പ് തടയുന്നതിനും കണ്ടൽവനങ്ങൾ വലിയ പങ്കു വഹിക്കുന്നുണ്ട്.\nഎണ്ണിയാലൊടുങ്ങാത്ത പാരിസ്ഥിതിക, സാമൂഹ്യ-സാമ്പത്തിക പ്രാധാന്യങ്ങളുള്ള കണ്ടൽ ആവാസവ്യവസ്ഥ ഇന്ന് ലോകത്താകമാനം നാശത്തിന്റെ പാതയിലാണ്. ലോകവ്യാപകമായി സംഭവിക്കുന്ന സ്വാഭാവിക വനങ്ങളുടെ നാശത്തിന്റെ മൂന്നു മുതൽ അഞ്ചുവരെ മടങ്ങ് വേഗത്തിലാണ് കണ്ടൽവനങ്ങൾ ഇല്ലാതായി കൊണ്ടിരിക്കുന്നത്. കാലാവസ്ഥാ വ്യതിയാനത്തിന്റെ പ്രത്യാഘാതങ്ങൾ നിയന്ത്രിക്കുന്നതിൽ ഇത്തരം ആവാസവ്യവസ്ഥകൾ സംരക്ഷിക്കേണ്ടത് അനിവാര്യമാണ്. കഴിഞ്ഞ നാല്പത് വർഷങ്ങൾക്കിടയിൽ കണ്ടൽവനങ്ങളുടെ വിസ്തൃതി പകുതിയായി കുറഞ്ഞിരിക്കുന്നതായാണ് ശാസ്ത്രജ്ഞന്മാർ വിലയിരുത്തുന്നത്.\nകണ്ടൽ ആവാസവ്യവസ്ഥയുടെ കാര്യത്തിൽ ഒരു കാലത്ത് സമ്പന്നമായിരുന്ന കേരളത്തിൽ ഇന്ന് അപകടകരമായ രീതിയിൽ കണ്ടൽ വന വിസ്തൃതി കുറഞ്ഞു കഴിഞ്ഞിരിക്കുന്നു. കണ്ടൽ സംരക്ഷണത്തിനും വ്യാപനത്തിനുമായി ജീവിതം ഉഴിഞ്ഞുവച്ച കല്ലേൻ പൊക്കുടനെ പോലെയുള്ള പരിസ്ഥിതി സ്നേഹികളുടെ പ്രവർത്തനങ്ങൾ കണ്ടൽകാടുകളുടെ പ്രാധാന്യത്തെ പറ്റി അവബോധം വളർത്തുന്നതിൽ മലയാളികളെ വളരെയേറെ സഹായിച്ചിട്ടുണ്ട്.\nതലതിരിഞ്ഞ നിർമ്മാണ പ്രവർത്തനങ്ങളുടെ പേരിൽ കണ്ടൽക്കാടുകളും പരിസ്ഥിതിലോലപ്രദേശങ്ങളും നശിപ്പിക്കുന്നതിൽ മടിയില്ലാത്തവരായി തീർന്നിരിക്കുന്നു നമ്മുടെ ഭരണാധികാരികൾ.\nകീടനാശിനികളുടെയും കളനാശിനികളുടെയും മറ്റും അനിയന്ത്രിതവും അശാസ്ത്രീയവുമായ ഉപയോഗവും, മണ്ണും ജലവും മലിനമാകാൻ കാരണമാകുന്നുണ്ട്.\nനമ്മുടെ ജലസ്രോതസ്സുകളിൽ കലരുന്ന കീടനാശിനികൾ ദ്രവിപ്പിച്ച് നിർവീര്യമാക്കാൻ ശേഷിയുള്ള സൂക്ഷ്മജീവികളുടെ സാന്നിധ്യം കണ്ടൽ വനങ്ങളിൽ ഉള്ളതായി ശാസ്ത്രീയ ഗവേഷണങ്ങൾ തെളിയിച്ചിരിക്കുന്നു. കൊല്ലത്ത് അഷ്ടമുടിക്കായലിന്റെ തീരത്തുള്ള കണ്ടൽക്കാടുകളിൽ നടത്തിയ ഒരു പഠനത്തിലാണ് ‘കീടനാശിനി നിർമാർജന ശാലകളായി’ കണ്ടൽവനങ്ങൾ പരിണമിക്കുന്നതായി കണ്ടെത്തിയിട്ടുള്ളത്. ‘റിസർച്ച് ജേണൽ ഓഫ് കെമിസ്ട്രി ആൻഡ് എൻവയൺമെന്റ്’ 2020 ഏപ്രിൽ ലക്കത്തിൽ ഈ ഗവേഷണഫലം റിപ്പോർട്ട് ചെയ്യുന്നുണ്ട്. മൈക്രോബയോളജി ഗവേഷകനായ കൊല്ലം എഴുകോൺ സ്വദേശി ഡോക്ടർ സായി ദേവാണ് പഠനത്തിന് നേതൃത്വം നൽകിയത്. പി. ജിജിത, കെ. വിനോദ് എന്നിവരാണ് പഠന സംഘത്തിലുണ്ടായിരുന്ന മറ്റ് ഗവേഷകർ.\nകീടനാശിനികളെ ദ്രവിപ്പിച്ച് നിർവീര്യമാക്കാൻ കഴിവുള്ള ’ക്ലെബിഷിയെല്ല ന്യൂമോണിയെ’ ഇനത്തിൽപ്പെട്ട ബാക്ടീരിയയാണ് ഗവേഷകർ കണ്ടെത്തിയത്. അമേരിക്കയിലെ നാഷണൽ സെൻറർ ഫോർ ബയോടെക്നോളജി ഇൻഫർമേഷനിൽ(NCBI) നിന്നും SNCK-4 എന്നപേരിൽ ഈ ബാക്ടീരിയക്ക് ജീൻ ബാങ്ക് നമ്പർ MH 824418 നേടിയെടുക്കാനും കഴിഞ്ഞിരുന്നു.\n’ക്ലെബിഷിയെല്ല ന്യൂമോണിയെ’ എൻഡോസൾഫാൻ ദ്രവിപ്പിക്കുന്നതായി മുൻപ് പഠന റിപ്പോർട്ടുകൾ ഉണ്ട്. ‘ഫിപ്രൊനിൽ’ പോലെയുള്ള കീടനാശിനികളുടെ വർദ്ധിച്ചുവരുന്ന ഉപയോഗം സൃഷ്ടിക്കുന്ന പാരിസ്ഥിതിക പ്രത്യാഘാതങ്ങൾ ചെറുതല്ല. താരതമ്യേന പതിയെ മാത്രം വിഘടിക്കുന്ന ഇത്തരം കീടനാശിനികൾ സസ്യജാലങ്ങളിലും, മണ്ണിലും, ജലത്തിലും ഏറെനാൾ തങ്ങിനിൽക്കും. ‘ഫിപ്രൊനിൽ’ വിഘടിച്ച് ഉണ്ടാകുന്ന ‘ഫിപ്രൊനിൽ ഡൈസൾഫൈനിൽ’ പോലുള്ള പദാർഥങ്ങൾ കൂടുതൽ വിനാശകരമായ സ്വഭാവം കൈവരിക്കുന്നതായി കാണാം. ഇത് കാലക്രമത്തിൽ നമ്മുടെ മത്സ്യങ്ങളിലും ആത്യന്തികമായി മനുഷ്യശരീരത്തിലും എത്തിച്ചേരും. വംശനാശ ഭീഷണി നേരിട്ടുകൊണ്ടിരിക്കുന്ന മറ്റ് ജല ജീവികൾക്കും, പക്ഷികൾക്കും, തേനീച്ചകൾക്കും വരെ ഇത് ഭീഷണിയായി മാറും. ഇത്തരത്തിലുള്ള ഫിപ്രൊനിൽ വിഭാഗത്തിൽപ്പെട്ട കീടനാശിനികളെ ദ്രവിപ്പിക്കുന്ന ബാക്ടീരിയയാണ് കൊല്ലം തീരത്ത് കണ്ടെത്തിയിട്ടുള്ളത്.\n“കല്ലടയാറിന്റെ നീർത്തടപരിധിയിൽപ്പെട്ട മലയോര മേഖലകളിൽ നിന്നും പാട ശേഖരങ്ങളിൽ നിന്നും ഒഴുകിയെത്തുന്ന കീടനാശിനികൾ അഷ്ടമുടി കായലിൽ വന്നടിയുകയും ഇത്തരത്തിൽ കായൽ ജലത്തിൽ അടിഞ്ഞുകൂടുന്ന കീടനാശിനികൾ മൽസ്യത്തിലൂടെയും മറ്റും മനുഷ്യനിൽ എത്തിച്ചേർന്നു ക്യാൻസർ ഉൾപ്പെടെയുള്ള മാരകരോഗങ്ങൾക്ക് കാരണമാകുകയും ചെയ്യാം. അവിടെയാണ് കീടനാശിനികളെ നിർവീര്യമാക്കാൻ കഴിവുള്ള ബാക്ടീരിയകളുടെ പ്രാധാന്യം. ഇത്തരം സൂക്ഷ്മാണുക്കളുടെ കലവറയായ കണ്ടൽ കാടുകൾ, കീടനാശിനി നമ്മുടെ ആഹാര ശൃംഖലയിൽ എത്തിപ്പെടാത്ത അവസ്ഥ സൃഷ്ടിച്ച് യഥാർത്ഥത്തിൽ പരിസ്ഥിതിയുടെ കാവൽക്കാരായി മാറുകയാണ്,” ഡോ. സായ്ദേവ് അഭിപ്രായപ്പെടുന്നു. “ആഗോളതാപന ഫലമായുള്ള വെള്ള പ്പൊക്കത്താലും, അശാസ്ത്രീയമായ നിർമ്മാണ പ്രവർത്തനത്താലും കണ്ടൽ വനങ്ങൾ ഇന്ന് അഷ്ടമുടിക്കായൽ തീരത്തുനിന്നും അപ്രത്യക്ഷമായിക്കൊണ്ടിരിക്കുകയാണ്. കണ്ടൽക്കാടെന്ന ആവാസവ്യവസ്ഥ പുനരുജ്ജീവിപ്പിക്കേണ്ടതിന്റെയും സംരക്ഷിക്കേണ്ടതിന്റേയും പ്രാധാന്യം വിളിച്ചോതുന്നതാണ് ഈ കണ്ടെത്തൽ.”\nകണ്ടൽ ആവാസ വ്യവസ്ഥകളുടെ സംരക്ഷണം മനുഷ്യരാശിയുടെ നിലനില്പിന്\nഒഴിച്ചുകൂടാനാകാത്തതാണെന്ന് നാം തിരിച്ചറിയുക. അതാകട്ടെ ഈ ജൂലായ് 26 ന്റെ സന്ദേശം.


A.P. Abdullakkutty | DoolNews\n'പൗരത്വഭേദഗതി നിയമം നടപ്പാക്കില്ലെന്ന് പറയാന് പിണറായിയുടെ ഭാര്യയുടെ ഉത്തരവല്ല ഇത്'; എ.പി അബ്ദുള്ളക്കുട്ടി\nബി.ജെ.പിയിലെത്തിയത് തന്റെ മുജ്ജന്മ സുകൃതം; ട്രോളുന്നവര് ചരിത്രബോധമില്ലാത്തവരെന്നും അബ്ദുളളക്കുട്ടി\n'മോദിയെ പ്രശംസിക്കാന് മുസ്‌ലീങ്ങളെ കോണ്‍ഗ്രസ് അനുവദിക്കുന്നില്ല'; അബ്ദുള്ളക്കുട്ടിയെ പുറത്താക്കിയതിനു പിന്നാലെ വര്‍ഗീയ പ്രചരണവുമായി ടൈംസ് നൗ\n'ഇനി കോണ്‍ഗ്രസ് എത്രപേരെ പുറത്താക്കും?'; അബ്ദുള്ളക്കുട്ടിയെ പുറത്താക്കിയതില് പ്രതികരിച്ച് ടോം വടക്കന്\n'വിദൂഷക വേഷം കെട്ടുന്ന പാര്‍ലമെന്ററി വ്യാമോഹി'; അബ്ദുള്ളക്കുട്ടിയെ വിമര്‍ശിച്ച് പാച്ചേനി\nഅബ്ദുള്ളക്കുട്ടിയെ പുറത്താക്കിയത് തല മണ്ണില് പൂഴ്ത്തുന്ന ഒട്ടകപക്ഷിയുടെ നടപടിക്ക് സമം; ബി.ജെ.പിയോട് യോജിക്കുന്ന ആര്‍ക്കും പാര്‍ട്ടിയിലേക്ക് വരാമെന്നും വി. മുരളീധരന്\nഎന്നെ പുറത്താക്കിയതുകൊണ്ട് നിങ്ങള് രക്ഷപ്പെടുമെന്ന് വിചാരിക്കരുത്; ഞാനാണ് ശരിയെന്ന് കാലം തെളിയിക്കും: അബ്ദുള്ളക്കുട്ടി\nഎ.പി അബ്ദുള്ളക്കുട്ടിയെ കോണ്‍ഗ്രസില് നിന്ന് പുറത്താക്കി\nമോദി സ്തുതി: ഫേസ്ബുക്ക് പോസ്റ്റില് ഉറച്ചുനില്‍ക്കുന്നു ; കെ.പി.സി.ക്ക് മറുപടിയുമായി അബ്ദുള്ളക്കുട്ടി\nഞാന് കോണ്‍ഗ്രസുകാരനാണോയെന്ന് മുല്ലപ്പള്ളിയോട് ചോദിക്കണം; വീക്ഷണം എഡിറ്റോറിയലിന് മറുപടിയുമായി എ.പി അബ്ദുള്ളക്കുട്ടി


ഈ ആക്രമണങ്ങള് ഡോക്ടര്‍മാര്‍ക്ക് എതിരെയല്ല, മറിച്ച് മനുഷ്യരാശിക്ക് എതിരെ തന്നെയാണ്; വിമര്‍ശിച്ച് അഹാന | Southlive\n'ഈ ആക്രമണങ്ങള് ഡോക്ടര്‍മാര്‍ക്ക് എതിരെയല്ല, മറിച്ച് മനുഷ്യരാശിക്ക് എതിരെ തന്നെയാണ്'; വിമര്‍ശിച്ച് അഹാന\nFriday, 4th June 2021, 4:48 pm\nരാജ്യം കോവിഡ് പ്രതിസന്ധിയില് തുടരവെ ആരോഗ്യപ്രവര്‍ത്തകര്‍ക്ക് എതിരെ നടക്കുന്ന ആക്രമണങ്ങളെ വിമര്‍ശിച്ച് നടി അഹാന കൃഷ്ണ. ആശുപത്രികളില് ഓക്സിജന് ക്ഷാമവും, സൗകര്യങ്ങളുടെ കുറവും മൂലം നിരന്തരം കഷ്ടപ്പെട്ട് കൊണ്ടിരിക്കുകയാണ് ഓരോ ഡോക്ടര്‍മാരും. സ്വന്തം കുടുംബാംഗങ്ങള് മരണപ്പെടുമ്പോള് സാധരണക്കാര് കുറ്റപ്പെടുത്തുകയും ആക്രമിക്കുകയും ചെയ്യുന്നത് ആരോഗ്യ പ്രവര്‍ത്തകരെയാണ്.\nഅത്തരത്തിലുള്ള ആക്രമണങ്ങള് രാജ്യത്തിന്റെ പല ഭാഗങ്ങളിലായി കൂടി വരുകയാണ്. ഇതിനെതിരെയാണ് അഹാന വിമര്‍ശനവുമായി എത്തിയിരിക്കുന്നത്. ഡോക്ടര്‍മാര്‍ക്ക് എതിരെയുള്ള ആക്രമണങ്ങള് ഒരിക്കലും ഡോക്ടര്‍മാര്‍ക്ക് എതിരെയല്ല. മറിച്ച് മനുഷ്യരാശിക്കെതിരെ തന്നെയാണ്. കാരണം ഡോക്ടര്‍മാരില്ലാതെ മനുഷ്യരാശിയുണ്ടാവില്ല, നാളെയും ഉണ്ടാവില്ലെന്ന് അഹാന ഫെയ്‌സ്ബുക്ക് ലൈവില് പറയുന്നു.\nഞാന് ദൈവത്തെ കണ്ടിട്ടില്ല. പക്ഷെ ഡോക്ടര്‍മാരെയും നഴ്സ്മാരെയും കണ്ടിട്ടുണ്ട്. അവരാണ് ദൈവത്തോട് അടുത്ത് നില്‍ക്കുന്ന വ്യക്തികളായി ഞാന് കണ്ടിട്ടുള്ളത്. രാജ്യത്തെ പല ഭാഗങ്ങളിലായി ആരോഗ്യപ്രവര്‍ത്തകര്‍ക്കെതിരെ ആക്രമണങ്ങള് നടക്കുന്നു എന്നത് വിശ്വസിക്കാനും സഹിക്കാനും കഴിയുന്നില്ല.\nകോവിഡ് എന്ന മഹാമാരിക്കെതിരെ രാപ്പകല് ഇല്ലാതെ പൊരുതുന്നവരാണ് അവര്. സ്വന്തം ആരോഗ്യം നോക്കാതെ നല്ല നാളെക്കായി അവര് പരിശ്രമിക്കുന്നു. ആരോഗ്യ പ്രവര്‍ത്തകര്‍ക്കെതിരെ നടക്കുന്ന ആക്രമണങ്ങള് ഒരു പക്ഷേ നിങ്ങള് താമസിക്കുന്ന ഇടത്തില് നിന്നും വളരെ ദൂരെയായിരിക്കാം നടന്നത്. എന്നാല് ഇത്തരം ആക്രമണങ്ങള് അവിടെ നടക്കാമെങ്കില് നിങ്ങളുടെ സ്ഥലത്തും നടക്കാനുള്ള സാധ്യതയുണ്ട്.\nഒരു പക്ഷേ അത് നിങ്ങളുടെ കുടുംബത്തിലെ ഒരു ഡോക്ടര്‍ക്കാവാം അല്ലെങ്കില് നിങ്ങള്‍ക്ക് എതിരെ തന്നെ ആവാം. ഡോക്ടര്‍മാര്‍ക്ക് എതിരെയുള്ള ആക്രമണങ്ങള് ഒരിക്കലും ഡോക്ടര്‍മാര്‍ക്ക് എതിരെയല്ല. മറിച്ച് മനുഷ്യരാശിക്കെതിരെ തന്നെയാണ്. കാരണം ഡോക്ടര്‍മാരില്ലാതെ മനുഷ്യരാശിയുണ്ടാവില്ല, നാളെയും ഉണ്ടാവില്ല.\nഞാന് ഈ പറഞ്ഞ കാര്യങ്ങള് നിങ്ങള് എല്ലാവരിലേക്കും എത്തിക്കാന് ശ്രമിക്കണം. കാരണം ആരോഗ്യ പ്രവര്‍ത്തകരെ അക്രമിക്കുന്നത് അത് എന്ത് കാര്യത്തിന്റെ പേരിലാണെങ്കിലും ശരിയല്ല. കാരണം നമുക്ക് ഡോക്ടര്‍മാരെ ആവശ്യമുണ്ട്. അവരും മനുഷ്യരാണ്. എല്ലാത്തിലും ഉപരി ഡോക്ടര്‍മാരാണ് ലോകത്തിന്റെ മുഴുവന് പ്രതീക്ഷ. അതിനാല് ആരോഗ്യപ്രവര്‍ത്തകര്‍ക്ക് എതിരെയുള്ള ആക്രമണങ്ങളെ എതിര്‍ക്കൂ.


സിവിൽ സർവീസിനുള്ള ഇന്റർവ്യൂവിൽ ഞാൻ ഇരുന്നപ്പോൾ ആദ്യത്തെ ചോദ്യംതന്നെ എന്റെ ജാതിയെപ്പറ്റിയായിരുന്നു! - B4blaze\nസിവിൽ സർവീസിനുള്ള ഇന്റർവ്യൂവിൽ ഞാൻ ഇരുന്നപ്പോൾ ആദ്യത്തെ ചോദ്യംതന്നെ എന്റെ ജാതിയെപ്പറ്റിയായിരുന്നു. അത് ഞാൻ പ്രതീക്ഷിച്ചതുമായിരുന്നു. വിയർത്ത കൈപ്പത്തികളെ മേശപ്പുറത്ത് പരന്നിരുന്ന കണ്ണാടിയിൽ ഉരസിക്കൊണ്ട്, ഹൃദയമിടിപ്പു കേട്ടുകൊണ്ട്, ഞാൻ കാത്തിരുന്നു. എസിയുടെ “ർർ’ ശബ്ദം. കടലാസുകൾ മറിയുന്ന ശബ്ദം. കടലാസുകൾ മറിയുന്നതുപോലെ അധികാരത്തെ ഓർമിപ്പിക്കുന്ന മറ്റൊരു ശബ്ദമില്ല. വളരെ പതിഞ്ഞ ശബ്ദം. മർമരം. പക്ഷേ, അതിനെ നമ്മുടെ ആത്മാവ് കേൾക്കും. ഒരാൾ അനങ്ങിയപ്പോൾ കറങ്ങുന്ന കസേര ശബ്ദിച്ചു. അയാൾ വീണ്ടും എന്റെ കടലാസുകൾ നോക്കിയിട്ട് നിങ്ങളുടെ ജാതി.. മ്മ് എന്ന് സ്വയം പറഞ്ഞ് ‘ഗോത്രവർഗത്തിൽ നായാടി’ എന്നു വായിച്ച് നിവർന്ന് ‘വെൽ’ എന്നു പറഞ്ഞു. ഞാൻ വിറങ്ങലിച്ചു കുത്തിയിരുന്നു. “നിങ്ങൾ മലയിൽ ജീവിക്കുന്നുവരാണോ? ഞാൻ “അല്ല’ എന്നു പറഞ്ഞു. “എന്താണ് നിങ്ങളുടെ പ്രത്യേകത?. ഞാൻ തിരുവിതാംകൂർ സ്റ്റേറ്റ് മാന്വലിൽ എന്റെ ജാതിയെപ്പറ്റി പറഞ്ഞിട്ടുള്ള ഭാഗം മന:പ്പാഠമായിട്ട് പറഞ്ഞു. ‘നായാടികൾ അലഞ്ഞുതിരിയുന്ന കുറവരാണ്. ഇവരെ കണ്ടാൽത്തന്നെ അയിത്തമാണ് എന്നായിരുന്നു വിശ്വാസം. അതുകൊണ്ട് പകൽവെട്ടത്തിൽ സഞ്ചരിക്കാനുള്ള അവകാശം ഇവർക്കില്ലായിരുന്നു. ഇവരെ നേർക്കുനേർ കണ്ടാൽ ഉടൻതന്നെ ഉയർന്ന ജാതിക്കാർ ഒച്ചയും ബഹളവും ഉണ്ടാക്കി ആളെക്കൂട്ടി ചുറ്റിവളച്ച് കല്ലെടുത്തെറിഞ്ഞ് കൊല്ലുകയാണ് പതിവ്. അതുകൊണ്ട് ഇവർ പകൽ മുഴുവൻ കാടിന്റെയുള്ളിൽ ചെടികളുടെ ഇടയ്ക്ക് കുഴിതോണ്ടി അതിൽ കുഞ്ഞുകുട്ടികളോടെ പന്നികളെപ്പോലെ ഒളിച്ചിരിക്കുകയാണ് പതിവ്. രാത്രി പുറത്തേക്കിറങ്ങി ചെറുപ്രാണികളെയും പട്ടികളെയും നായാടിപ്പിടിക്കും. ഇവർ മൂധേവിയുടെ അംശമുള്ളവരാണെന്ന വിശ്വാസം ഉള്ളതുകൊണ്ട് ഇവർക്ക് തവിട്, എച്ചിൽ ഭക്ഷണം, ചീഞ്ഞ വസ്തുക്കൾ തുടങ്ങിയവയെ ചിലർ വീട്ടീന്ന് വളരെ അകലെ കൊണ്ടുവെക്കുന്ന പതിവുണ്ട്. ഇവർ കൈയിൽ കിട്ടുന്ന എന്തും തിന്നും. പുഴുക്കൾ, എലികൾ, ചത്തുപോയ ജീവികൾ – എല്ലാം ചുട്ടു തിന്നും.\nമിക്കവാറും പച്ചക്കറികളും കിഴങ്ങുവർഗങ്ങളും പച്ചയായിത്തന്നെകഴിക്കും. പൊതുവേ ഇവർ കുറിയ കറുത്ത മനുഷ്യരാണ്. നീളമുള്ള വെളുത്ത പല്ലുകളും വലിയ വെളുത്ത കണ്ണുകളും ഉള്ളവർ. ഇവരുടെ ഭാഷ പഴന്തമിഴാണ്. ഇവർക്ക് ഒരു കൈത്തൊഴിലും അറിയില്ല. ഇവരുടെ കൈയിൽ സ്വന്തമായി യാതൊരു വസ്തുക്കളും ഉണ്ടായിരിക്കില്ല. ഇവർക്ക് സ്ഥിരമായ പാർപ്പിടം ഇല്ല എന്നതുകൊണ്ടുതന്നെ ഇവരെ ഒരിടത്തും സ്ഥിരമായി കാണാൻ കഴിയുകയുമില്ല. തിരുവിതാംകൂറിൽ ഇവർ എത്ര പേരാണ് ഉള്ളത് എന്നു കൃത്യമായി പറയാൻ കഴിയില്ല. ഇവരെക്കൊണ്ട് സർക്കാരിന് യാതൊരു വരുമാനവും ഇല്ല. മറ്റൊരാൾ എന്നെ ശ്രദ്ധിച്ചു നോക്കി. ‘നിങ്ങളുടെ ജാതി ഇപ്പോൾ എങ്ങനെയുണ്ട്? മുന്നോട്ട് വന്നിട്ടുണ്ടോ?’ എന്നു ചോദിച്ചു. “ഇല്ല. മിക്കവാറും എല്ലാവരുംതന്നെ ഇപ്പോഴും ഭിക്ഷയെടുത്താണ് കഴിയുന്നത്. തെരുവിലാണ് ജീവിക്കുന്നത്. നഗരങ്ങൾ ഉണ്ടായപ്പോൾ അവർ നഗരത്തിലെത്തി അവിടെയുള്ള തെരുവുജീവികളിൽ ലയിക്കുകയാണുണ്ടായത്. മിക്കവാറുമാളുകൾ ഇന്നു തമിഴ്നാട്ടിലാണ്.” അയാൾ കണ്ണുകൾ എന്നിൽ തറപ്പിച്ചു. “താങ്കൾ വന്നിട്ടുണ്ടല്ലോ?’ എന്നു ചോദിച്ചു. “താങ്കൾ സിവിൽ സർവീസ് എഴുതി ജയിച്ചിരിക്കുന്നു”.\nഅയാൾ എന്നെ നോക്കി, “നിങ്ങൾ ഇതാ ഇവിടെ വന്ന് ഇരിക്കുകയും ചെയ്യുന്നു.’ ഞാൻ ചലനമില്ലാത്ത മുഖത്തോടെ, “എനിക്കൊരു വലിയ മനുഷ്യന്റെ സഹായം കിട്ടി’ എന്നു പറഞ്ഞു. അയാൾ പുഞ്ചിരിയോടെ ‘അംബേദ്കറിന് കിട്ടിയതുപോലോ? എന്നു ചോദിച്ചു. ഞാൻ തറപ്പിച്ചു പറഞ്ഞു. “അതെ സർ, അംബേദ്കറിന് കിട്ടിയതുപോലെത്തന്നെ.’ ഏതാനും സെക്കൻഡുകൾ നിശ്ശബ്ദത. മൂന്നാമത്തെയാൾ എന്നോട് ‘ഇനിയൊരു ഊഹച്ചോദ്യം. നിങ്ങൾ ഓഫീസറായി പണിയെടുക്കുന്ന സ്ഥലത്ത് നിങ്ങൾ വിധി പറയേണ്ട ഒരു കേസിൽ ഒരു ഭാഗത്ത് ന്യായവും മറു ഭാഗത്ത് ഒരു നായാടിയും ഇരുന്നാൽ നിങ്ങൾ എന്തു തീരുമാനമാണ് എടുക്കുക?’ എന്റെ ചോര മുഴുവൻ തലയ്ക്കകത്തേക്കു കയറി. കണ്ണുകളിൽ, കാതിൽ, വിരൽത്തുമ്പുകളിൽ ഒക്കെ ചൂടുള്ള ചോര ഇരച്ചുപാഞ്ഞു. മറ്റുള്ളവരും ആ ചോദ്യംകൊണ്ട് വല്ലാതെ ഉൻമേഷവാന്മാരായി എന്നു കസേരകൾ അനങ്ങിയതിലൂടെ ഞാൻ മനസ്സിലാക്കി. ഞാൻ പറയേണ്ട ഉത്തരമേതാണ് എന്ന് എനിക്ക് നന്നായറിയാം.\nപക്ഷേ, ഞാൻ അപ്പോൾ ഓർത്തത് സ്വാമി പ്രജാനന്ദയെയാണ്. ഉറച്ച ശബ്ദത്തിൽ “സർ, ന്യായം എന്നുവെച്ചാലെന്താണ്?’ എന്നു ഞാൻ പറഞ്ഞു. ‘വെറും നിയമങ്ങളും സമ്പ്രദായങ്ങളുമാണോ ന്യായത്തെ തീരുമാനിക്കേണ്ടത്? ന്യായം എന്നു പറഞ്ഞാൽ അതിന്റെ കാതലായി ഒരു ധർമം ഉണ്ടായിരിക്കണം. ധർമങ്ങളിൽ ഏറ്റവും വലുത് സമത്വം തന്നെ. അതാണ് ഏറ്റവും വിശുദ്ധമായത്, ഒരു നായാടിയെയും മറ്റൊരു മനുഷ്യനെയും രണ്ടു വശത്തും നിർത്തുകയാണെങ്കിൽ സമത്വം എന്ന ധർമത്തിന്റെ അടിസ്ഥാനത്തിൽ ആ ക്ഷണംതന്നെ നായാടി അനീതിക്കിരയായവനായി മാറിക്കഴിഞ്ഞു. അവൻ എന്തു ചെയ്തിട്ടുണ്ടെങ്കിലും അവൻ നിരപരാധിയാണ്.’ ശരീരങ്ങൾ അയഞ്ഞപ്പോൾ കസേരകൾ പിന്നെയും ശബ്ദദിച്ചു. ചോദിച്ചയാൾ ഒന്ന് മുന്നോട്ടാഞ്ഞ് ‘അത് കൊലപാതകമാണെങ്കിലോ? മിസ്റ്റർ ധർമപാലൻ, കൊലപാതകമാണെങ്കിൽ നിങ്ങൾ എന്തു പറയും?’ എനിക്ക് അപ്പോളത് പറയാതിരിക്കാനായില്ല. ‘സാർ, കൊലപാതകംതന്നെയായാലും ഒരു നായാടി തന്നെയാണ് നിരപരാധി. അവനോടു തന്നെയാണ് അനീതി കാട്ടിയിട്ടുള്ളത്. (ജയമോഹന്റെ നൂറു സിംഹാസനങ്ങളിൽ നിന്ന്…)


കോവിഡ് സൃഷ്ടിച്ച പ്രതിസന്ധിയെ സമര്‍ഥമായി മറികടക്കുകയാണ് ഡാനിഷ് സൂപ്പര് ലിഗയിലെ എ.ജി.എഫ് ആര്‍ഹുസ് എന്ന ഡാനിഷ് ക്ലബ്...\n31 May, 2020 at 09:42 AM\nഗാലറിയില് വീണ്ടും കയ്യടികളും ആര്‍പ്പു വിളികളും മുഴങ്ങി, ആരാധകര് എത്തിയതോടെ കളിക്കാര് പതിന്മടങ്ങ് ആവേശത്തില് പന്തുതട്ടി. പക്ഷേ, കാണികള് സൂം ആപ് വഴി വെര്‍ച്ചുലായാണ് സ്റ്റേഡിയത്തിലെത്തിയത്. എങ്കിലും അവര് കളി കണ്ടു പ്രോത്സാഹിപ്പിച്ചു. കളിക്കാര് കാണികളേയും കണ്ടു.\nകോവിഡ് സൃഷ്ടിച്ച പ്രതിസന്ധിയെ സമര്‍ഥമായി മറികടക്കുകയാണ് ഡാനിഷ് സൂപ്പര് ലിഗയിലെ ഒരു ക്ലബ്. സമ്പര്‍ക്ക വിലക്കിന്റെ സാഹചര്യത്തില് സ്റ്റേഡിയത്തിലേക്ക് കാണികളെ കയറ്റാനാകില്ലെന്ന സാഹചര്യത്തെയാണ് സൂം ആപിന്റെ സഹായത്തോടെ എ.ജി.എഫ് ആര്‍ഹുസ് എന്ന ഡാനിഷ് ക്ലബ് മറികടന്നത്. 92ആം മിനുറ്റില് റാന്‍ഡേഴ്‌സ് എഫ്.സിക്കെതിരെ സമനില ഗോള്(1-1) നേടിയപ്പോള് എ.ജി.എഫ് ആര്‍ഹുസിന്റേയും കാണികളുടേയും വെര്‍ച്ചുല് ആവേശവും വാനോളമായി.\nമൂന്ന് വമ്പന് സ്‌ക്രീനുകളിലായി പതിനായിരത്തോളം കാണികള്‍ക്ക് കളികാണാനുള്ള അവസരമാണ് ക്ലബ് ഒരുക്കിയത്. വീടുകളില് സുരക്ഷിതമായിരുന്നാണ് കാണികള് കളി കണ്ടത്. കളിക്കാര്‍ക്ക് ഈ സ്‌ക്രീനുകള് വഴി കാണികളെ കാണാനും അവസരമുണ്ടായിരുന്നു. ഒമ്പത് അടി ഉയരവും 131 അടി വീതിയുമുണ്ട് ഈ സ്‌ക്രീനുകള്‍ക്ക്.\nഒറ്റയടിക്ക് പതിനായിരം പേരെ സൂം ആപ് വഴി ബന്ധിപ്പിക്കാനാവില്ലെന്ന വെല്ലുവിളിയും ക്ലബ് മറികടന്നു. ഇതിനായി 18 പേരെ വീതം ഉള്‍ക്കൊള്ളുന്ന 556 ഗ്രൂപ്പുകളാണ് ഉണ്ടാക്കിയത്. സ്റ്റേഡിയത്തില് ആരാധകര്‍ക്ക് ഇഷ്ടപ്പെട്ട ഭാഗത്തെ സീറ്റുകള് സ്വന്തമാക്കാനും അവസരമുണ്ടായിരുന്നു. തങ്ങള്‍ക്ക് ഇഷ്ടപ്പെട്ട സ്റ്റാന്‍ഡിനോട് ചേര്‍ന്നുള്ള സ്‌ക്രീനിലാണ് ഇവരെ കാണിച്ചത്.\nSoccer resumed in Denmark with thousands crammed into the stands atamatch to cheer their team. Except, none of them were actually there pic.twitter.com/V8hPIcNd8r\nപതിനായിരം സൂം ലിങ്കുകളാണ് ക്ലബ് ഒരുക്കിയതെങ്കിലും അതിലേറെ പേര് മത്സരം കണ്ടിട്ടുണ്ട്. കാരണം പലയിടത്തും ഒന്നിലേറെ പേര് കളി കാണാനുണ്ടായിരുന്നു. നിലവിലെ സൂം പരീക്ഷണത്തിന് ക്ലബ് ആരാധകരില് നിന്നും ടിക്കറ്റ് നിരക്ക് ഈടാക്കിയിട്ടില്ല. കളി കാണാന് സ്റ്റേഡിയത്തിലേക്ക് വരാനാവാത്തത് അവരുടെ കുറ്റം കൊണ്ടല്ല, പിന്നെങ്ങനെ അവരില് നിന്നും പണം വാങ്ങുമെന്നാണ് ഡാനിഷ് ക്ലബിന്റെ ന്യായം.\nഫുട്‌ബോള് മൈതാനത്തിന്റെ ഒരു ഭാഗം മുഴുവനായും വെര്‍ച്ചുല് കാണികളെകൊണ്ട് നിറഞ്ഞിരുന്നു. ഒരേ സമയം 200 പേരെയാണ് പരമാവധി കാണിക്കാന് സാധിച്ചിരുന്നത്. ഇതില് ആരെയെല്ലാമാണ് കാണിക്കേണ്ടതെന്ന് തെരഞ്ഞെടുക്കാനായി 50 പേരുടെ സംഘത്തെയും നിയമിച്ചിരുന്നു. പരിധിവിടുന്ന അശ്ലീല ആംഗ്യങ്ങളും മറ്റും കാണിക്കുന്ന കാഴ്ച്ചക്കാരെ ഒഴിവാക്കാനും നിര്‍ദേശമുണ്ടായിരുന്നു. അത്തരത്തില് പരിധി വിട്ട രണ്ട് പേരെ മാത്രമാണ് ഒഴിവാക്കേണ്ടി വന്നത്.


Prithviraj shares Lucifer location video - Malayalam Filmibeat\n| Updated: Sunday, May 19, 2019, 11:48 [IST]\nലൂസിഫറിന് വേണ്ടി 20 കിലോയ്ക്ക് മുകളില് ഭാരമുള്ള സാന്‍ഡ് ബാഗുകള് ചുമന്ന് ലാലേട്ടന്\nനീണ്ട നാളത്തെ കാത്തിരിപ്പിനൊടുവിലാണ് മോഹന്‍ലാല്-പൃഥ്വിരാജ് ചിത്രമായ ലൂസിഫര് തിയേറ്ററുകളിലേക്കെത്തിയത്. എല്ലാ തരത്തിലുമുള്ള പ്രേക്ഷകര്‍ക്കും ഇഷ്ടമാവുന്ന തരത്തിലുള്ള സിനിമയുമായാണ് തങ്ങളുടെ വരവെന്ന് നേരത്തെ പൃഥ്വിരാജ് വ്യക്തമാക്കിയിരുന്നു. പ്രമോഷന് പരിപാടികള്‍ക്കിടയിലെല്ലാം മിതത്വം പാലിച്ചായിരുന്നു എല്ലാവരും സംസാരിച്ചത്. ലാലേട്ടന്റെ കടുത്ത ആരാധകനെന്ന നിനലയില് താന് കാണാനാഗ്രഹിക്കുന്ന സിനിമയാണ് ഇതെന്നും ഇനി നിങ്ങളാണ് അഭിപ്രായം പറയേണ്ടതെന്നും താരം പറഞ്ഞിരുന്നു. ഈ സിനിമ പരാജയമായാല് താനിനി സിനിമ ചെയ്യില്ലെന്നും അദ്ദേഹം പറഞ്ഞിരുന്നു. മാര്‍ച്ച് 28ന് റിലീസ് ചെയ്ത സിനിമ ബോക്‌സോഫീസില് പുതുചരിത്രം രചിച്ച് മുന്നേറുകയാണ്. കലക്ഷനില് മാത്രമല്ല പ്രദര്‍ശനത്തിലും റെക്കോര്‍ഡ് സൃഷ്ടിച്ചാണ് ചിത്രം മുന്നേറുന്നത്.\nമുണ്ടുടുത്ത് മീശ പിരിച്ച് മോഹന്‍ലാല് എത്തിയപ്പോഴൊക്കെ ആരാധകരും അദ്ദേഹത്തിനൊപ്പമായിരുന്നു. മുരളി ഗോപിയായിരുന്നു ചിത്രത്തിന് തിരക്കഥയൊരുക്കിയത്. സ്റ്റീഫന് നെടുമ്പള്ളിയില് നിന്നും അബ്രാം ഖുറേഷിയിലേക്കുള്ള മാറ്റത്തിനും ഗംഭീര കൈയ്യടിയായിരുന്നു ലഭിച്ചത്. നിരവധി സംശയങ്ങളും ചോദ്യങ്ങളുമൊക്കെ പ്രേക്ഷക മനസ്സില് അവശേഷിപ്പിച്ചാണ് സിനിമ അവസാനിച്ചത്. ഇതോടെയാണ് സിനിമയ്ക്ക് രണ്ടാം ഭാഗം ഒരുങ്ങുന്നുവെന്ന തരത്തിലുള്ള ചര്‍ച്ചകള് തുടങ്ങിയത്. അടുത്തിടെയും മുരളി ഗോപി ഇങ്ങനെയൊരു സൂചന നല്‍കിയിരുന്നു. റഷ്യയില് വെച്ചായിരുന്നു സിനിമയുടെ ക്ലൈമാക്‌സ് രംഗങ്ങള് ചിത്രീകരിച്ചത്. ചിത്രീകരണത്തിനിടയിലെ വീഡിയോ പങ്കുവെച്ച് സംവിധായകനായ പൃഥ്വിരാജ് എത്തിയിട്ടുണ്ട്.\nഅബ്രാം ഖുറേഷിയായുള്ള മോഹന്‍ലാലിന്റെ വരവില് ആരാധകര് ഞെട്ടിയിരുന്നു. ഒപ്പം സെയ്ദ് മസൂദും കൂടി ചേര്‍ന്നപ്പോള് ആവേശവും ഇരട്ടിക്കുകയായിരുന്നു. അബ്രഹാമായുള്ള മോഹന്‍ലാലിന്റെ പരകായപ്രവേശനത്തിന് ഗംഭീര സ്വീകരണമാണ് ലഭിച്ചത്. ആരാണ് അബ്രാം ഖുറേഷിയെന്ന ചോദ്യത്തിനുള്ള ഉത്തരം അടുത്തിടെയാണ് ലഭിച്ചത്. ലൂസിഫര് ആന്തത്തിലൂടെയായിരുന്നു ഇക്കാര്യം വ്യക്തമാക്കിയത്. റഷ്യയില് വെച്ചായിരുന്നു അബ്രാം ഖുറേഷിയുടെ രംഗങ്ങള് ചിത്രീകരിച്ചത്.\nസാന്‍ഡ് ബാഗുമായി മോഹന്‍ലാല്\nസ്വന്തം ഭാഗം ചിത്രീകരിച്ച് കഴിഞ്ഞാല് കാരവാനില് പോയിരിക്കുന്നയാളല്ല മോഹന്‍ലാലെന്ന് നേരത്തെ തന്നെ തെളിഞ്ഞതാണ്. അണിയറപ്രവര്‍ത്തകര്‍ക്കൊപ്പം മറ്റ് കാര്യങ്ങളിലും അദ്ദേഹം പങ്കാളിയാവാറുണ്ട്. അത്തരത്തിലൊരു സംഭവത്തെക്കുറിച്ചാണ് പൃഥ്വിരാജും തുറന്നുപറഞ്ഞിട്ടുള്ളത്. കൊടുംമഞ്ഞില് 20 കിലോ ഭാരമുള്ള2സാന്‍ഡ് ബാഗുമായി നടന്നുനീങ്ങുന്ന മോഹന്‍ലാലിന്റെ വീഡിയോയും അദ്ദേഹം പങ്കുവെച്ചിട്ടുണ്ട്. വീഡിയോ ഇതിനോടകം തന്നെ തരംഗമായി മാറിക്കഴിഞ്ഞിട്ടുണ്ട്.\nമൈനസ് 16 ഡിഗ്രിയായിരുന്നു റഷ്യയിലെ താപനില. മോഹന്‍ലാലിന് വിശ്രമിക്കാനായി ടെന്‍ഡ് ഒരുക്കിയിരുന്നു. എന്നാല് തങ്ങളെ സഹായിച്ച് തങ്ങള്‍ക്കൊപ്പം നില്‍ക്കാനാണ് അദ്ദേഹം തീരുമാനിച്ചത്. ഏട്ടന്, ഇതിഹാസം ഈ ഹാഷ് ടാഗുകളോടെയാണ് പൃഥ്വിരാജ് വീഡിയോ ഷെയര് ചെയ്തിട്ടുള്ളത്. മോഹന്‍ലാലിന്റെ അര്‍പ്പണമനോഭാവത്തെക്കുറിച്ച് തുറന്ന് പറഞ്ഞ് നേരത്തെ നിരവധി പേരെത്തിയിരുന്നു. സ്വന്തം കാര്യം മാത്രമല്ല മറ്റ് കാര്യങ്ങളിലും അദ്ദേഹം സജീവമായി ഇടപഴകാറുണ്ട്. പൃഥ്വിരാജും ഇക്കാര്യം ശരിവെച്ചെത്തിയിരിക്കുകയാണ് ഇപ്പോള്.\nരണ്ടാം ഭാഗം എന്ന് വരും?\nലൂസിഫര് കണ്ടവര് ഒന്നടങ്കം ചോദിക്കുന്ന കാര്യമാണിത്. എന്നാണ് ഈ സിനിമയുടെ രണ്ടാം ഭാഗം സംഭവിക്കുന്നതെന്നും അധികം വൈകാതെ തന്നെ അക്കാര്യത്തെക്കുറിച്ച് പ്രഖ്യാപിച്ചൂടേയെന്നുമൊക്കെയാണ് ആരാധകരുടെ ചോദ്യം. അബ്രാം ഖുറേഷിയും സ്റ്റീഫനുമൊക്കെ യഥാര്‍ത്ഥത്തില് ആരാണെന്ന കാര്യത്തെക്കുറിച്ച് കൃത്യമായ ധാരണ നല്‍കാതെയായിരുന്നു ലൂസിഫര് ഒരുക്കിയത്. അവര് ആരാണെന്ന് ചോദിച്ച് തുടങ്ങുന്നിടത്താണ് തന്‍റെ വിജയമെന്നും പൃഥ്വിരാജ് പറഞ്ഞിരുന്നു. അടുത്തിടെ മുരളി ഗോപിയും രണ്ടാം ഭാഗം വരുമെന്ന ഉറപ്പ് നല്‍കിയിരുന്നു. രണ്ടാം ഭാഗം എങ്ങനെയായിരിക്കുമെന്ന തരത്തിലുള്ള ചര്‍ച്ചകള് വരെ സോഷ്യല് മീഡിയയില് അരങ്ങേറുന്നുണ്ട്.\nപിറന്നാള് ദിനത്തില് പ്രഖ്യാപനം?\nമലയാളത്തിന്‍റെ നടനവിസ്മയമായ മോഹന്‍ലാലിന്‍റെ പിറന്നാളാണ് മെയ് 21ന്. പിറന്നാള് ദിനത്തിലെ സര്‍പ്രൈസായി ലൂസിഫര് 2ന്‍റെ പ്രഖ്യാപനം വന്നേക്കുമെന്ന തരത്തിലുള്ള റിപ്പോര്‍ട്ടുകളും പുറത്തുവന്നിരുന്നു. നാളുകള്‍ക്ക് ശേഷം പഴയ പ്രൗഢി തിരികയെടുത്ത് ബോക്സോഫീസിനെ അടക്കിഭരിക്കുകയാണ് അദ്ദേഹം. റിലീസ് ചെയ്തയിടങ്ങളിലെല്ലാം ചിത്രം പുതുറെക്കോര്‍ഡ് രചിച്ചിരുന്നു. റിലീസ് ചെയ്ത രണ്ടാം വാരത്തിലേക്കെത്തുന്നതിനിടയിലാണ് 100 കോടി പിന്നിട്ടത്. 200 കോടി ലക്ഷ്യവുമായി കുതിക്കുകയാണ് ചിത്രമിപ്പോള്. സിനിമയുടെ കാസ്റ്റിങ്ങ് ഗംഭീരമായെന്ന തരത്തിലുള്ള അഭിപ്രായവുമായും ആരാധകര് എത്തിയിരുന്നു.\nമഞ്ജു വാര്യരും ടൊവിനോയും\nഅവരവരുടെ കഥാപാത്രത്തെ അങ്ങേയറ്റം മനോഹരമാക്കിയാണ് താരങ്ങളെല്ലാം സിനിമ പൂര്‍ത്തിയാക്കിയത്. പതിവില് നിന്നും വ്യത്യസ്തമായി സുന്ദരനായാണ് വില്ലനായെത്തിയത്. ബോളിവുഡിന്‍റെ സ്വന്തം താരമായ വിവേക് ഒബ്റോയിയുടെ ആദ്യ മലയാള സിനിമ കൂടിയാണ് ലൂസിഫര്. അസാമാന്യ അഭിനയമികവാണ് അദ്ദേഹം പുറത്തെടുത്തത്. വിനീതായിരുന്നു അദ്ദേഹത്തിന് ഡബ്ബ് ചെയ്തത്. ടൊവിനോ തോമസിന്‍റെ പ്രകടനമാണ് മറ്റൊരു പ്രധാന കാര്യം. അമുല് ബേബിയായി വന്ന് പിന്നീട് മാസ്സ് ഡയലോഗിലൂടെ ഞെട്ടിക്കുകയായിരുന്നു താരം. താരത്തിന്‍റെ പ്രസംഗത്തിന് നിറഞ്ഞ കൈയ്യടിയായിരുന്നു ലഭിച്ചത്. ഏത് തരത്തിലുള്ള വേഷവും തന്നില് സുരക്ഷിതയാണെന്ന് തെളിയിച്ച് മഞ്ജു വാര്യറില് പ്രിയദര്‍ശിനിയും ഭദ്രമായിരുന്നു.\nപൃഥ്വിരാജ് പങ്കുവെച്ച വീഡിയോ കാണാം.\nPrithviraj shares Lucifer location video


ജിഡിപി സാമ്പത്തിക വളർച്ചയുടെ യഥാർത്ഥ അളവുകോലാണോ? - Janayugom Online\nസാമ്പത്തിക പുരോഗതിയുടെ ഏറ്റവും വ്യാപകമായി ഉപയോഗിക്കുന്ന അളവുകോലാണ് ജിഡിപി. സാമ്പത്തിക വളർച്ച ആഗോളതലത്തിൽ തന്നെ ജീവിത നിലവാരം ഉയർത്തിയെങ്കിലും സാമ്പത്തിക വളർച്ചയുടെ അടിസ്ഥാന സൂചികയായി പരിഗണിക്കുന്ന മൊത്തം ആഭ്യന്തര ഉല്പാദനം (ജിഡിപി) ഒരു രാജ്യത്തിന്റെ സമ്പദ്‌വ്യവസ്ഥയുടെ വലിപ്പം അളക്കുന്നുവെങ്കിലും ഒരു രാജ്യത്തിന്റെ ക്ഷേമത്തെ പ്രതിഫലിപ്പിക്കുന്നില്ലെന്ന് വർത്തമാനകാല സമ്പദ്‌വ്യവസ്ഥയിലെ പല ഉദാഹരണങ്ങളിലൂടെ വെളിപ്പെടുന്നു.\nജിഡിപി, വികസനം അളക്കുന്നതിനുള്ള സാമ്പത്തിക നേട്ടത്തെ മാത്രം കേന്ദ്രീകരിക്കുകയും കാലാവസ്ഥാ വ്യതിയാനം, വരുമാന അസമത്വം തുടങ്ങിയ ഘടകങ്ങളെ അവഗണിക്കുകയും ചെയ്യുന്നു. ജിഡിപി എന്ന ആശയം സൈമൺ കുസ്‌നെറ്റിന്റെ സംഭാവനയാണെങ്കിലും ജെ എം കെയിൻസാണ് ജിഡിപി എന്ന ആശയത്തിന് ആധുനിക നിർവചനം നൽകിയത്. 1940കളിൽ ജർമ്മനിയുമായുള്ള യുദ്ധകാലഘട്ടത്തിൽ ഒരു വർഷം യു കെ ട്രഷറിയിൽ ജോലി ചെയ്തിരുന്ന കെയിൻസ് ബ്രിട്ടീഷ് സമ്പദ്‌വ്യവസ്ഥയ്ക്ക് ലഭ്യമായ വിഭവങ്ങൾ ഉപയോഗിച്ച് ഉല്പാദിപ്പിക്കാൻ കഴിയുന്നത് എന്തെന്ന് കണക്കാക്കുകയും അവയുടെ സാമ്പത്തികസ്ഥിതി വിവരകണക്കുകളുടെ അപര്യാപ്തതയെ ചൂണ്ടികാട്ടികൊണ്ട് ഒരു ലേഖനം പ്രസിദ്ധീകരിച്ചു. അദ്ദേഹത്തിന്റെ അഭിപ്രായത്തിൽ വരുമാനത്തിന്റെ ഏകദേശ കണക്ക് സ്വകാര്യ ഉപഭോഗം, നിക്ഷേപം, സർക്കാർ ചെലവുകൾ എന്നിവയുടെ ആകെത്തുകയാണെന്ന് വിലയിരുത്തി. ജിഡിപി കണക്കാക്കുന്ന അദ്ദേഹത്തിന്റെ രീതി യുദ്ധകാല ആവശ്യങ്ങളാൽ നയിക്കപ്പെട്ട ഒരു രാജ്യത്തിന്റെ വരുമാനത്തിലേക്കുള്ള സർക്കാർ ചെലവ് ഉൾപ്പെടെ, യുദ്ധം അവസാനിച്ചതിനുശേഷവും ലോകമെമ്പാടും ഈ ആശയത്തിന് വൻ സ്വീകാര്യത കൈവന്നു.\nഅന്താരാഷ്ട്ര തലത്തിൽ ഒരു രാജ്യത്തിന്റെ മാറ്റങ്ങൾ ഉൾക്കൊള്ളാനും പുതിയ നയരൂപീകരണത്തിനും അന്താരാഷ്ട്ര നാണയനിധി (ഐഎംഎഫ്) യും ലോകബാങ്കും ജിഡിപിയെന്ന അളവുകോൽ വ്യാപകമായി ഉപയോഗിക്കുന്നു.\nഎന്നാൽ ഒരു രാജ്യത്തിന്റെ യുദ്ധകാല ഉല്പാദനശേഷി വിലയിരുത്തുന്നതിനായി സൃഷ്ടിച്ച ഒരു നടപടിക്ക് സമാധാനകാലത്ത് വ്യക്തമായ ചില പോരായ്മകളുണ്ട്. ഒന്നാമതായി, നിർവചനമനുസരിച്ച് ജിഡിപി ഒരു നിശ്ചിത കാലയളവിൽ ഒരു സമ്പദ്‌വ്യവസ്ഥയിൽ ഉല്പാദിപ്പിക്കുന്ന ചരക്കുകളുടെയും സേവനങ്ങളുടെയും മൂല്യം ഉൾക്കൊള്ളുന്ന മൊത്തം അളവാണ്. ഉല്പാദനത്തെയും വികസനത്തെയും സൃഷ്ടിക്കപ്പെടുന്ന പോസിറ്റീവ് അല്ലെങ്കിൽ നെഗറ്റീവ് ഘടകങ്ങൾ ഇതിൽ പരിഗണനാ വിഷയമാകുന്നില്ല. രണ്ടാമതായി, ജിഡിപി അളവ് പ്രതിഫലിപ്പിക്കുന്നതിൽ പരാജയപ്പെട്ട ഒരു സുപ്രധാന ഘടകമാണ് പരിസ്ഥിതി നശീകരണം. പാരിസ്ഥിതിക നാശനഷ്ടങ്ങൾ കണക്കിലെടുക്കാതെ കൂടുതൽ ചരക്കുകളുടെ ഉല്പാദനം മൂലം ജിഡിപി വർധിക്കുന്നു.\nആധുനിക സമ്പദ്‌വ്യവസ്ഥയിൽ മെച്ചപ്പെട്ട ക്ഷേമമാണ് വികസനത്തിന്റെ യഥാർത്ഥ പ്രതിഫലനമായി പരിഗണിക്കേണ്ടത്. സമൂഹത്തിൽ ഉടനീളമുള്ള വരുമാന വിതരണത്തിലുള്ള അസമത്വം ജിഡിപി അളവുകോലിനെ വെല്ലുവിളിക്കുന്നു. വികസിത — വികസ്വര രാജ്യങ്ങളിൽ ഒരുപോലെ അസമത്വത്തിന്റെ തോത് വർദ്ധിച്ചുകൊണ്ടിരിക്കുന്ന ഈ കാലഘട്ടത്തിൽ ജിഡിപി എന്ന സൂചിക സാമ്പത്തിക വളർച്ചയുടെ യഥാർത്ഥ അളവുകോലാണോയെന്ന ചോദ്യത്തിന് പ്രസക്തി ഏറെയാണ്.\nജിഡിപി ഉല്പാദനവുമായി ബന്ധപ്പെട്ട പണമിടപാടുകൾ മാത്രമാണ് അളക്കുന്നത്. സാമൂഹികവും പാരിസ്ഥിതികവും മാനുഷികവുമായ ഘടകങ്ങൾ സമ്പദ്‌വ്യവസ്ഥയോട് എങ്ങനെ യോജിക്കുന്നുവെന്ന പൂർണചിത്രം വിശദീകരിക്കാൻ ജിഡിപി എന്ന സൂചികകൊണ്ട് സാധ്യമാകുന്നില്ല. മാനവിക മൂലധനം, പാരിസ്ഥിതിക മൂലധനം, സാമൂഹിക മൂലധനം എന്നീ മൂന്ന് ഘടകങ്ങളെ പൂർണമായി അവഗണിക്കുന്ന രീതിശാസ്ത്രമാണ് പിന്തുടരുന്നത്. അതിനൊപ്പം ഈ അപൂർണമായ സമീപനത്തിലൂടെ ഇത്തരം മൂലധ\nനത്തിന്റെ അളവും ഗുണനിലവാരവും സമ്പദ്‌വ്യവസ്ഥയുടെ മൊത്തം നിക്ഷേപത്തെ ബാധിക്കുകയും ചെയ്യുന്നു.\nലോകബാങ്കിലെ മുൻ സീനിയർ സാമ്പത്തിക ശാസ്ത്രജ്ഞനായ ഹെർമൻ ഡാലി അഭിപ്രായപ്പെട്ടത് നിലവിലെ അക്കൗണ്ടിംഗ് സംവിധാനം ഭൂമിയെ കണക്കാക്കുന്നത് ഒരു ബിസിനസ്സിലെ കടം വീട്ടാനുള്ള ഉപാധി മാത്രമായിട്ടാണ്. സാമ്പത്തികപുരോഗതിയുടെ അളവുകോലായി പരിഗണിക്കുന്ന ജിഡിപിയെക്കുറിച്ച് ഉന്നയിച്ച മറ്റൊരു ആശങ്കയാണിത്. ജിഡിപി കൂടുന്നതിനനുസരിച്ച് മൊത്തത്തിലുള്ള ജീവിതനിലവാരം ഒരു പരിധിവരെ വർധിക്കുന്നു. എന്നാൽ അതിനപ്പുറത്തേക്ക് ജിഡിപിയുടെ വർധനവ് വർധിച്ചുവരുന്ന വരുമാന അസമത്വം, തൊഴിൽ നഷ്ടം, പാരിസ്ഥിതിക മൂലധന ശോഷണം എന്നീ ഘടകങ്ങളെ ആശ്രയിച്ചാണ് നിലനിൽക്കുന്നത്.\nസാമ്പത്തികവളർച്ചയെ അളക്കുന്നതിനു ദേശീയ തലത്തിൽ തന്നെ നിരവധി മാർഗങ്ങൾ വികസിപ്പിച്ചിട്ടുണ്ട്. ഭാവി വികസനത്തിന് നമുക്കാവശ്യം സുസ്ഥിര സാമ്പത്തിക ക്ഷേമത്തിന് പ്രാധാന്യം നൽകുന്ന വികസന സൂചികകളാണ്. സാമ്പത്തിക ക്ഷേമത്തിന്റെ ബദൽ സൂചകങ്ങളായി പരിഗണിക്കുന്ന സുസ്ഥിര സാമ്പത്തിക ക്ഷേമ സൂചിക, യഥാർത്ഥ പുരോഗതി സൂചിക, ഹരിത ജിഡിപി, യഥാർത്ഥ സമ്പത്ത് എന്നീ സൂചികകൾ പൂർണമായും ജിഡിപിയുടെ അതേ സാമ്പത്തിക ഡാറ്റയെ അടിസ്ഥാനമാക്കിയുള്ളതാണ്. അതിനാൽ ഇതിനെ പൂർണമായും ബദൽ വികസന സൂചികകളായി പരിഗണിക്കാൻ സാധ്യമല്ല.\nഎന്നാൽ ജിഡിപി ഉപയോഗിക്കാത്ത ചില വികസന സൂചികകൾ സാമ്പത്തിക പ്രവർത്തനത്തെ അളക്കുന്നില്ല. മറിച്ച് പാരിസ്ഥിതിക പ്രവർത്തനങ്ങൾ, സാമൂഹിക പ്രവർത്തനങ്ങൾ, ക്ഷേമം എന്നിവയിലെ മാറ്റങ്ങൾ പരിഗണിക്കുന്നു. പാരിസ്ഥിതിക കാൽപ്പാടുകൾ എന്നതാണ് ബദൽ വികസന മാതൃകയിലെ പ്രധാനപ്പെട്ട ഒരു സൂചിക. നമുക്ക് എത്രമാത്രം പ്രകൃതി ഉണ്ടെന്നും എത്രമാത്രം പ്രകൃതി ഉപയോഗിക്കുന്നുവെന്നും അളക്കാനുള്ള ഒരേയൊരു മാനദണ്ഡമാണ് പാരിസ്ഥിതിക കാൽപ്പാടുകൾ. പാരിസ്ഥിതിക കാൽപ്പാടുകളുടെ രീതിശാസ്ത്രം പ്രകൃതിയുടെ ആവശ്യകതയെയും വിതരണത്തെയും അളക്കുന്നു. മറ്റൊരു ബദൽ വികസന സൂചികയാണ് ഗ്രോസ് ഹാപ്പിനെസ് ഇൻഡക്സ്. 1980കളുടെ തുടക്കത്തിൽ ഭൂട്ടാൻ രാജാവാണ് പുരോഗതിയുടെ അളവുകോലായി സന്തോഷത്തെ പരിഗണിച്ചത്. ഭൂട്ടാനിൽ ജിഡിപിയ്ക്ക് ബദലായി ഗ്രോസ് ഹാപ്പിനെസ് ഇൻഡക്സിനെ പരിഗണിക്കുന്നു.\n1990 ൽ ഐക്യരാഷ്ട്രസംഘടന യുഎൻഡിപിയുടെ നേതൃത്വത്തിൽ ആദ്യത്തെ മാനവിക വികസന റിപ്പോർട്ട് പ്രസിദ്ധീകരിക്കുകയുണ്ടായി. സാമ്പത്തികവളർച്ചയും മാനവികവികസനവും എങ്ങനെ പരസ്പരം ബന്ധപ്പെട്ടിരിക്കുന്നുവെന്നും യഥാർത്ഥത്തിൽ മാനവികവികസനത്തിലൂടെ രാജ്യങ്ങളുടെ ക്ഷേമം എങ്ങനെ വർദ്ധിപ്പിക്കാമെന്നുമുള്ള ചർച്ചക്ക് ഈ റിപ്പോർട്ട് തുടക്കം കുറിക്കുന്നു. ഈ റിപ്പോർട്ട് മാനവിക വികസന സൂചിക എന്ന ബദൽ വികസന സൂചികയ്ക്ക് രൂപം നൽകി. മാനവിക വികസനം എന്നതുകൊണ്ട് അർത്ഥമാക്കുന്നത് വിദ്യാഭ്യാസവും ആരോഗ്യ പരിപാലനവും മനുഷ്യജീവിതത്തിലെ മറ്റു സാഹചര്യങ്ങളും വിപുലീകരിക്കുന്ന പ്രക്രിയയാണ്. മൂന്ന് അടിസ്ഥാന ഘടകങ്ങളിൽ അധിഷ്ഠിതമാണ് മാനവിക വികസന സൂചിക. ആരോഗ്യത്തിന്റെ സൂചകമായി പരിഗണിക്കുന്നത് ആയുർദൈർഘ്യമാണ്. ഇത് സമൂഹത്തിന്റെ ക്ഷേമത്തിന്റെ വിവിധ വശങ്ങളായ ആരോഗ്യ നിലവാരം, പോഷകാഹാര അവസ്ഥ എന്നിവയെ പ്രതിഫലിപ്പിക്കുന്നു. വിദ്യാഭ്യാസത്തിന്റെ സൂചകങ്ങളായി പരിഗണിക്കുന്നത് ശരാശരി സ്കൂൾ വിദ്യാഭ്യാസം, പ്രതീക്ഷിക്കുന്ന വർഷങ്ങളിലെ സ്കൂൾ വിദ്യാഭ്യാസം എന്നീ ഘടകങ്ങളാണ്. മാന്യമായ ജീവിത നിലവാരത്തിന്റെ സൂചകമായി പരിഗണിക്കുന്നത് യഥാർത്ഥ പ്രതിശീർഷ ജിഡിപിയാണ്.\nസാമ്പത്തിക വളർച്ചയുടെ അളവുകോലുകൾക്ക് ബദൽ നിർദ്ദേശിക്കുന്നതിലൂടെ ഐക്യരാഷ്ട്രസംഘടന 2000‑ൽ സഹസ്രാബ്ദ വികസന ലക്ഷ്യങ്ങൾക്ക് രൂപംനൽകി. 2015‑ൽ എട്ട് സഹസ്രാബ്ദ വികസന ലക്ഷ്യങ്ങൾ നേടിയെടുക്കുന്നതിനായാണ് ഇത് രൂപം നൽകിയത്. തുടർന്ന് 2015‑ൽ ഐക്യരാഷ്ട സംഘടന സുസ്ഥിര വികസന ലക്ഷ്യങ്ങൾ വിഭാവനം ചെയ്തു. 2030‑ൽ നേടിയെടുക്കേണ്ട 17 വികസന ലക്ഷ്യങ്ങളാണ് സുസ്ഥിര വികസനത്തിന്റെ അടിസ്ഥാനമായി പരിഗണിക്കുന്നത്. 2000ലെ സഹസ്രാബ്ദ വികസന ലക്ഷ്യങ്ങളും 2015ലെ സുസ്ഥിരവികസന ലക്ഷ്യങ്ങളും ബദൽ വികസന സൂചികകൾക്ക് കരുത്തു പകരുന്നതായിരുന്നു. ഈ രണ്ട് വികസന ലക്ഷ്യങ്ങളും സാമൂഹിക‑സാമ്പത്തിക‑പാരിസ്ഥിതിക ഘടകങ്ങൾക്ക് മതിയായ പ്രാധാന്യം നൽകികൊണ്ടാണ് വികസിപ്പിച്ചെടുത്തത്.\n1990 ലെ ഒന്നാം മാനവ വികസന റിപ്പോർട്ടിന് ശേഷം വിവിധങ്ങളായ വികസന സൂചികകൾ വികസിപ്പിക്കുന്നതിന് യു എൻ നേതൃത്വം നൽകിയിട്ടുണ്ട്. മാനവ ദാരിദ്ര്യ സൂചിക, ജെന്റർ ഡവലപ്പ്മെന്റ് ഇൻഡക്സ്, ജെന്റർ എംപവർമെന്റ് മെഷർ, ബഹുമുഖ ദാരിദ്ര്യ സൂചിക എന്നിവയാണ് പ്രധാനമായി വികസന സൂചികകളായി പരിഗണിക്കുന്നത്.\n‘വിജയകരമായ’ സാമ്പത്തിക വളർച്ച മാതൃകയ്ക്കെതിരെ ആഗോളവൽക്കരിക്കപ്പെട്ട പുതിയ ലോകക്രമത്തിലും കൊറോണാനന്തര ലോകത്തിലും ജിഡിപി സാമ്പത്തികവളർച്ചയുടെ മികച്ച സൂചികയാണോ എന്ന് വിലയിരുത്തേണ്ടിയിരിക്കുന്നു. ഒരു രാജ്യത്തിന്റെ സാമ്പത്തിക ക്ഷേമത്തെ സംബന്ധിച്ചോ അവിടെയുള്ള ജനതയുടെ ജീവിത സാഹചര്യം, മാനസിക നിലവാരം, സംതൃപ്തി എന്നിവ സംബന്ധിച്ച് യാതൊരു സൂചനയും ജിഡിപി കണക്കെടുപ്പിലൂടെ പരിഗണിക്കുന്നില്ല. ജിഡിപി എല്ലാ സാമ്പത്തിക പ്രശ്നങ്ങളും പരിഹരിക്കുമെന്നും അത് പുരോഗതിയുടെ ശരിയായ രീതിയിലുള്ള അളവുകോലാണെന്നുള്ള മിഥ്യാധാരണയാണ് ഗവൺമെന്റുകൾ, മാധ്യമങ്ങൾ, സാമ്പത്തിക ശാസ്ത്രജ്ഞന്മാർ തുടങ്ങിയവർ പിന്തുടർന്ന് പോകുന്നത്. എന്നാൽ കൊറോണാനന്തരലോകത്ത് ജിഡിപി സാമ്പത്തിക വളർച്ചയുടെ ഏറ്റവും മികച്ച അളവുകോലായി പരിഗണിക്കാൻ സാധ്യമല്ലയെന്നതാണ് യാഥാർത്ഥ്യം.\nപ്രകൃതിവിഭവങ്ങളുടെ പരിമിതിയുമായി പൊരുത്തപ്പെടുന്ന ഒരു ജീവിതശൈലിയും ക്ഷേമ ജീവിതവും യാഥാർത്ഥ്യമാകുന്ന വികസന കാഴ്ചപ്പാടിലൂടെ സുസ്ഥിരവികസനം കെട്ടിപ്പടുക്കുക എന്ന ശ്രമകരമായ ചുമതലയാണ് നാം നിർവഹിക്കേണ്ടത്. ജിഡിപി എന്ന അളവുകോൽ സാമ്പത്തിക വളർച്ചയെ സംബന്ധിക്കുന്ന അടിസ്ഥാന പ്രശ്നങ്ങളെ പരിഗണിക്കുന്നില്ല. അതിനാൽ ബദൽ വികസന സൂചികകൾക്കായുള്ള അന്വേഷണം ത്വരിതപ്പെടുത്തുകയും ചെയ്യണം. അതിനായി ഈ കാലഘട്ടത്തിൽ സാമൂഹികവും മാനവികവും പാരിസ്ഥിതികവുമായ മൂലധനം ഒത്തു ചേർന്നുകൊണ്ടുള്ള ബദൽ വികസന കാഴ്ചപ്പാടുകൾ തിരിച്ചറിഞ്ഞുകൊണ്ട് സുസ്ഥിര വികസന ചട്ടക്കൂടിനെ കൂടുതൽ കാലോചിതമായി പരിഷ്കരിക്കുകയും ചെയ്യേണ്ടതായിട്ടുണ്ട്.